open-index/open-wikipedia-markdown huggingface dataset:
ವಿಕಿರಣಶಾಸ್ತ್ರ & Sonology

**ವಿಕಿರಣಶಾಸ್ತ್ರ & Sonology**

ರೇಡಿಯಾಗ್ರಫಿ & ಸೋನೊಗ್ರಫಿ ನಡುವಿನ ಭಿನ್ನತೆ ಏನು ?
ಮೇಲ್ಮೈ ಮೇಲೆ, ರೇಡಿಯೋ ತಂತ್ರಜ್ಞರು ಮತ್ತು ರೋಗನಿರ್ಣಯದ ವೈದ್ಯಕೀಯ sonographers ಹೋಲುತ್ತದೆ ಕೆಲಸ ಕರ್ತವ್ಯಗಳನ್ನು ಮತ್ತು ಇದೇ ಪರಿಣಾಮಗಳನ್ನು ಕಾಣುತ್ತವೆ : ಎರಡೂ ದೇಹದ ಚಿತ್ರಗಳನ್ನು ತೆಗೆದುಕೊಳ್ಳಲು. ಚಿತ್ರಗಳನ್ನು ರೇಡಿಯೋ ತಂತ್ರಜ್ಞರು ಮತ್ತು ರೋಗನಿರ್ಣಯದ ವೈದ್ಯಕೀಯ sonographers ಉತ್ಪಾದಿಸುವ ರೀತಿಯ, ಆದರೆ ತಂತ್ರಜ್ಞಾನದ ವಿಭಿನ್ನ ರೀತಿಯ ಮಾಡಲಾಗುತ್ತದೆ.

ರೇಡಿಯೋ ಚಿತ್ರಗ್ರಹಣ
ರೇಡಿಯಾಗ್ರಫಿ ತಂತ್ರಜ್ಞರು ದೇಹದ ಚಿತ್ರಗಳನ್ನು ಉತ್ಪಾದಿಸಲು ಅಯಾನೀಕರಣ ವಿಕಿರಣದ ಬಳಸಲು. ಅವರು ನಂತರ ನಿರ್ದಿಷ್ಟ ಆರೋಗ್ಯ ಸಮಸ್ಯೆಗಳನ್ನು ರೋಗಿಗಳು ನಿವಾರಿಸಲು ಗುರುತಿಸಲು ವೈದ್ಯರು ಪರೀಕ್ಷೆ ಈ ಚಿತ್ರಗಳನ್ನು ಉತ್ಪತ್ತಿ.

ರೇಡಿಯಾಗ್ರಫಿ X-ಕಿರಣಗಳು, ತಂತ್ರ, MRI, CT ಮತ್ತು ಇತರ ಬಿಂಬಿಸುವ ವಿಧಾನಗಳು ಒಳಗೊಂಡಿದೆ. ರೇಡಿಯೋ ತರಬೇತಿ ಸರಿಯಾಗಿ ಆಡಳಿತ ಅಲ್ಲ ವಿಕಿರಣಗಳ ಬಳಕೆಯನ್ನು ದೇಹಕ್ಕೆ ಹಾನಿ ಉಂಟುಮಾಡಬಹುದು ಎಂದು ಈ ಕ್ಷೇತ್ರದಲ್ಲಿ ಸ್ಥಾನವನ್ನು ಪಡೆಯಲು ಅಗತ್ಯವಿದೆ.

ಶ್ರವಣಾತೀತ ಧ್ವನಿ
ಸೋನೊಗ್ರಫಿ ಚಿತ್ರಗಳನ್ನು ಉತ್ಪಾದಿಸಲು ವಿಕಿರಣ ಬಳಸುವುದಿಲ್ಲ ವೈದ್ಯಕೀಯ ಚಿತ್ರ ನಿರ್ಮಾಣ ಒಂದು ವಿಧಾನವಾಗಿದೆ. ಬದಲಿಗೆ, ಸೋನೊಗ್ರಫಿ ಚಿತ್ರಗಳನ್ನು ರಚಿಸಲು ದೇಹದ ಕುಳಿಗಳು ಪುಟಿಯುವಂತೆ ಶಬ್ದ ತರಂಗಗಳು ಉತ್ಪಾದಿಸುವ ಅಲ್ಟ್ರಾಸೌಂಡ್ ತಂತ್ರಜ್ಞಾನ ಬಳಸುತ್ತದೆ. ಸೋನೊಗ್ರಫಿ ಮತ್ತು ಅಲ್ಟ್ರಾಸೌಂಡ್ ಹೆಚ್ಚಾಗಿ ಗರ್ಭ ಇನ್ನೂ ತಮ್ಮ ಮಗುವಿನ " ನೋಡಿ " ಪಡೆಯುತ್ತಾರೆ ಗರ್ಭಿಣಿ ಮಹಿಳೆಯರು ಅನುಭವಿಸುವ ಪರಿಶೀಲಿಸಿ ಅಪ್ಗಳನ್ನು ಸಂಬಂಧಿಸಿವೆ.

ಇತರ ಸಂದರ್ಭಗಳಲ್ಲಿ, ರೋಗನಿರ್ಣಯದ ವೈದ್ಯಕೀಯ sonographers ವೈದ್ಯ ವೈದ್ಯಕೀಯ ಪರಿಸ್ಥಿತಿಗಳು ಸರಿಯಾದ ರೋಗನಿರ್ಣಯ ದೇಹದ ಚಿತ್ರಗಳನ್ನು ರಚಿಸಲು ಸೋನೊಗ್ರಫಿ ಬಳಸಲು. ಉದಾಹರಣೆಗೆ, ಒಂದು ಅಲ್ಟ್ರಾಸೌಂಡ್ ನರ ಕಾಯಿಲೆಗಳ ರೋಗನಿರ್ಣಯ ಸಹಾಯ ಮೆದುಳಿನ ಮೂಲಕ ನರಮಂಡಲದ ಪರೀಕ್ಷಿಸಲು ಬಳಸಬಹುದು.

ರೇಡಿಯಾಗ್ರಫಿ ಮತ್ತು ಸೋನೊಗ್ರಫಿ ತರಬೇತಿ
ರೇಡಿಯೋ ಮತ್ತು ಸೋನೊಗ್ರಫಿ ನಡುವಿನ ವ್ಯತ್ಯಾಸ, ಆದ್ದರಿಂದ, ವೈದ್ಯಕೀಯ ಚಿತ್ರಗಳನ್ನು ತಯಾರಿಸಲು ಬಳಸಲಾಗುತ್ತದೆ ಯಂತ್ರಗಳು ನೆಲೆಸಿದೆ. ಇತರ ಧ್ವನಿ ತರಂಗಗಳನ್ನು ಬಳಸುತ್ತದೆ ಒಂದು ಯಂತ್ರ, ಚಿತ್ರಗಳನ್ನು ಉತ್ಪಾದಿಸಲು ವಿಕಿರಣ ಬಳಸುತ್ತದೆ.

ಬಳಸಿದ ಕಾರಣ ವೈದ್ಯಕೀಯ ಚಿತ್ರಣ ತಂತ್ರಜ್ಞಾನದ ಸ್ಪಷ್ಟ ವ್ಯತ್ಯಾಸವನ್ನು, ರೋಗನಿರ್ಣಯದ ವೈದ್ಯಕೀಯ sonographers ವಿರುದ್ಧ ರೇಡಿಯೋ ತಂತ್ರಜ್ಞರು ತರಬೇತಿ ಮತ್ತು ದೈನಂದಿನ ಕರ್ತವ್ಯಗಳನ್ನು ವ್ಯತ್ಯಾಸವಿರುತ್ತದೆ. ವಿಕಿರಣ ಅಥವಾ ಅಲ್ಟ್ರಾಸೌಂಡ್ ಎರಡೂ : ಒಂದು ನಿರ್ದಿಷ್ಟ ಇಮೇಜಿಂಗ್ ತಂತ್ರಜ್ಞಾನ ಇಮೇಜಿಂಗ್ ಗಮನ ಪ್ರತಿಯೊಂದು ಪ್ರೋಗ್ರಾಂಗಳು.

ರೇಡಿಯೋ ಅಥವಾ ಸೋನೊಗ್ರಫಿ ಧ್ವನಿ ಭವಿಷ್ಯದ ನೀವು ಮನವಿ ಡಸ್? ನೀವು ಬಳಿ ಒಂದು ಆರೋಗ್ಯ ಶಾಲೆಯ ಇಂದು ರೇಡಿಯೋ ತಂತ್ರಜ್ಞಾನ ಕಾರ್ಯಕ್ರಮಗಳು ಅಥವಾ ರೋಗನಿರ್ಣಯದ ವೈದ್ಯಕೀಯ ಸೋನೊಗ್ರಫಿ ಕಾರ್ಯಕ್ರಮಗಳ ಬಗ್ಗೆ ಇನ್ನಷ್ಟು ತಿಳಿಯಿರಿ.

ವರ್ಗ:ಭೌತಶಾಸ್ತ್ರ
ವೈದ್ಯಕೀಯ ವಿಮಾ ಕಂಪನಿಗಳು

**ವೈದ್ಯಕೀಯ ವಿಮಾ ಕಂಪನಿಗಳು**

ಆರೋಗ್ಯ ವಿಮೆ ವ್ಯಕ್ತಿಗಳ ನಡುವೆ ವೈದ್ಯಕೀಯ ವೆಚ್ಚಗಳು ಒಳಗಾಗುವ ಅಪಾಯವಿದೆ ವಿರುದ್ಧ ವಿಮೆ. ಆರೋಗ್ಯ ಮತ್ತು ಆರೋಗ್ಯ ವ್ಯವಸ್ಥೆಯನ್ನು ಖರ್ಚುಗಳನ್ನು ಅಂದಾಜು ಮಾಡುವ ಮೂಲಕ, ಒಂದು ಉದ್ದೇಶಿತ ಗುಂಪಿನ ನಡುವೆ, ವಿಮೆಗಾರರು ಹಣ ನಿರ್ದಿಷ್ಟಪಡಿಸಿದ ಆರೋಗ್ಯ ಪಾವತಿಸಲು ಲಭ್ಯವಿದೆ ಖಚಿತಪಡಿಸಿಕೊಳ್ಳಲು, ತಿಂಗಳ ಪ್ರೀಮಿಯಂ ಅಥವಾ ವೇತನದಾರರ ತೆರಿಗೆ ಮಾಹಿತಿ, ಒಂದು ನಿಯತಕ್ರಮದ ಹಣಕಾಸಿನ ರಚನೆಯನ್ನು ಬೆಳೆಯಬಹುದು ವಿಮೆಯ ಒಪ್ಪಂದದಲ್ಲಿ. ಲಾಭವು ಸರಕಾರಿ ಏಜೆನ್ಸಿ, ಖಾಸಗಿ ವ್ಯವಹಾರ ಅಥವಾ ಲಾಭವಿಲ್ಲದ ಘಟಕದ ಕೇಂದ್ರ ಸಂಘಟನೆಯಿಂದ ನಿರ್ವಹಿಸಲ್ಪಡುತ್ತಿದೆ. ಅಮೆರಿಕ ಹೆಲ್ತ್ ಇನ್ಶುರೆನ್ಸ್ ಅಸೋಸಿಯೇಶನ್ ಪ್ರಕಾರ, ಆರೋಗ್ಯ ವಿಮೆ ". ಅನಾರೋಗ್ಯ ಅಥವಾ ಗಾಯದ ​​ಪರಿಣಾಮವಾಗಿ ಪ್ರಯೋಜನಗಳನ್ನು ಪಾವತಿಗಳನ್ನು ಒದಗಿಸುವ ಅಪಘಾತದಲ್ಲಿ ನಷ್ಟಗಳಿಗೆ ವಿಮಾ, ವೈದ್ಯಕೀಯ ವೆಚ್ಚ, ಅಂಗವೈಕಲ್ಯ ಅಥವಾ ಆಕಸ್ಮಿಕ ಸಾವಿನ ಮತ್ತು ಒಡೆಯುವಿಕೆಗೆ ಒಳಗೊಂಡಿರುವ ವ್ಯಾಪ್ತಿ" ಎಂದು ವ್ಯಾಖ್ಯಾನಿಸಲಾಗಿದೆ

ವರ್ಗ:ಹಣಕಾಸು
ಶೂರ್ಪಾಲಯ

ಬಾಗಲಕೋಟೆ ಜಿಲ್ಲೆಯ ಜಮಖಂಡಿ ತಾಲೂಕಿನಲ್ಲಿಯ ಶೂರ್ಪಾಲಯ ಒಂದು ಚಿಕ್ಕ ಗ್ರಾಮ. ಇಲ್ಲಿಯ ಕೃಷ್ಣಾನದಿಯ ತೀರದಲ್ಲಿ ಮನಮೋಹಕವಾದ ಪರಮ, ಪವಿತ್ರ, ಪ್ರಾಚೀನ, ಭಾಗವತ ಪುರಾಣ ಪ್ರಸಿದ್ಧವಾದ ಶ್ರೀ ಲಕ್ಷ್ಮೀ ನರಸಿಂಹ ದೇವರ ದೇವಸ್ಥಾನವಿದೆ. ಕನಕದಾಸರು ಹೇಳಿದಂತೆ ಸಿರಿ ತನ್ನ ತೊಡೆಯ ಮೇಲೇರಿಸಿಕೊಂಡ ಪಾದ ಎಂಬಂತೆ ಶ್ರೀ ಲಕ್ಷ್ಮೀ ಸಮೇತ ಶ್ರೀ ನರಸಿಂಹ ದೇವರು ಶಂಖ, ಚಕ್ರ, ಗದೆ, ಪದ್ಮ, ಮುಕುಟ, ಕಂಠಾಭರಣ, ಚರಣಾಭರಣಗಳಿಂದ ವಿರಾಜಮಾನರಾಗಿ ವಿಜೃಂಭಿಸುತ್ತಿದ್ದಾರೆ. ಏಕಶಿಲಾ ಸಾಲಿಗ್ರಾಮದ ಈ ಮೂರ್ತಿ ಒಬ್ಬ ಹುಟ್ಟುಕುರುಡನಿಂದ ಕೆತ್ತಲ್ಪಟ್ಟಿದೆ ಎಂಬ ಐತಿಹ್ಯವಿದೆ.

**ಶೂರ್ಪಾಲಯ- ಹೆಸರು ಬಂದುದು ಹೇಗೆ?**

"ಗಂಗಾ ಸ್ನಾನ ತುಂಗಾ ಪಾನ" ಎನ್ನುವ ಹಾಗೆ ನಮ್ಮೆಲ್ಲರ ಸಕಲ ಘೋರಪಾಪಗಳನ್ನು ಕಳೆಯುವ ಗಂಗಾ ಭಾಗೀರಥಿ ದೇವಿ ತಾನು ಎಲ್ಲ ಜನರ ಸಕಲ ಪಾಪಗಳಿಂದ ಭರಿತಳಾಗಿ ಕಾಶೀ ವಿಶ್ವನಾಥನ ಪ್ರೇರಣೆಯಿಂದ ಕೃಷ್ಣಾ ನದಿ ತೀರಕ್ಕೆ ಬಂದು ಮುತ್ತು ರತ್ನ, ವಜ್ರ, ವೈಢೂರ್ಯಗಳಿಂದ ತುಂಬಿದ ಮೊರದ ಬಾಗಿನ ಕೊಟ್ಟು ತನ್ನೆಲ್ಲಾ ಪಾಪಗಳನ್ನು ಕಳೆದುಕೊಳ್ಳುತ್ತಾಳೆ. ಸಂಸ್ಕೃತದಲ್ಲಿ ಮೊರಕ್ಕೆ "ಶೂರ್ಪ"ಎಂದು ಹೆಸರು. ಆಲಯ ಸೇರಿ ಈ ಕಾರಣದಿಂದ ಆ ಪವಿತ್ರ ಸ್ಥಳಕ್ಕೆ ಶೂರ್ಪಾಲಯ ಎಂದು ಹೆಸರು ಬಂದಿತು.
 
**ಅಷ್ಟ ತೀರ್ಥಗಳ ಮಹಿಮೆ**

ನದೀತೀರದ ಬಳಿಯ ಸನ್ನಿಧಿಯಲ್ಲಿ ಪುಣ್ಯಕರವಾದ ಕೋಟಿತೀರ್ಥ, ಚಲಕತೀರ್ಥ, ಚಕ್ರತೀರ್ಥ, ಕಂಠತೀರ್ಥ, ಉತ್ತುಂಗತೀರ್ಥ, ಮಧುತೀರ್ಥ, ಪಿತೃ ಋಣವಿಮೋಚನ ತೀರ್ಥ, ಋಣವಿಮೋಚನ ತೀರ್ಥ ಎಂಬ ಅಷ್ಟತೀರ್ಥಗಳಿವೆ. ಒಂದೊಂದು ತೀರ್ಥಕ್ಕೂ ಒಂದೊಂದು ಮಹಿಮೆ ಇದ್ದು ಘನಘೋರವಾದ ಪಾಪಗಳನ್ನು ನಾಶ ಮಾಡುವ ಮಹತ್ವ ಹೊಂದಿವೆ. ರಾಜಸೂಯ ಯಾಗ, ಅಶ್ವಮೇಧ ಯಾಗ ಮಾಡಿದ ಫಲವನ್ನು ಉತ್ತುಂಗ ತೀರ್ಥದಲ್ಲಿ ಸ್ನಾನ ಮಾಡುವದರಿಂದ ಪಡೆಯುತ್ತಾರೆ ಎಂಬ ಮಾತಿದೆ. "ಅನ್ಯ ಕ್ಷೇತ್ರೇ ಕೃತಂ ಪಾಪಂ ಪುಣ್ಯ ಕ್ಷೇತ್ರೆ ವಿನಶ್ಯತಿ" ಎಂಬ ಪ್ರತೀತಿ ಇದೆ. ಕೃಷ್ಣಾ ನದಿಯಲ್ಲಿ ಅಸ್ತಿ ವಿಸರ್ಜನೆ ಮಾಡಿದರೆ ಆರು ತಿಂಗಳಲ್ಲಿ ಅಸ್ತಿಗಳು ಶಂಖದ ರೂಪವನ್ನು ತಾಳುತ್ತವೆಂದು ನಂಬಲಾಗಿದೆ.

**ಆನಂದ ಬಾಷ್ಪ ಸುರಿಸಿದಾಗ ಅರಳಿಮರ ಉದ್ಭವ**

ಕೃಷ್ಣಾ ನದಿಯ ದಕ್ಷಿಣ ತೀರದಲ್ಲಿ ಪರಶುರಾಮ ದೇವರು ನಿಸರ್ಗದ ರಮ್ಯ ಸೌಂದರ್ಯ ನೋಡಿ ಆನಂದ ಬಾಷ್ಪ ಸುರಿಸಿದಾಗ ಅರಳಿಮರ ಉದ್ಭವವಾಯಿತೆಂದು ಹೇಳುತ್ತಾರೆ. ಅದು ದೇವರ ಗುಡಿಯ ಮುಂಭಾಗದಲ್ಲಿದೆ. ಗುಡಿಯ ಹಿಂಭಾಗದಲ್ಲಿ ಶ್ರೀ ಪ್ರಾಣದೇವರ ಚಿಕ್ಕ ಮೂರ್ತಿ ಇದ್ದು ನೋಡಲು ನಯನಮನೋಹರವಾಗಿದ್ದು ಪ್ರಾಣದೇವರ ಕಂಠದಲ್ಲಿ ಯಾವತ್ತೂ ತೇವಾಂಶವಿರುತ್ತದೆ. ಇದರಿಂದ ಅಲ್ಲಿ ಗಂಗಾ ದೇವಿ ಇರುವಳೆಂಬ ಪ್ರತೀತಿ ಕೂಡ ಇದೆ. ಭಕ್ತ ಪ್ರಹ್ಲಾದನಿಂದ ಪ್ರಾರ್ಥಿತನಾಗಿ ಕಾಶೀ ಕ್ಷೇತ್ರದ ವಿಶ್ವನಾಥನು ಕೋಟೇಶ್ವರನಾಗಿ ಕೃಷ್ಣ ನದಿಯ ಮಧ್ಯದಲ್ಲಿರುತ್ತಾನೆ. ಸಕಲ ತಪೋಮುನಿಗಳಿಂದ ಪ್ರಾರ್ಥಿತನಾಗಿ ಶ್ರೀ ಶಂಕರನು ಶ್ರೀ ಲಕ್ಷ್ಮೀನರಸಿಂಹದೇವರ ಪೂಜೆಗಾಗಿ ಬಲಭಾಗದ ಬಯಲು ಜಾಗದಲ್ಲಿ ಗಣಪ, ಶೇಷ, ನಂದಿಯರೊಡಗೂಡಿ ಬಯಲೇಶ್ವರನಾಗಿ ಸನ್ನಿಹಿತನಾಗಿರುವನು.

**ಜಾತ್ರಾ ಮಹೋತ್ಸವ**

ಶ್ರೀ ಕ್ಷೇತ್ರದಲ್ಲಿ ವಾರ್ಷಿಕ ಉತ್ಸವವು ವೈಶಾಖ ಶುದ್ಧ ಸಪ್ತಮಿಯಿಂದ ಪ್ರಾರಂಭವಾಗಿ ವೈಶಾಖ ವದ್ಯ ದ್ವಿತೀಯಾದವರೆಗೆ ನವರಾತ್ರಿ ನೆರವೇರುವದು. ಉತ್ಸವದ ದಿನಗಳಲ್ಲಿ ಪ್ರತಿನಿತ್ಯ ಬೆಳಿಗ್ಗೆ ಪಲ್ಲಕ್ಕಿ ಅವಾಹನೋತ್ಸವ ನೆರವೇರುವುದು. ವೈಶಾಖ ಶುದ್ಧ ಹುಣ್ಣಿಮೆ ದಿನ ಶ್ರೀ ಲಕ್ಷ್ಮೀ ನರಸಿಂಹ ದೇವರ ರಥೋತ್ಸವ ಜಾತ್ರೆ ನಡೆಯುತ್ತದೆ. ಆ ಹುಣ್ಣಿಮೆಯನ್ನು ಆಗಿ ಹುಣ್ಣಿಮೆ ಎಂದು ಕರೆಯುವರು. ಆ ದಿನ ಸುಕ್ಷೇತ್ರದ ದೇವಸ್ಥಾನದಲ್ಲಿ ಪುಣ್ಯಾಹವಾಚನ, ರಥಾಂಗ ಹೋಮ ಹವನಗಳನ್ನು ಮಾಡುತ್ತಾರೆ. ಅಲ್ಲದೇ ಕಾರ್ತಿಕ ಮಾಸದಲ್ಲಿ ವೈಕುಂಠ ಚತುರ್ದಶಿ ದಿವಸ ದೇವರಿಗೆ ಸುವರ್ಣಭರಿತ ವಿಶೇಷ ಅಲಂಕಾರ ನೈವೇದ್ಯೆ ಪ್ರಸಾದ ಇರುವುದು. ಬೆಳ್ಳಿ ಉತ್ಸವ ಪ್ರತಿಮೆಯನ್ನು ನಾವಿನಲ್ಲಿ ಕೂಡಿಸಿ ಕೃಷ್ಣಾ ನದಿಯಲ್ಲಿ ತಪೋತ್ಸವ ದೀಪೋತ್ಸವ ನೆರವೇರುವುದು.

ಮಹಾರಾಷ್ಟ್ರದ ಶಾಹೂ ಮಹಾರಾಜರು ಹಾಗೂ ಬಿಜಾಪೂರದ ಆದಿಲ್‌ಶಾಹಿ ಮನೆತನದವರು ಶ್ರೀ ಕ್ಷೇತ್ರದ ಜನರಿಗೆ ಭೂಮಿಯನ್ನು ಉಂಬಳಿಯಾಗಿ ಕೊಟ್ಟ ಬಗ್ಗೆ ಐತಿಹಾಸಿಕ ದಾಖಲೆಗಳಿವೆ.

ವರ್ಗ:ಬಾಗಲಕೋಟೆ ಜಿಲ್ಲೆ
ಮಾವಿನಗುಂಡಿ ಜಲಪಾತ

**ಮಾವಿನಗುಂಡಿ ಜಲಪಾತ**ವು ಕರ್ನಾಟಕದ ಉತ್ತರ ಕನ್ನಡ ಜಿಲ್ಲೆಯ ಸಿದ್ದಾಪುರ ತಾಲ್ಲೂಕಿನಲ್ಲಿರುವ ಒಂದು ಜಲಪಾತವಾಗಿದೆ. ಇದು ಪ್ರಸಿದ್ಧ ಜೋಗ ಜಲಪಾತದಿಂದ ಸುಮಾರು ೪ ಕಿ.ಮೀ ದೂರದಲ್ಲಿದೆ. ಪಶ್ಚಿಮ ಘಟ್ಟಗಳ ಮಡಿಲಿನಲ್ಲಿರುವ ಈ ಜಲಪಾತವು ಸಿದ್ದಾಪುರ ತಾಲ್ಲೂಕಿನ ಗಡಿಭಾಗವಾಗಿದೆ. ಗಡಚಿಕ್ಕುವ ಸದ್ದಿನೊಂದಿಗೆ ಈ ಜಲಪಾತ ಧುಮುಕುವ ಕಾರಣ ಸ್ಥಳೀಯರು ಇದನ್ನು **ಕೆಪ್ಪಜೋಗ** ಎಂದೂ ಸಹ ಕರೆಯುತ್ತಾರೆ.

ಮಾವಿನಗುಂಡಿ - ಸಿದ್ದಾಪುರ ಹೆದ್ದಾರಿಯ ಪಕ್ಕದಲ್ಲೇ ಇರುವ ಈ ಜಲಪಾತವು ಸುಮಾರು ೩೦ ಅಡಿ ಎತ್ತರದಿಂದ ರಭಸವಾಗಿ ಧುಮುಕುತ್ತದೆ. ಗುಡ್ಡದ ಮೇಲಿನಿಂದ ಹರಿದು ಬರುವ ಮಾವಿನಗುಂಡಿ ನದಿಯು ಈ ಸ್ಥಳದಲ್ಲಿ ನೊರೆ ನೊರೆಯಾಗಿ ಬೀಳುತ್ತದೆ. ಜೂನ್‌ನಿಂದ ನವೆಂಬರ್ ವರೆಗಿನ ಮಳೆಗಾಲದ ಸಮಯದಲ್ಲಿ ಜಲಪಾತಕ್ಕೆ ಹೆಚ್ಚು ನೀರು ಹರಿದುಬಂದು ವಿಜೃಂಭಿಸುತ್ತದೆ. ಈ ಸಮಯದಲ್ಲಿ ಸಾಕಷ್ಟು ಪ್ರವಾಸಿಗರು ಭೇಟಿ ನೀಡುತ್ತಾರೆ.

## ಪ್ರವಾಸಿಗರಿಗೆ ಮಾರ್ಗದರ್ಶನ 
ಇದರ ಹತ್ತಿರವಿರುವ, ಹೆಚ್ಚು ಪ್ರಸಿದ್ಧವಾದ ಜೋಗ ಜಲಪಾತವನ್ನು ನೋಡಲು ಬರುವ ಪ್ರವಾಸಿಗರು ಈ ಜಲಪಾತವನ್ನೂ ನೋಡಬಹುದಾಗಿದೆ. ಜೋಗದಿಂದ ಹೊನ್ನಾವರ ಮಾರ್ಗದ ರಾಷ್ಟ್ರೀಯ ಹೆದ್ದಾರಿಯಲ್ಲಿ ೪ ಕಿ.ಮೀ ಕ್ರಮಿಸಿದರೆ ಮಾವಿನಗುಂಡಿ ಸರ್ಕಲ್ ಬರುತ್ತದೆ. ಇಲ್ಲಿಂದ ಸಿದ್ದಾಪುರ ತಾಲ್ಲೂಕು ಕೇಂದ್ರವನ್ನು ಸಂಪರ್ಕಿಸುವ ರಾಜ್ಯ ಹೆದ್ದಾರಿಯಲ್ಲಿ ಸಾಗಿದರೆ ಅರ್ಧ ಕಿ.ಮೀ ದೂರದಲ್ಲಿ ಎಡಭಾಗದಲ್ಲಿ ಈ ಜಲಪಾತವಿದ್ದು, ಪ್ರವಾಸಿಗರಿಗೆ ಕೈಗೆಟಕುವಂತಿದೆ.‌

ಸಿರ್ಸಿ ಮೂಲಕ ಬರುವವರು ಶಿರಸಿಯಿಂದ ೩೦ ಕಿ.ಮೀ ದೂರ ಸಿದ್ದಾಪುರ, ಸಿದ್ದಾಪುರದಿಂದ ೨೮ ಕಿ.ಮೀ ದೂರದಲ್ಲಿ ಮಾವಿನಗುಂಡಿ ಜಲಪಾತ ಸಿಗುತ್ತದೆ.

## ಉಲ್ಲೇಖಗಳು
ವರ್ಗ:ಜಲಪಾತಗಳು
ವರ್ಗ:ಉತ್ತರ ಕನ್ನಡ
ಭದ್ರಕಾಳಿ ದೇಗುಲ

ನಮ್ಮ ನಾಡಿನ ಪ್ರತಿಯೊಂದು ದೇಗುಲಕ್ಕೂ ವಿಭಿನ್ನ ಇತಿಹಾಸಗಳಿರುತ್ತವೆ. ಪ್ರಾಚೀನ ಕಾಲದಲ್ಲಿ ಸ್ಥಾಪಿತವಾದ ದೇಗುಲಗಳು ಹಲವಾದರೆ ಇನ್ನು ಆಕಸ್ಮಿಕ ಘಟನೆ, ವಿಶೇಷ ಘಟನೆಗಳಿಂದ ಆ ಸ್ಥಳ ದೈವಿಕ ಕ್ಷೇತ್ರವಾಗಿ ವಿಖ್ಯಾತವಾದವುಗಳು ಹಲವು ಇವೆ. ಶಿವಮೊಗ್ಗ ಜಿಲ್ಲೆ ಸಾಗರ ತಾಲೂಕು ಕೇಂದ್ರದ ಹೃದಯ ಭಾಗದಲ್ಲಿರುವ ಶ್ರೀಭದ್ರಕಾಳಿ ದೇವಾಲಯ ಇಂತಹ ವಿಶಿಷ್ಟ ದೇವಾಲಯಗಳಲ್ಲಿ ಒಂದು. ಬೇಡಿದ ಭಕ್ತರ ಮನದಿಂಗಿತ ಪೂರೈಸಿ ಅಭಯ ನೀಡುವ ತಾಯಿ ನಿತ್ಯವೂ ಭಕ್ತರನ್ನು ಸೆಳೆಯುತ್ತಾ ದಿನೇ ದಿನೇ ಪ್ರವರ್ಧನಮಾನಗೊಳ್ಳುತ್ತಿರುವ ಕ್ಷೇತ್ರ ಇದಾಗಿದೆ.

**ಬಾವಿಯಲ್ಲಿ ದೊರೆತ ದೇವರ ವಿಗ್ರಹ**

ಸಾಗರದ ಗೋಪಾಲಗೌಡ ಬಡಾವಣೆಯ ಈ ಸ್ಥಳ ೧೭ ವರ್ಷಗಳ ಹಿಂದೆ ಖಾಲಿ ಸ್ಥಳವಾಗಿತ್ತು. ಈಗ ದೇವಸ್ಥಾನದ ಮುಖ್ಯಸ್ಥರಾಗಿರುವ ದುರ್ಗಪ್ಪ ಅವರಿಗೆ ಸೇರಿದ ಜಮೀನು ಇದಾಗಿದ್ದು ಈ ಸ್ಥಳದ ಹಿಂಭಾಗದಲ್ಲಿ ಹೊಲಕ್ಕೆ ನೀರಾವರಿ ಒದಗಿಸಲು ವಿಶಾಲವಾದ ಬಾವಿ ತೋಡಿಸುತ್ತಿದ್ದರು. ಸುಮಾರು ೭ - ೮ ಅಡಿ ಆಳ ತೋಡುತ್ತಿದ್ದಂತೆ ಪಂಚಲೋಹದಿಂದ ಮಾಡಿದ ಭದ್ರಕಾಳಿ ಅಮ್ಮನವರ ವಿಗ್ರಹ ದೊರೆಯಿತು. ಅದನ್ನು ಚಿಕ್ಕ ಗುಡಿಸಿಲಿನಲ್ಲಿ ಇಟ್ಟು ಪೂಜಿಸಲು ಆರಂಭಿಸಿದರು. ದೇವರ ಶಕ್ತಿ ಹಾಗೂ ಭಕ್ತರಿಗೆ ಅಭಯ ನೀಡುವ ವಿಶಿಷ್ಟ ಘಟನೆಗಳಿಂದ ಈ ತಾಯಿಯ ಕೀರ್ತಿ ದಿನೇ ದಿನೆ ಪಸರಿಸಲು ಆರಂಭಿಸಲಾಯಿತು. ನಂತರ ಈಗಿನ ದೇವಾಲಯ ನಿರ್ಮಿಸಿ ನಿತ್ಯವೂ ತ್ರಿಕಾಲ ಪೂಜೆ ನೈವೇದ್ಯ ಅರಂಭಿಸಲಾಯಿತು.

**ನಿತ್ಯ ಪೂಜೆ:ವರ್ಷವಿಡೀ ಉತ್ಸವ**

ಇಲ್ಲಿನ ದೇವರಾದ ಶ್ರೀಭದ್ರಕಾಳಿ ಮತ್ತು ಶ್ರೀವೈಷ್ಣವಿ ಮಾತೆಗೆ ನಿತ್ಯವೂ ತ್ರಿಕಾಲ ಪೂಜೆ, ನೈವೇದ್ಯ ಸಲ್ಲಿಸಲಾಗುತ್ತಿದೆ. ಪ್ರತಿನಿತ್ಯ ರಾಜ್ಯದ ಮೂಲೆ ಮೂಲೆಗಳಿಂದ ಭಕ್ತರು ಆಗಮಿಸಿ ದೇವಿಯ ದರ್ಶನ ಪಡೆದು ಮನಸ್ಸಿನ ದುಗುಡ ತೋಡಿಕೊಂಡು ಅಭಯ ನೀಡಲು ಪ್ರಾರ್ಥಿಸುತ್ತಾರೆ. ಯುಗಾದಿಯಲ್ಲಿ ಆಯನೋತ್ಸವ, ಶ್ರಾವಣ ಮಾಸದಲ್ಲಿ ನಿತ್ಯ ದೇವಿ ಪಾರಾಯಣ ಪೂಜೆ, ಶುಕ್ರವಾರ ಮತ್ತು ಮಂಗಳವಾರ ಉತ್ಸವ ಮೂರ್ತಿಯ ಪ್ರದಕ್ಷಿಣಾ ಸವಾರಿ, ಗೌರಿ ಮತ್ತು ಗಣೇಶ ಚತುರ್ಥಿಯಂದು ವಿಶೇಷ ಅಲಂಕಾರ ಪೂಜೆ, ನವರಾತ್ರಿಯಲ್ಲಿ ನಿತ್ಯವೂ ಪಂಚಾಮೃತ ಅಭಿಷೇಕ, ಸಹಸ್ರನಾಮ ಪೂಜೆ, ಸಪ್ತಶತೀ ಪಾರಾಯಣ ಚಂಡಿಕಾ ಹವನ ನಡೆಸಲಾಗುತ್ತದೆ. ವಿಜಯ ದಶಮಿಯಂದು ಪಲ್ಲಕ್ಕಿ ಉತ್ಸವ ಮಹಾ ಪ್ರಸಾದ ವಿತರಣೆ ನಡೆಯುತ್ತದೆ.  ದೀಪಾವಳಿಯಲ್ಲಿ ಮೂರು ದಿನಗಳ ಕಾಲ ವಿಶೇಷ ಉತ್ಸವ,ಅಲಂಕಾರ ಸಹಿತ ಮಹಾಪೂಜೆ ನಡೆಯುತ್ತದೆ. ಕಾರ್ತಿಕ ಮಾಸದಲ್ಲಿ ನಿತ್ಯ ಸಂಜೆ ಸಾಲಂಕೃತ ದೀಪೋತ್ಸವ ಮಹಾ ನೈವೇದ್ಯ ಸಲ್ಲುತ್ತದೆ. ಉತ್ತರಾಯಣ ಪುಣ್ಯಕಾಲದ ಮಕರ ಸಂಕ್ರಾಂತಿ ಹಬ್ಬದಂದು ದೇವರಿಗೆ ಪಲ್ಲಕ್ಕಿ ಉತ್ಸವ, ಮಹಾ ಪೂಜೆ ನಡೆಸಲಾಗುತ್ತದೆ. ಆದಿನ ದೇವರ ದರ್ಶನಕ್ಕೆ ಭಕ್ತರ ದಂಡೇ ಸೇರುತ್ತದೆ.

ಪ್ರತಿವರ್ಷ ಮಾಘ ಶುದ್ಧ ಪ್ರತಿಪದೆಯಿಂದ ಬಿಗೆಯ ವರೆಗೆ ಎರಡು ದಿನಗಳ ಕಾಲ  ದೇವರ ಪ್ರತಿಷ್ಠಾಪನಾ ವರ್ಧಂತಿ ಉತ್ಸವ  ವೈಭವದಿಂದ ನಡೆಯುತ್ತದೆ. ಆದಿನ ಶತ ಚಂಡಿಕಾ ಹವನ, ದುರ್ಗಾ ಸಪ್ತಶತೀ ಪಾರಾಯಣ, ಪ್ರದಕ್ಷಿಣಾ ಬಲಿ, ಪಲ್ಲಕ್ಕಿ ಉತ್ಸವ  ಸಂಜೆ ಸಂಗೀತ, ಭರತನಾಟ್ಯ ಇತ್ಯಾದಿ ಸಾಂಸ್ಕೃತಿಕ ಕಾರ್‍ಯಕ್ರಮಗಳು ಜರುಗುತ್ತವೆ.

**ದೇವರ ಧ್ಯಾನದಿಂದ ಸಂಕಷ್ಟ ಪರಿಹಾರ**

ಇಲ್ಲಿನ ಪ್ರಧಾನ ಅರ್ಚಕರಾದ ದುರ್ಗಪ್ಪನವರು ಸದಾ ದೇವರ ಧ್ಯಾನದಲ್ಲಿ ತೊಡಗಿರುತ್ತಾರೆ. ಇವರು ಜಾತಕ, ಕವಡೆ, ಅಕ್ಷತೆ ಕಾಳುಗಳ ಮೂಲಕ ಭೂತ ಭವಿಷ್ಯಗಳ ವಿಶ್ಲೇಷಣೆ ನಡೆಸುತ್ತಾರೆ. ಹಲವು ಸಮಸ್ಯೆಗಳಿಂದ ಬಳಲುತ್ತಿರುವವವರು ಇಲ್ಲಿಗೆ ಆಗಮಿಸಿ ಪರಿಹಾರ ಕೇಳುತ್ತಾರೆ. ದೇವರನ್ನು ಧ್ಯಾನಿಸುತ್ತಾ ದುರ್ಗಪ್ಪನವರು ಸಂಕಷ್ಟಗಳ ಬಗ್ಗೆ ಪರಿಹಾರ ಹೇಳುತ್ತಾರೆ. ಬಾಲಾರಿಷ್ಟ ದೋಷಕ್ಕೆ ತಾಯಿತ ಇತ್ಯಾದಿಗಳನ್ನು ನೀಡಿ ಉತ್ತಮ ಪರಿಹಾರ ನೀಡಲಾಗುತ್ತಿದೆ.ತಾಯಿಯ ಆಶೀರ್ವಾದ ಪಡೆದು ಜನರು ನೆಮ್ಮದಿಯಿಂದ ಹಿಂತಿರುಗುವುದು ನಿತ್ಯದ ದೃಶ್ಯವಾಗಿದೆ. ವಿದ್ಯೆ, ನೌಕರಿ, ವ್ಯಾಪಾರ ವ್ಯವಹಾರ, ಕುಟುಂಬ ಕಲಹ, ಮಾನಸಿಕ ಶಾಂತಿ, ಕೃಷಿ ಮತ್ತು ಗೋ ಸಂಪತ್ತಿನ ಹೆಚ್ಚಳ,ಶತ್ರು ಭಯ ನಾಶ ಇತ್ಯಾದಿಗಳಿಗಾಗಿ ಜನ ಈ ದೇವರಿಗೆ ಹರಕೆ ಹೊರುತ್ತಾರೆ.ಬಗೆ ಬಗೆಯ ಆಭರಣಗಳನ್ನು ಅರ್ಪಿಸುತ್ತಾರೆ. ಹೋಮಗಳನ್ನು ನಡೆಸುತ್ತಾರೆ. ಹೀಗೆ ನಿತ್ಯವೂ ಈ ದೇಗುಲದಲ್ಲಿ ಭಕ್ತರ ಗುಂಪೇ ನೆರೆದಿರುತ್ತದೆ.

ವರ್ಗ:ದೇವಾಲಯಗಳು
ಇಸ್ಕಾನ್ ದೇವಸ್ಥಾನ, ಬೆಂಗಳೂರು

## ಇತಿಹಾಸ 
ಸುಮಾರು ೧೯೭೬, ಭಾರತ ಮತ್ತು ವಿಶ್ವದ ವಿವಿಧ ಭಾಗಗಳಿಂದ ಭಕ್ತರು ಮನೆಗಳಲ್ಲಿ ಕಾರ್ಯಕ್ರಮಗಳಿತ್ತು.ಲೈಫ್ ಸದಸ್ಯರು ಸೇರುವ ರಸ್ತೆಗಳಲ್ಲಿ ಸಂಸ್ಕೃತರು, ಬೆಂಗಳೂರು, ಹುಬ್ಬಳ್ಳಿ, ಮದ್ರಾಸ,ದಕ್ಷಿಣ ಭಾರತದ ವಿವಿಧ ಭಾಗಗಳಲ್ಲಿ ಇಸ್ಕಾನ್ ಚಟುವಟಿಕೆಗಳನ್ನು ಆರಂಭಿಸಿತು ಮತ್ತು ದೊಡ್ಡ ವ್ಯವಸ್ಥೆ ಮಾಡಿದ್ದರು.ಬೆಂಗಳೂರು ಇಸ್ಕಾನ್ ದೇವಾಲಯವನ್ನು ಭಾರತದ ಅಧ್ಯಕ್ಷ ಉದ್ಘಾಟಿಸಿದರು.ರಾಜಾಜಿನಗರದಲ್ಲಿರುವ ಈ ದೇವಾಲಯವು ಪ್ರಪಂಚದಲ್ಲಿ ಅತಿ ದೊಡ್ಡ ಹಾಗೂ ಹೆಸರುವಾಸಿಯಾದ ದೇವಸ್ಥಾನ. ಇಸ್ಕಾನ್ ಸಂಸ್ಥಾಪಕರಾದಂತಹ, ಆಚಾರ್ಯ ಶ್ರೀ ಎ ಸಿ ಭಕ್ತಿವೇದಾಂತ ಸ್ವಾಮಿ ಪ್ರಭುಪಾದರವರ ಇಚ್ಛೆಯ ಮೇರೆಗೆ, ಮಾಜಿ ರಾಷ್ಟ್ರಪತಿಗಳಾದ ಶಂಕರ ದಯಾಲ ಶರ್ಮರವರಿಂದ ಲೋಕಾರ್ಪಣೆ ಮಾಡಲಾಯಿತು.ಆಧ್ಯಾತ್ಮಿಕ, ವೈದಿಕ ಹಾಗೂ ಸಾಂಸ್ಕೃತಿಕ ಜ್ಞಾನಕ್ಕಾಗಿ ಈ ದೇವಸ್ಥಾನವನ್ನು ಸ್ಥಾಪಿಸಲಾಯಿತು.

## ದೇವಸ್ಥಾನದ ವೈಶಿಷ್ಟ್ಯತೆ 
ಈ ದೇವಸ್ಥಾನವು ೧೭ ಮೀಟರ್(17 meter) ಎತ್ತರದ ಚಿನ್ನ ಲೇಪಿತ ಧ್ವಜಸ್ಥಂಭ ಮತ್ತು ೮.೫ ಮೀಟರ್(8.5 meter) ಚಿನ್ನ ಲೇಪಿತ ಕಳಶ ಶಿಖರವನ್ನು ಹೊಂದಿದೆ. ದರ್ಶನ ಸಮಯದಲ್ಲಿ ಬರುವ ಭಕ್ತಾದಿಗಳಿಗೆ ಉಚಿತವಾಗಿ ಪ್ರಸಾದವನ್ನು ವಿನಿಯೋಗಿಸಲಾಗುತ್ತದೆ.
## ದೇವಾಲಯ 
* ಮುಖ್ಯ ದೇವರು- ರಾಧಾ ಕೃಷ್ಣ
* ಕೃಷ್ಣ ಬಲರಾಮ
* ಚೈತನ್ಯ ಮಹಾಪ್ರಭು ಮತ್ತು ನಿತ್ಯಾನಂದ
* ಶ್ರೀನಿವಾಸ ಗೋವಿಂದ (ವೆಂಕಟೇಶ್ವರ)
* ಪ್ರಹ್ಲಾದ ನರಸಿಂಹ
* ಶ್ರೀಲಾ ಪ್ರಭುಪಾದ
## ಕೃಷ್ಣ ಲೀಲಾ ಉದ್ಯಾನವನ 
ಎರಡನೇ ಅತಿ ದೊಡ್ಡ ದೇವಸ್ಥಾನವಾದ ಕೃಷ್ಣ ಲೀಲಾ ಉದ್ಯಾನವನವನ್ನು ಕನಕಪುರ ರಸ್ತೆಯಲ್ಲಿ ನಿರ್ಮಿಸಲಾಗುತ್ತಿದೆ. ೭೦ ಎಕರೆ ವಿಸ್ತೀರಣದಲ್ಲಿ ಕಾಮಗಾರಿಯಲ್ಲಿರುವ ಈ ದೇವಸ್ಥಾನದ, ಮೊದಲನೇ ಹಂತದ ಕಟ್ಟಡ ಕಾಮಗಾರಿಯು ಪೂರ್ಣಗೊಂಡಿದ್ದು, ನರಸಿಂಹ ದೇವಸ್ಥಾನವು ದರ್ಶನಕ್ಕೆ ಮುಕ್ತವಾಗಿ ತೆರೆದಿದೆ.
## ಹಬ್ಬಗಳು ಅಥವಾ ಆಚರಣೆಗಳು 
ಈ ದೇವಸ್ಥಾನವು ವಿಷ್ಣುವಿನ ಅವತಾರಕ್ಕೆ ಸಂಬಂಧಿಸಿದ ಮತ್ತು ವೈದಿಕ ಸಂಪ್ರದಾಯಕ್ಕೆ ಸಂಬಂಧಪಟ್ಟ ಎಲ್ಲಾ ಹಬ್ಬಗಳನ್ನು ಆಚರಿಸಲಾಗುತ್ತದೆ. ಅದರಲ್ಲಿ ಪ್ರಮುಖವಾಗಿ,
* ರಾಮ ನವಮಿ
* ಬ್ರಹ್ಮೋತ್ಸವ
* ನಸಿಂಹ ಜಯಂತಿ
* ರಥಯಾತ್ರೆ
* ಬಲರಾಮ ಜಯಂತಿ
* ಉಯ್ಯಾಲೆ ಉತ್ಸವ
* ಶ್ರೀಕೃಷ್ಣ ಜನ್ಮಾಷ್ಟಮಿ
* ವೈಷ್ಯ ಪೂಜೆ
* ರಥ ಯಾತ್ರೆ
* ಶ್ರೀ ರಾಧಾಷ್ಟಮಿ
* ದೀಪೋತ್ಸವ
* ಗೋವರ್ಧನ ಪೂಜೆ
* ವೈಕುಂಠ ಏಕಾದಶಿ
* ನಿತ್ಯಾನಂದ ತ್ರಯೋದಶಿ
* ಗೌರಪೂರ್ಣಿಮ
* ಕೃಷ್ಣ ಶೃಂಗಾರ
* ಕುಂಭಾಭಿಷೇಕ

## ಸಮಾಜಸೇವೆ 
ಕರ್ನಾಟಕ ಸರ್ಕಾರದ, ಮಧ್ಯಾಹ್ನದ ಬಿಸಿ ಊಟ ಯೋಜನೆಯಲ್ಲಿ, ಅಕ್ಷಯ ಪಾತ್ರೆ ಸಂಸ್ಥೆಯು ಇಸ್ಕಾನ್ ಅವರ ಕೊಡುಗೆಯಾಗಿ ಊಟ ವ್ಯವಸ್ಥೆಯನ್ನು ಮಾಡಲಾಗುತ್ತದೆ. ಈ ಸಂಸ್ಥೆಯು ಕೇಂದ್ರ ಮತ್ತು ರಾಜ್ಯ ಸರ್ಕಾರದ ಜೊತೆ ಒಗ್ಗೂಡಿ ಕೆಲಸ ನಿರ್ವಹಿಸುತ್ತಿದೆ. ೨೦೦೩ರಿಂದ ಮಕ್ಕಳ ಮಧ್ಯಾಹ್ನದ ಊಟವನ್ನು ಶುಚಿ ಮತ್ತು ರುಚಿಯನ್ನು ಕಾಯ್ದುಕೊಳ್ಳುವುದರಲ್ಲಿ ಸಾಕಾರಗೊಂಡಿದೆ. ೧೯ ಪ್ರದೇಶಗಳಲ್ಲಿ ಹಾಗೂ ೯ ರಾಜ್ಯಗಳಲ್ಲಿ ಕಾರ್ಯ ನಿರ್ವಹಿಸುತ್ತಿದ್ದು, ಸುಮಾರು ೯೦೦೦ ಸರ್ಕಾರಿ ಶಾಲೆಗಳನ್ನು ತಲುಪಿ, ೧.೩ ಶತಕೋಟಿ ಮಕ್ಕಳ ಆಹಾರಕ್ಕೆ ಆಧಾರವಾಗಿದೆ. ಈ ಯೋಜನೆಗಾಗಿ, ಯು.ಎಸ್. ದೇಶದ ಮಾನ್ಯ ರಾಷ್ಟ್ರಪತಿಗಳಾದ ಬರಾಕ್ ಒಬಾಮಾರವರಿಂದ ಪ್ರಶಂಸೆ ಮತ್ತು ಪುರಸ್ಕಾರಕ್ಕೆ ಭಾಜನರಾಗಿರುತ್ತಾರೆ.
## ಉಲ್ಲೇಖಗಳು 
### ಆಕರ ಗ್ರಂಥ
#ಕರ್ಮವೀರ
#ಭಕ್ತಿವೇದಾಂತ ದರ್ಶನ
ಬಂಗಾರದ ಕುಸುಮ ಜಲಪಾತ

ಉತ್ತರಕನ್ನಡ ಜಿಲ್ಲೆಯ ಪಶ್ಚಿಮಘಟ್ಟದ ಶಿಖರ ಶ್ರೇಣಿಗಳು ಹಲವು ಜಲಪಾತಗಳಿಂದ ಕೂಡಿದೆ. ಕೆಲವು ದೊಡ್ಡ ಜಲಪಾತಗಳಾಗಿದ್ದರೆ ಇನ್ನು ಕೆಲವು ಚಿಕ್ಕ ಜಲಪಾತಗಳಾಗಿವೆ. ಬಹು ಜನರಿಗೆ ಪರಿಚಿತವಿರುವ ಜಲಪಾತಗಳಿಗೆ ಪ್ರವಾಸಿಗರು ನಿತ್ಯವೂ ಭೇಟಿ ನೀಡಿ ಜಲಪಾತದ ದೃಶ್ಯ ಸವಿಯುತ್ತಾರೆ. ಹೆದ್ದಾರಿ ಮತ್ತು ಸಂಪರ್ಕ ರಸ್ತೆಯಿಂದ ದೂರದಲ್ಲಿರುವ ಅದೆಷ್ಟೋ ಜಲಪಾತಗಳು ಇಂದಿಗೂ ಪ್ರವಾಸಿಗರಿಗೆ ಪರಿಚಯವಿಲ್ಲದೆ ಉಳಿದಿವೆ. ಇಂತಹ ಅಪರೂಪದ ಜಲಪಾತಗಳಲ್ಲಿ ಗೇರುಸೊಪ್ಪ ಸಮೀಪದ ಬಂಗಾರದ ಕುಸುಮ ಜಲಪಾತ ಅತ್ಯಂತ ರಮಣೀಯ ಜಲಪಾತವಾಗಿದೆ.

ಹೊನ್ನಾವರದಿಂದ ಬೆಂಗಳೂರಿಗೆ ಸಾಗುವ ರಾಷ್ಟ್ರೀಯ ಹೆದ್ದಾರಿ ೨೦೬ ರಲ್ಲಿ ಹೊನ್ನಾವರ ತಾಲೂಕು ಕೇಂದ್ರದಿಂದ ಸುಮಾರು ೩೨ ಕಿ.ಮೀ.ದೂರದಲ್ಲಿ ಈ ಜಲಪಾತವಿದೆ. ಗೇರುಸೊಪ್ಪೆಯಿಂದ ಸುಮಾರು ೨ ಕಿ.ಮೀ.ದೂರದಲ್ಲಿ ಮಾಸ್ತಿಕಾಂಬಾ ದೇವಾಲಯದ ಬಳಿ ಈ ಜಲಪಾತ ತಲುಪಲು ಕಾಲು ದಾರಿಯಿದೆ. ರಾಷ್ಟ್ರೀಯ ಹೆದ್ದಾರಿಯಲ್ಲಿ ಹನೇಹಳ್ಳ ಸೇತುವೆಯ ಪಕ್ಕದಿಂದ  ಸುಮಾರು ೧ ಕೀ.ಮೀ ದೂರದವರೆಗೆ ಕಾಲು ನಡಿಗೆಯ ಮೂಲಕ ಸಾಗಿದರೆ ಈ ಜಲಪಾತ ತಲುಪಬಹುದು.

ಶರಾವತಿ ವಿದ್ಯುತ್ ಯೋಜನೆಯ ಕೊನೆಯ ಹಂತವಾದ ಶರಾವತಿ ಟೇಲರೇಸ್ ಡ್ಯಾಮ ನಿರ್ಮಿಸುವಾಗ ಮಣ್ಣು ಮತ್ತು ಕಚ್ಚಾ ಜೆಲ್ಲಿ ಕಲ್ಲು ಸಾಗಿಸಲು ಈ ಜಲಪಾತದ ಮಡಿಲವರೆಗೆ ತಾತ್ಕಾಲಿಕ ರಸ್ತೆ ನಿರ್ಮಿಸಲಾಗಿತ್ತು. ಈಗ ಈ ರಸ್ತೆ ಸಂಪೂರ್ಣ ಶಿಥಿಲವಾಗಿ ಪಳೆಯುಳಿಕೆ ಮಾತ್ರ ಗೋಚರಿಸುವಂತಿದೆ. ೨೦೦೮ ರಲ್ಲಿ ಗೇರುಸೊಪ್ಪೆಯ ಬಂಗಾರಮಕ್ಕಿಯ ಶ್ರೀವೀರಾಂಜನೇಯ ದೇಗುಲದ ಧರ್ಮದರ್ಶಿ ಶ್ರೀಮಾರುತಿ ಗುರೂಜಿ ಈ ಜಲಪಾತಕ್ಕೆ ಭೇಟಿ ನೀಡಿದಾಗ ಈ ಜಲಪಾತಕ್ಕೆ ಬಂಗಾರದ ಕುಸುಮ ಎಂದು ನಾಮಕರಣ ಮಾಡಲಾಯಿತು. ಅಲ್ಲಿಯವರೆಗೂ ಇದಕ್ಕೆ ಚಿಕ್ಕ ಜಲಪಾತ ಎಂದು ಕರೆಯುವ ವಾಡಿಕೆ ಇತ್ತು.
 
ಸಿದ್ದಾಪುರದ ಒಳ ಭಾಗದ ಲಂಬಾಪುರ ಮತ್ತು ಇಟಗಿಯಿಂದ ಹರಿದು ಬರುವ ಹೊಳೆ ಇಲ್ಲಿ ಜಲಪಾತವಾಗಿ ಧುಮಕಿ ಉಕ್ಕುತ್ತದೆ. ಪಶ್ಚಿಮಘಟ್ಟದ ದಟ್ಟಾರಣ್ಯದಲ್ಲಿ ಧುಮುಕುವ ಈ ಹೊಳೆ ಮಧ್ಯೆ ತಡೆದು ಬಂದು ಎರಡು ಹಂತಗಳಲ್ಲಿ ಇಲ್ಲಿ ಜಲಪಾತವಾಗಿದೆ. ಈ ಜಲಪಾತಕ್ಕೆ ಕೆಪ್ಪ ಜೋಗ ಎಂಬ ಹೆಸರು ಹಿಂದಿನಿಂದ ರೂಢಿಯಿದೆ.  ಬೆಂಗಳೂರಿಗೆ ತಲುಪುವ ಹೆದ್ದಾರಿಯಲ್ಲಿ ಬಹು ದೂರದಿಂದ ಈ ಜಲಪಾತ ಸುಂದರವಾಗಿ ಗೋಚರಿಸುತ್ತದೆ. ಕೊನೆಯ ಹಂತದಲ್ಲಿ ಧುಮುಕುವ ಭಾಗವೇ ಈ ಬಂಗಾರದ ಕುಸುಮ ಜಲಪಾತ.

ಎತ್ತರದಿಂದ ಧುಮುಕಿ ಹರಿದು ಬರುವ ಈ ಜಲಪಾತ ಎರಡನೇ ಹಂತದಲ್ಲಿ ಶಿಲೆಯ ಬಂಡೆಗಳ ನಡುವೆ ಭೋರ್ಗರೆದು ಧುಮುಕುತ್ತದೆ. ಮಳೆಗಾಲದ ಆರಂಭದಿಂದ ಸುಮಾರು ಜನವರಿ ತಿಂಗಳ ಅಂತ್ಯದವರೆಗೆ ಈ ಜಲಪಾತವನ್ನು ವೀಕ್ಷಿಸಬಹುದು. ಕಾಡಿನ ದಾರಿಯಲ್ಲಿ ಕಾಲ್ನಡಿಗೆ ಮೂಲಕ ನಡೆದು ಬರುವಾಗ ಈ ಹಳ್ಳದ ಝರಿ ಅಲ್ಲಲ್ಲಿ ಸುಂದರವಾಗಿ ಕಾಣುತ್ತದೆ. ಎಡಗಡೆ ಕಾಡಿನ ವಿವಿಧ ತಳಿಯ ಮರಗಿಡ ಬಳ್ಳಿಗಳು ಅಪರೂಪದ ವನಸ್ಪತಿಯ ಸಸ್ಯಗಳು ಗೋಚರಿಸುತ್ತವೆ. ಚಾರಣದ ಮೂಲಕ ಬಂದು ತಲುಪಿದಾಗ ವಿಶಾಲವಾದ ಬಯಲು ಮತ್ತು ವಿವಿಧ ಆಕೃತಿಯ ಬಂಡೆಗಲ್ಲುಗಳು ಪುಳಕ ನೀಡುತ್ತವೆ. ಈ ಜಲಪಾತಕ್ಕೆ ಮೈಯೊಡ್ಡಿ ಸ್ನಾನ ಮಾಡಿ ಸಂತಸ ಪಡಬಹುದು. ನೀರು ಸಹ ಕಡಿಮೆ ಆಳವಿದ್ದು ಯಾವುದೇ ಪ್ರಾಣಾಪಾಯ ಇಲ್ಲವಾಗಿದೆ. ಪ್ರವಾಸಿಗರು ಈ ಸ್ಥಳದಲ್ಲಿ ಸ್ವಚ್ಛಂದವಾಗಿ ವಿಹರಿಸುತ್ತಾ ಊಟ ಉಪಾಹಾರ ಸೇವಿಸಲು ಸಹ ಸಾಕಷ್ಟು ಸ್ಥಳಾವಕಾಶವಿದೆ. ಜಲಪಾತದ ಸಮೀಪದಲ್ಲೇ ಬಂಡೆಗಲ್ಲುಗಳನ್ನು ಏರಿ ಜಲಪಾತದ ತುದಿಯನ್ನು ಸಹ ಸಾಹಸದಿಂದ ತಲುಪಲು ಸಾಧ್ಯವಿದೆ. ಜೋಗದಂತಹ ದೊಡ್ಡ ಜಲಪಾತಗಳನ್ನು ದೂರದಿಂದಲೇ ಸವಿದು ಹಿಂತಿರುಗುವ ಬದಲು ಈ ಜಲಪಾತದಲ್ಲಿ ನೀರಿನಲ್ಲಿ ಆಟವಾಡಿ ಮೋಜು ಮಸ್ತಿ ಮಾಡಿ ಖುಷಿಪಡಲು ಸಾಧ್ಯವಿದೆ.

ವರ್ಗ:ಜಲಪಾತಗಳು
ವರ್ಗ:ಉತ್ತರ ಕನ್ನಡ ಜಿಲ್ಲೆಯ ಜಲಪಾತಗಳು
ವರ್ಗ:ಪ್ರೇಕ್ಷಣೀಯ ಸ್ಥಳಗಳು
ಜಠರ-ಕರುಳಿನ ಶಸ್ತ್ರಚಿಕಿತ್ಸೆ

**ಜಠರ-ಕರುಳಿನ ಶಸ್ತ್ರಚಿಕಿತ್ಸೆ**

ಡೈಜೆಸ್ಟಿವ್ ಸಿಸ್ಟಮ್ ಶಸ್ತ್ರಚಿಕಿತ್ಸೆ ಮೇಲಿನ ಜಿಐ ಶಸ್ತ್ರಚಿಕಿತ್ಸೆ ಮತ್ತು ಕಡಿಮೆ ಜಿಐ ಶಸ್ತ್ರಚಿಕಿತ್ಸೆ ಎಂದು ಎರಡು ಭಾಗವಾಗಿ ವಿಂಗಡಿಸಬಹುದು.

ಮೇಲಿನ ಗ್ಯಾಸ್ಟ್ರೋ ಇಂಟೆಸ್ಟಿನಲ್ ಶಸ್ತ್ರಚಿಕಿತ್ಸೆಯನ್ನು ಸಾಮಾನ್ಯವಾಗಿ ಮೇಲಿನ ಜಿಐ ಶಸ್ತ್ರಚಿಕಿತ್ಸೆ ಎಂದು ಕರೆಯಲಾಗುತ್ತದೆ. ಜೀರ್ಣಾಂಗವ್ಯೂಹದ ಮೇಲಿನ ಭಾಗಗಳ ಮೇಲೆ ಶಸ್ತ್ರಚಿಕಿತ್ಸೆಯ ಒಂದು ರೀತಿ ಕೇಂದ್ರೀಕರಿಸುತ್ತದೆ. ಅವುಗಳ ಸಂಕೀರ್ಣತೆಯ ಕಾರಣದಿಂದ, ಮೇಲಿನ ಜೀರ್ಣಾಂಗವ್ಯೂಹದ ಸಂಬಂಧಿಸಿದ ಅನೇಕ ಕಾರ್ಯಾಚರಣೆಗಳ ಉತ್ತಮವಾಗಿರಿಸಿಕೊಳ್ಳಬೇಕೆಂದರೆ, ಅವರು ನಿರಂತರ ಅಭ್ಯಾಸವನ್ನು ಇರಿಸಿಕೊಳ್ಳಬೇಕು. ಪರಿಣಾಮವಾಗಿ, ಸಾಮಾನ್ಯ ಸರ್ಜನ್ 'ಮೇಲಿನ ಜಿಐ' ಪರಿಣತಿಯನ್ನು ಪ್ರಯತ್ನಿಸುವ ಮೂಲಕ ಕೌಶಲಗಳ ಕರೆನ್ಸಿ ನಿರ್ವಹಿಸಲು ಸಾದ್ಯತೆ. 

ಮೇಲಿನ ಜಿಐ ಶಸ್ತ್ರಚಿಕಿತ್ಸಕರ ಒಂದು ಆಸಕ್ತಿ ಮತ್ತು ಪ್ರತ್ಯೇಕವಾಗಿ ಕೆಳಗಿನ ಕಾರ್ಯಾಚರಣೆ ಮಾಡಬಹುದು:
*ಪ್ಯಾಂಕ್ರಿಯಾಟಿಕಾಡುಒಡೆನೆಕ್ಟಮಿ (Pancreaticoduodenectomy)
*ಎಸೋಪ್ಗಜೆಕ್ಟಮಿ (Esophagectomy)
*ಲಿವರ್ ಅಂಶಛೇದನ (Liver resection)

ಲೋವರ್ ಜಠರ ಕರುಳಿನ ಶಸ್ತ್ರಚಿಕಿತ್ಸೆ ಕೊಲೊರೆಕ್ಟಲ್ ಶಸ್ತ್ರಚಿಕಿತ್ಸೆ ಹಾಗೂ ಸಣ್ಣ ಕರುಳಿನ ಶಸ್ತ್ರಚಿಕಿತ್ಸೆ ಒಳಗೊಂಡಿದೆ. ಶೈಕ್ಷಣಿಕವಾಗಿ, ಇದು ವೈದ್ಯಕೀಯ ಉಪ-ವಿಶೇಷ ಸೂಚಿಸುತ್ತದೆ. ಆದರೆ ಸಾಮಾನ್ಯ ಸರ್ಜನ್ ಕಡಿಮೆ ಜೀರ್ಣಾಂಗವ್ಯೂಹದ ಮೇಲೆ ಕೇಂದ್ರೀಕರಿಸುತ್ತದೆ.

ಕಡಿಮೆ ಜಿಐ ಶಸ್ತ್ರಚಿಕಿತ್ಸಕ ಕೆಳಗಿನ ಕಾರ್ಯಾಚರಣೆಗಳಲ್ಲಿ ಪರಿಣತಿ ಇರಬಹುದು:
*ಕಲೆಕ್ಟಮಿ (Colectomy)
*ಗುದನಾಳದ ಕ್ಯಾನ್ಸರ್ ಕಡಿಮೆ ಅಥವಾ ಅಲ್ಟ್ರಾ ಕಡಿಮೆ ಅಂಶಛೇದನ.

ವರ್ಗ:ವೈದ್ಯ ಸಂಬಂಧ ಚಿಕಿತ್ಸೆ
ಆಲತ್ತೂರು ಸಹೋದರರು

**ಆಲತ್ತೂರು ಸಹೋದರರು** ಒಂದೇ ತಾಯಿಯ ಮಕ್ಕಳಾಗಿ ಸಹೋದರರು ಎನ್ನಿಸಿಕೊಂಡಿರಲಿಲ್ಲ. ಸಂಗೀತ ತಾಯಿ ಸರಸ್ವತಿಯ ಮಕ್ಕಳಾಗಿ, ಒಬ್ಬರೇ ಗುರುವಿನ ಶಿಷ್ಯರಾಗಿ 'ಸಹೋದರರು' ಎನಿಸಿಕೊಂಡವರು. ಇಬ್ಬರಲ್ಲಿ ಒಬ್ಬರು ಸುಬ್ಬು (ಶಿವಸುಬ್ರಹ್ಮಣ್ಯ ಐಯ್ಯರ್), ಮತ್ತೊಬ್ಬರು ಶೀನು(ಶ್ರೀನಿವಾಸ ಐಯ್ಯರ್). ಆಲತ್ತೂರು ಸಹೋದರರು ಕರ್ನಾಟಕ ಸಂಗೀತ ಪ್ರಪಂಚದಲ್ಲಿ ೩೦-೪೦ ವರ್ಷಗಳ ಕಾಲ ವಿರಾಜಿಸಿದ ಸಹೋದರರು. ಇಬ್ಬರು ಒಂದೇ ಮರದ ಎರಡು ಶಾಖೆಗಳಂತೆ ಇದ್ದರು. ಶಿವಸುಬ್ರಹ್ಮಣ್ಯ ಐಯ್ಯರು, ಶ್ರೀನಿವಾಸ ಐಯ್ಯರನ್ನು ಅಗಲಿ, ಪುನಃ ಬಂದು ಸೇರಲಾಗದಂತಹ ಸ್ಥಳಕ್ಕೆ ಹೋಗಿಬಿಟ್ಟರು! ಇದರಿಂದ ಶ್ರೀನಿವಾಸ ಐಯ್ಯರು ಮಾತ್ರವಲ್ಲ ಸಂಗೀತ ಪ್ರಪಂಚವೇ ಬಡವಾಗಿದೆ.
## ಸಂಗೀತ ಕಲೆ
ರಾಗಾಲಾಪನೆ, ಕೀರ್ತನೆ, ನಿರವಲ್, ಸ್ವರಪ್ರಸ್ತಾರ, ತಾನ-ಪಲ್ಲವಿ ಹಾಕುವುದು ಮೊದಲಾದವು ಸಂಗೀತದ ಪ್ರಮುಖ ಅಂಶಗಳು. ಇವುಗಳಲ್ಲಿ ಯಾವ ಒಂದು ಕರಗತ ವಾಗದಿದ್ದರೂ ಪರಿಣತ ಎನಿಸಿಕೊಳ್ಳಲಾಗದು. ಇವುಗಳ ಸ್ವಸ್ವರೂಪ ಕೆಡದಂತೆ, ಸಂಪ್ರದಾಯಕ್ಕೆ ವಿರೋಧವಾಗದಂತೆ, ಜನರಂಜನೆಯೂ ಆಗುವಂತೆ, ಭಾವಪರವಶರಾಗಿ, ಕೇಳುವವರನ್ನೊ ಪರವಶರಾಗುವಂತೆ ಮಾಡುವ ಕೆಲವೇ ಮಂದಿಯಲ್ಲಿ ಆಲತ್ತೂರು ಸಹೋದರರು ಪ್ರಮುಖರು.
## ಹುಟ್ಟು ಬೆಳವಣಿಗೆ
*ಈ ಇಬ್ಬರಲ್ಲಿ ಒಬ್ಬರಾದ ಸುಬ್ಬು ೧೯೧೬ ರಲ್ಲಿ ತಿರುಚರಪಳ್ಳಿಯ ಆಲತ್ತೂರು ಎಂಬ ಗ್ರಾಮದಲ್ಲಿ ಹುಟ್ಟಿದರು. ತಂದೆ ವೆಂಕಟೇಶ ಐಯ್ಯರು ಮತ್ತು ತಾಯಿ ಲಕ್ಷ್ಮೀ ಅಮ್ಮೊಳ್ ಅವರಿಗೆ ಎರಡನೇ ಮಗ. ವೆಂಕಟೇಶ ಐಯ್ಯರು ಒಳ್ಳೆ ಸಂಗೀತ ವಿದ್ವಾಂಸರು. ಶೈಶವದಿಂದಲೇ ಸಂಗಿತಕ್ಕೆ ಮಾರು ಹೋಗಿದ್ದ ಸುಬ್ಬು ಪ್ರಾಥಮಿಕ ಶಾಲೆಯ ಮೂರನೇ ತರಗತಿಗೇ ಶರಣು ಹೊಡೆದರು. ೧೯೨೩ ರಲ್ಲಿ ಒಂದು ಸ್ವಾರಸ್ಯ ಘಟನೆ ನಡೆಯಿತು. 
*ಶಂಕರ ಶೌತ್ರಿ ಎಂಬುವರು ೬-೭ ವರ್ಷದ ಒಬ್ಬ ಹುಡುಗನನ್ನು ಕರೆದುಕೊಂಡು ವೆಂಕಟೇಶಯ್ಯರ ಮನೆಗೆ ಬಂದರು. *ಸ್ವಾಮಿ ! ನಿಮ್ಮ ಮಡಲಿಗೆ ಈ ನನ್ನ ಶೀನುವನ್ನು ಹಾಕುತ್ತೇನೆ, ಕಾಪಾಡಬೇಕು* ಎಂದರು. ವೆಂಕಟೇಶ ಐಯ್ಯರ ಮನಸ್ಸು ಕರಗಿತು. ಅಂದೇ ತಮ್ಮ ಮಗ ಸುಬ್ಬುವಿನ ಜೊತೆ ಕೊರಿಸಿ ಸಂಗೀತ ಪಾಠ ನಡೆಸಿಬಿಟ್ಟರು. ಅಂದಿನಿಂದ ಇವರಿಬ್ಬರು ಆಲತ್ತೂರು ಸಹೋದರರಾದರು.
## ಆಲತ್ತೂರು ಸಹೋದರ ವಿಶೇಷತೆ
ಆಲತ್ತೂರು ಸಹೋದರರಲ್ಲಿದ್ದ ಅನೇಕ ವಿಶಿಷ್ಟ ಗುಣಗಳಲ್ಲಿ ಒಂದು, ಪಕ್ಕವಾದ್ಯದವರನ್ನು ಫ್ರೊತ್ಸಾಹಿಸುವುದು. ಪೂರ್ಣ ಪಾಂಡಿತ್ಯ, ಶ್ರದ್ಧಾಭಕ್ತಿ, ಗುರು ಹಿರಿಯರಲ್ಲಿ ಭಕ್ತಿ, ಎಲ್ಲಕ್ಕಿಂತ ಹೆಚ್ಚಾಗಿ ವಿನಯ, ಇವುಗಳು ಆಲತ್ತೂರು ಸಹೋದರರಲ್ಲಿ ಮೈವೆತ್ತ ಗುಣಗಳಾಗಿದ್ದವು. ಅವರನ್ನು ಕೀರ್ತಿಯ ಶಿಖರಕ್ಕೆ ಒಯ್ದ ಗುಣಗಳೊ ಇವೇ. ಆಲತ್ತೋರು ಸುಬ್ಬಯ್ಯರು ತ್ಯಾಗರಾಜ ಶಿಷ್ಯ ಪರಂಪರೆಯಲ್ಲಿ ನಾಲ್ಕನೆಯವರು. ಅಂದರೆ ತ್ಯಾಗರಾಜರ ಶಿಷ್ಯರು ಮಾನಾಂಬು ಚಾವಡಿ ವೆಂಕಟಸುಬ್ಬಯ್ಯರು, ಅವರ ಶಿಷ್ಯರು. ಪಿಟೀಲು ವಿದ್ವಾನ್ ತಿರುವೈಯಾರ್ ಕೃಷ್ಣಯ್ಯರ್. ಕೃಷ್ಣಯ್ಯರ್ ಶಿಷ್ಯರು ಆಲತ್ತೋರು ವೆಣ್ಕಟೇಶ ಐಯ್ಯರ್ ಅವರ ಮಗನೇ ಸುಬ್ಬಯ್ಯರು. 
## ಕೊನೆಯ ದಿನಗಳು
೧೯೭೬ ರಲ್ಲಿ ಇವರು ನಮ್ಮನ್ನಗಲಿದರು. ಇವರು ಹೋದಾಗ ಇನೋಬ್ಬ ಸಹೋದರ ಶ್ರೀನಿವಾಸನ್ *ನನ್ನ ಮೈಯ ಅರ್ಧ ಭಾಗವೇ ಹೋಯಿತು* ಎಂದು ಮಮ್ಮಲ ಮರುಗಿದರು. ಆ ಅಪೂರ್ವ ಸೋದರರ ಸಂಗೀತ ಪರಂಪರೆಯ ನೆನಪನ್ನು ಮರೆಯದಂತೆ ಅದೇ ಧಾಟಿಯಲ್ಲಿ ಶ್ರೀನಿವಾಸ ಐಯ್ಯರ್ ಹಾಡುವವರು. ಆದರೂ ವೇದಿಕೆ ಸುಬ್ಬು ಇಲ್ಲದೆ ಬಿಕೋ ಎಂದಿರುತಿತ್ತು.
## ಗೌರವ ಪ್ರಶಸ್ತಿ
೧೯೬೫-೧೯೬೬ ರಲ್ಲಿ ಶಿವಸುಬ್ರಹ್ಮಣ್ಯ ಐಯ್ಯರ್ ಹಾಗೂ ಶ್ರೀನಿವಾಸ ಐಯ್ಯರ್ ಇಬ್ಬರಿಗೂ ಕ್ರಮಾವಾಗಿ ಮದರಾಸಿನ ಸಂಗೀತ ಅಕಾಡೆಮಿಯವರು 'ಸಂಗೀತ ಕಳಾನಿಧಿ' ಎಂಬ ಬಿರುದು ಇಟ್ಟು ಗೌರವಿಸಿತು. ಸಂಗೀತ ಪ್ರಪಂಚದಲ್ಲಿ ಇವರ ಹೆಸರು ಆಚಂದ್ರಾರ್ಕಾವಾಗಿ ಇರುವುದರಲ್ಲಿ ಸಂಶಯವೇ ಇಲ್ಲ.

ವರ್ಗ:ಕರ್ನಾಟಕ ಸಂಗೀತಕಾರರು
ಕರ್ನಾಟಕ ಪ್ರೀಮೀಯರ್ ಲೀಗ್

**ಕರ್ನಾಟಕ ಪ್ರೀಮಿಯರ್ ಲೀಗ್** (ಕೆಪಿಎಲ್) ಆಗಸ್ಟ್, ೨೦೦೯ ರಲ್ಲಿ ಕರ್ನಾಟಕ ರಾಜ್ಯ ಕ್ರಿಕೆಟ್ ಸಂಸ್ಥೆ (ಕೆಎಸ್ಸಿಎ) ಸ್ಥಾಪಿಸಿದ ಭಾರತೀಯ ಟ್ವೆಂಟಿ ೨೦ ಕ್ರಿಕೆಟ್ ಲೀಗ್. ದೇಶೀಯ ಕ್ರಿಕೆಟ್ ಸ್ಪರ್ಧೆಯಲ್ಲಿ ಜನಪ್ರಿಯ ಇಂಡಿಯನ್ ಪ್ರೀಮಿಯರ್ ಲೀಗ್ (ಐಪಿಎಲ್) ನ ಹಳಿಗಳ ಮಾದರಿಯಲ್ಲಿದೆ. ಕೇವಲ ಅವರ ಪ್ರಶಸ್ತಿ ಪ್ರಾಯೋಜಕ ರಿಯಾಲ್ಟಿ ಪ್ರಮುಖ ಡಿಎಲ್ಎಫ್, ಕರ್ನಾಟಕ ಪ್ರೀಮಿಯರ್ ಲೀಗ್ (ಕೆಪಿಎಲ್) ಶೀರ್ಷಿಕೆ ಪ್ರಾಯೋಜಕರು ಬೆಂಗಳೂರು ಮೂಲದ ರಿಯಲ್ ಎಸ್ಟೇಟ್ ಡೆವಲಪರ್, ಮಂತ್ರಿ ಡೆವಲಪರ್ಗಳು ಆಗಿದೆ ಇಂಡಿಯನ್ ಪ್ರೀಮಿಯರ್ ಲೀಗ್, ಹಾಗೆ. ಮಂತ್ರಿ ಡೆವಲಪರ್ಸ್ ೧೧೦ ಮಿಲಿಯನ್ ಡಾಲರ್ ಒಂದು ಪ್ರಮಾಣವನ್ನು ಐದು ವರ್ಷಗಳ ಕಾಲ ಈ ಘಟನೆಯ ಪ್ರಶಸ್ತಿ ಪ್ರಾಯೋಜಕ ಹಕ್ಕುಗಳನ್ನು ಪಡೆಯಿತು.
ಮೊದಲ ಋತುವಿನಲ್ಲಿ ೨೩ ಸೆಪ್ಟೆಂಬರ್ ೨೦೦೯, ೯ ಸೆಪ್ಟೆಂಬರ್ ೨೦೦೯ ನಡೆಯಿತು.  ಎರಡನೆಯ ಋತುವಿನ ೩ ಅಕ್ಟೋಬರ್ ೨೦೧೦, ೧೮ ಸೆಪ್ಟೆಂಬರ್ ೨೦೧೦ ರಿಂದ ನಡೆಯಿತು. ಲೀಗ್ ಕೆಎಸ್ಸಿಎ ಕಾರ್ಯದರ್ಶಿ ಬ್ರಿಜೇಶ್ ಪಟೇಲ್ ಅಧ್ಯಕ್ಷತೆಯಲ್ಲಿ, ಮತ್ತು ಕರ್ನಾಟಕದ ನಗರಗಳು ಪ್ರತಿನಿಧಿಸುವ ಎಂಟು ಫ್ರಾಂಚೈಸಿ ತಂಡಗಳು ಒಳಗೊಂಡಿದೆ.
### *ಸೀಸನ್ ೧*
ಕರ್ನಾಟಕ ಪ್ರೀಮಿಯರ್ ಲೀಗ್ ಕಪ್ ಫೈನಲ್, ಬೆಂಗಳೂರು ಪ್ರಾವಿಡೆಂಟ್ (ಗ್ರಾಮೀಣ) ಹಾಗೂ ಬೆಳಗಾವಿಯಲ್ಲಿ ಪ್ಯಾಂಥರ್ಸ್ ನಡುವೆ ೨೦ ಓವರುಗಳ ಪಂದ್ಯದಲ್ಲಿ ೨೩ ಸೆಪ್ಟೆಂಬರ್ ೨೦೦೯ ರಂದು ನಡೆದ ಎಮ್ ಚಿನ್ನಸ್ವಾಮಿ ಸ್ಟೇಡಿಯಂ, ಬೆಂಗಳೂರು ಆಡಲಾಗುತ್ತಿತ್ತು. ಬೆಂಗಳೂರು ಪ್ರಾವಿಡೆಂಟ್ (ಗ್ರಾಮೀಣ) (ನಾಲ್ಕು ಚೆಂಡುಗಳ ಉಳಿದ) ಜಯ. ಪಂದ್ಯದ ಆಟಗಾರನ (ಗ್ರಾಮೀಣ) ಫಾರ್ ಅಮಿತ್ ವರ್ಮಾ ಆಗಿತ್ತು. ಸರಣಿಯ ಆಟಗಾರನೆಂದು ಬೆಳಗಾವಿಯಲ್ಲಿ ಪ್ಯಾಂಥರ್ಸ್ ಆಫ್ ಜೆ ಅರುಣ್ ಕುಮಾರ್ ಆಗಿತ್ತು. ಬೆಳಗಾವಿ ಪ್ಯಾಂಥರ್ಸ್ ಅದರ ಶ್ರೇಣಿಗಳಲ್ಲಿ ಕ್ಯಾಪ್ಟನ್ ಜೆ ಅರುಣ್ ಕುಮಾರ್, ಮನೀಷ್ ಪಾಂಡೆ ಮತ್ತು ಆರ್ ವಿನಯ್ ಕುಮಾರ್ ಆಟಗಾರರು ಕಂಡಿದೆ. ಮನೀಷ್ ಪಾಂಡೆ ಕ್ರಮಾಂಕದಲ್ಲಿರುವ (೧೧೨ ನಾಟೌಟ್) ದಾಖಲೆಯನ್ನು ಹೊಂದಿದ್ದಾರೆ ಮತ್ತು ವಿನಯ್ ಕುಮಾರ್ ಎರಡನೇ ಅತಿ ಹೆಚ್ಚು ವಿಕೆಟ್ ಪಡೆದ ಬೌಲರ್ (೧೪ ವಿಕೆಟ್) ಸಂದರ್ಭದಲ್ಲಿ ಜೆ ಅರುಣ್ ಕುಮಾರ್ ಮಂತ್ರಿ ಕೆಪಿಎಲ್ ನಾನು ಮೊದಲ ವರ್ಷದ ಅತ್ಯಂತ ರನ್ಗಳು (೩೨೬) ಗಳಿಸಿದರು.
ಉಪಸಂಸ್ಥೆ ವಲಯ ಕ್ಯಾಪ್ಟನ್ ಮಾಲೀಕ
ಬೆಂಗಳೂರು ಬ್ರಿಗೇಡಿಯರ್ಸ್ ಬೆಂಗಳೂರು ನಗರ ದೀಪಕ್ ಚೌಗುಲೆ ಬ್ರಿಗೇಡ್ ಎಂಟರ್ಪ್ರೈಸಸ್  ೭೨ ಮಿಲಿಯನ್ ಡಾಲರ್
ಪ್ರಾವಿಡೆಂಟ್ ಬೆಂಗಳೂರು ಬೆಂಗಳೂರು ಗ್ರಾಮಾಂತರ ಬಾಲಚಂದ್ರ ಅಖಿಲ್ ಮೆಲ್ಮೊಟ್ ಕನ್ಸ್ಟ್ರಕ್ಷನ್ಸ್ ೫೫.೫ ಮಿಲಿಯನ್ ಡಾಲರ್
ಮಂಗಳೂರು ಯುನೈಟೆಡ್ ಮಂಗಳೂರು ಭಾರತ್ ಚಿಪ್ಲಿ  ಫಿಜಾ ಡೆವಲಪರ್ಗಳು ೪೨.೩ ಮಿಲಿಯನ್ ಡಾಲರ್
ಬೆಳಗಾವಿ ಬೆಳಗಾವಿ ಪ್ಯಾಂಥರ್ಸ್ ಬೆಳಗಾವಿ ಜಗದೀಶ್ ಅರುಣ್ ಕುಮಾರ್ ಸುರ್ಭಾಷ್ ಎಂಟರ್ಪ್ರೈಸಸ್ ೩೮.೧ ಮಿಲಿಯನ್ ಡಾಲರ್
ಶಾಮನೂರು ದಾವಣಗೆರೆ ಡೈಮಂಡ್ಸ್ ಹುಬ್ಬಳ್ಳಿ ಧಾರವಾಡ ಸುನಿಲ್ ಜೋಶಿ ಶಾಮನೂರು ಶಿವಶಂಕರಪ್ಪ  ೩೭.೭ ಮಿಲಿಯನ್ ಡಾಲರ್
ಬಿಜಾಪುರ ಬುಲ್ಸ್ ಗುಲ್ಬರ್ಗಾ ಎಸ್ಪಿ ಶಿಂಧೆ ವಿವಿದ್ ಸೃಷ್ಟಿಯಾದರೆ ಮತ್ತು ನ್ಂದೀಶ್ ರೆಡ್ಡಿ ಗುಂಪು  ೩೫ ಮಿಲಿಯನ್ ಡಾಲರ್
ಮೈಸೂರು ಮಹರಾಜ ಮೈಸೂರು ಚೇತನ್ ವಿಲಿಯಮ್ಸ್ ಶಿರೀಷ್ ಆಟೋ ೩೨.೫ ಮಿಲಿಯನ್ ಡಾಲರ್
ಮಲೆನಾಡು ಗ್ಲಾಡಿಯೇಟರ್ಸ್ ಶಿವಮೊಗ್ಗ ಗಣೇಶ್ ಸತೀಶ್ ಜಯಪ್ರಕಾಶ್ ಹೆಗ್ಡೆ  ೩೨.೫ ಮಿಲಿಯನ್ ಡಾಲರ್
### *ಹರಾಜು*
ಎಂಟು ಫ್ರಾಂಚೈಸಿ ತಂಡಗಳ ವಿಜೇತ ಸವಾಲುಗಾರರು ೧೪ ಆಗಸ್ಟ್ ೨೦೦೯ ರಂದು ನಡೆದ ಹರಾಜು ತೀರ್ಮಾನಕ್ಕೆ, ನಲ್ಲಿ ಘೋಷಿಸಲಾಯಿತು. ಹರಾಜು ೨೨ ಸಂಭಾವ್ಯ ಪ್ರಾಯೋಜಕರು ಬಿಡ್ ಪಡೆದ ಕೆಎಸ್ಸಿಎ ೩೫೦ ಮಿಲಿಯನ್, ಗಳಿಸಿದ. ಹೆಚ್ಚಿನ ಬಿಡ್ ೭೨ ಮಿಲಿಯನ್,ಬೆಂಗಳೂರು (ಬೆಂಗಳೂರು ನಗರ) ತಂಡಕ್ಕೆ ಆಗಿತ್ತು.
ಬೆಂಗಳೂರು (ಬೆಂಗಳೂರು ನಗರ) ತಂಡಕ್ಕೆ, ೭೨ ಮಿಲಿಯನ್. ತಂಡಗಳು, ತಮ್ಮ ನಾಯಕರು, ಮಾಲೀಕರು ಮತ್ತು ಹರಾಜು ಬೆಲೆಗಳ ಪಟ್ಟಿ ಅನುಸರಿಸುತ್ತದೆ:
ತಂಡಗಳು ಮತ್ತು ಮಾನ್ಯತೆಗಳಲ್ಲಿನ

ವರ್ಗ:ಕ್ರಿಕೆಟ್
ನಹಪಾನ

**ನಹಪಾನ** ಪಹಲ್ವ ವಂಶದ ರಾಜ.ಭೂಮಕನ ಮಗ.ಉಜ್ಜೈನಿಯ ರಾಜ.ಈತ ಸುಮಾರು ೪೬ವರ್ಷಗಳ ಕಾಲ ರಾಜ್ಯಭಾರ ಮಾಡಿದ್ದಾನೆ. ಈತ ಕ್ರಿ.ಶ.೮೨ರಲ್ಲಿ ಗೌತಮಿ ಪುತ್ರ ಶಾತಕರ್ಣಿಯಿಂದ ಸೋಲಲ್ಪಟ್ಟವನು.

ವರ್ಗ:ಇತಿಹಾಸ
ಗೌತಮಿಪುತ್ರ ಶಾತಕರ್ಣಿ

restruck by Gautamiputra Satakarni.]]

**ಗೌತಮಿಪುತ್ರ ಶಾತಕರ್ಣಿ**ಈತ ಶಾತವಾಹನರ ವಂಶದಲ್ಲೆ ಅತ್ಯಂತ ಪ್ರಸಿದ್ದಿ ರಾಜ.ಇವನು ಆಡಳಿತಕ್ಕೆ ಬರುವ ಮುನ್ನ ತುಂಬ ಬಲಶಾಲಿಗಳಾಗಿದ್ದ ಪಹಲ್ವರು ಶಾತವಾಹನರ ಉತ್ತರ ಪ್ರದೇಶದ ಕೆಲವು ಭಾಗಗಳನ್ನು ಆಕ್ರಮಿಸಿ ಕೊಂಡಿದ್ದರು,ನಂತರ ಗೌತಮಿಪುತ್ರ ಶಾತಕರ್ಣಿ ನಹಪಾನನನ್ನ್ನು ಸೋಲಿಸಿ ಆ ಪ್ರದೇಶಗಳನ್ನು ಮತ್ತೆ ಹಿಂದಕ್ಕೆ ಪಡೆದರು,ಇದರಿಂದಾಗಿ ಶಾತವಾಹನರು ತಮ್ಮ ವೈಭವದ ಆಡಳಿತವನ್ನು ಮುಂದುವರಿಸಲು ಸಾಧ್ಯವಾಯಿತು. ಈತನ ವಿಜಯಗಳ ನೆನಪಿಗಾಗಿ ಇವನ ತಾಯಿ ಗೌತಮಿ ಬಾಲಾಶ್ರಿ ನಾಸಿಕ್ನಲ್ಲಿ ಒಂದು ಶಾಸನವನ್ನು ಬರೆಸಿದರು.ಶಕ ವಂಶದ ಮೇಲಿನ ವಿಜಯದ ಸಂಕೇತವಾಗಿ ಶಾಲಿವಾಹನ ಶಕೆಯನ್ನು ಪ್ರಾರಂಭಿಸಿದರು.

## ನೋಡಿ 
* ಗೋತಮಿ ಬಲಸಿರಿ

## ಉಲ್ಲೇಖಗಳು 
ವರ್ಗ:ಇತಿಹಾಸ
ಲಾಲ್ ಬಾಗಿನ ಹೂವಿನ ಪ್ರದರ್ಶನ

**ಲಾಲ್ ಬಾಗಿನ ಹೂವಿನ ಪ್ರದರ್ಶನ**  ಲಾಲ್ ಬಾಗ್ ಅಥವಾ ಲಾಲ್ ಬಾಗ್ ಸಸ್ಯ ತೋಟ, ಅಂದರೆ ಆಂಗ್ಲ ದಲ್ಲಿ "ಕೆಂಪು ತೋಟ" ಎಂದರ್ಥ. ಲಾಲ್ ಬಾಗ್ ನನ್ನು ಮೊದಲ ಬಾರಿ ಶುರು ಮಾಡಿದ ಗೌರವ  ಮೈಸೂರಿನ ರಾಜ ಹೈದರಾಲಿಗೆ ಸಲ್ಲು ತ್ತದೆ. ಹೈದರಾಲಿತಯ ನಂತರ ಮೊಘಲರ ಆದೇಶದ ಮೇರೆಗೆ ಆತನ ಮಗ ಟಿಪ್ಪು ಸುಲ್ತಾನನು ಅದನ್ನು ಪೂರ್ಣಗೊಳಿಸಿದ. ಇಲ್ಲಿನ ಪ್ರಸಿದ್ದ ಗಾಜಿನ ಮನೆಯಲ್ಲಿ ಪ್ರತಿ ವರ್ಷ ಹೂವಿನ ಪ್ರದರ್ಶನ ನಡೆಯುತ್ತದೆ. ಲಾಲ್ ಬಾಗ್  ಭಾರತದಲ್ಲಿಯೇ ಅತಿ ಹೆಚ್ಚು ಬಗೆಯ ಸಸ್ಯ ಸಂಕುಲವನ್ನು  ಒಳಗೊಂಡಿದೆ ಮತ್ತು ಬೆಂಗಳೂರಿನ ಪ್ರಖ್ಯಾತ ಪ್ರವಾಸ ತಾಣಗಳಲ್ಲಿ ಒಂದು.

ಲಾಲ್ ಬಾಗಿನಲ್ಲಿ ಹೂವಿನ ಪ್ರದರ್ಶನವನ್ನು ಪ್ರತಿ ವರ್ಷ ರಾಷ್ಟ್ರಿಯ ಹಬ್ಬಗಳಾದ ಸ್ವತಂತ್ರ ದಿನಾಚರಣೆ ಮತ್ತು ಗಣರಾಜ್ಯೋತ್ಸವ ದಿನಗಳಂದು ಏರ್ಪಡಿಸಲಾಗುತ್ತದೆ. ಈ ಪದ್ಧತಿಯನ್ನು ಹಲವಾರು ವರ್ಷಗಳಿಂದ ಅನುಸರಿಸಲಾಗುತ್ತಿದೆ. ಆಗಸ್ಟ್  ೨೦೧೦ ಸ್ವತಂತ್ರ ದಿನಾಚರಣೆಯ ಪ್ರಯುಕ್ತ "ಇಂಡಿಯ ಗೇಟ್"ಹಾಗು ವಿವಿದ ತರಹದ ಹೂಗಳಿಂದ ಪ್ರಾಣಿಗಳ ಪ್ರತಿಮೆಗಳನ್ನು ಮಾಡಲಾಗಿತ್ತು.ರಾಜ್ಯದ ಎಲ್ಲಾ ಕಡೆಗಳಿಂದ ತರಿಸಿದ ಸುಮಾರು ಐದು ಸಾವಿರ ವಿವಿದ ತರಹದ ಹೂಗಳಿಂದ ಮಾಡಲಾಗಿದ್ದ "ಇಂಡಿಯ ಗೇಟ್" ಹೆಚ್ಚು ಆಕರ್ಷಣಿಯವಗಿತ್ತು.

ವರ್ಗ:ಬೆಂಗಳೂರು
ಮಲ್ಲಿಕಾರ್ಜುನ ಬಂಡೆ

ಆಳಂದ ತಾಲುಕಿನ ಖಜೂರಿನಲ್ಲಿ ಜನಿಸಿದರು. ಜೊತೆಗೆ  ಬಡತನವೆ ಅವರ ಬೆನ್ನಿಗೆ ಬಿದ್ದಿತ್ತು. ಹುಟ್ಟಿದ ಆರೇಳು ವರ್ಷಕ್ಕೆ ಬಂಡೆ ತಾಯಿ ಕಲಾವತಿ ತೀರಿ ಹೋದರು. ಹೀಗಾಗಿ ಮಲ್ಲಿಕಾರ್ಜುನ ಅವರಿಗೆ ತಾಯಿ ಪ್ರೀತಿ ಸಿಗಲಿಲ್ಲ. ತಾಯಿ ಪ್ರೀತಿ ಸಿಗದೆ ಹೋದರು ತಂದೆ ಪ್ರೀತಿಯಲ್ಲಿ ಮಿಂದೆಂದ್ದರು. ಆದರೆ,ಈ ಭಾಗ್ಯ ಅವರ ಇಬ್ಬರು ಮಕ್ಕಳಾದ ಶಿವಾನಿ ಮತ್ತು ಸಾಯಿದರ್ಶನಿಗೆ ಸಿಗಲಿಲ್ಲ.
ಅವರಿಬ್ಬರಿಗೂ ಬುದ್ದಿ ಬರುವ ಹೊತ್ತಿಗೆ ತಂದೆ ತೀರಿಕೊಂಡಿದ್ದು ತಂದೆ ಪ್ರೀತಿಯಿಂದ ಮಕ್ಕಳು ವಂಚಿತರಾಗಿದ್ದಾರೆ. ಇದು ವಿಧಿಯಾಟವೇ ಅಲ್ಲದೆ ಮತ್ತೇನು? ಎಂದು ಆತನ ಸ್ನೇಹಿತರು,ಒಡನಾಡಿಗಳು ನೋವಿನಿಂದ ಗೋಳಿಟ್ಟರು. ಜೀವನದಲ್ಲಿ ಎನಾದರು ಸಾಧಿಸಬೇಕು ಎಂಬ ಅದಮ್ಯ ಉತ್ಸಾಹ, ಭಂಡ ಧೈರ್ಯ ಅವನಲ್ಲಿತ್ತು. ವಿದ್ಯಾರ್ಥಿ ಜೀವನದ ಸಂಪೂರ್ಣ ಅರಿವಿದ್ದ ಬಂಡೆ ಲೈಬ್ರರಿ ಮುಚ್ಛುವವರೆಗೆ ಓದುತ್ತಿದ್ದ.ಸಾಂಸ್ಕ್ರತಿಕ ಕಾರ್ಯಕ್ರಮಗಳಲ್ಲಿ ಎತ್ತಿದ ಕೈ. ಮೇಳಕುಂದಿ ಗುರುಗಳೇ ನಮಗೆಲ್ಲ ರೋಲ್ ಮಾಡಲ್. ಜೀವಕ್ಕೆ ಜೀವ ಕೊಡುವ ಸ್ನೇಹಿತ. ಧೈರ್ಯಂ ಸರ್ವತ್ರ ಸಾಧನಂ ಎಂದು ತಿಳಿದುಕೊಂಡಿದ್ದ ಈ ಉತ್ಸಾಹಿಗೆ ತನ್ನ ಭಂಡ ಧೈರ್ಯವೇ ಮುಳುವಾಗುತ್ತೆ ಅಂತ ಅನಿಸಿರಲಿಲ್ಲ.
ಮಲ್ಲಿಕಾರ್ಜುನ ಬಂಡೆ ಕಾಲೇಜುಗಳಲ್ಲಿ ನಡೆಯುತ್ತಿದ್ದ ಮೂಕಾಭಿನಯ, ಚರ್ಚಾ ಸ್ಪರ್ದೆ,ನಾಟಕ ಸೇರಿದಂತೆ ವಿವಿಧ ಸಾಂಸ್ಕ್ರತಿಕ ಕಾರ್ಯಕ್ರಮಗಳಲ್ಲಿ ಎತ್ತಿದ ಕೈ.ಈ ಕಾರ್ಯಕ್ರಮಗಳು ಮತ್ತು ಆಗ ಪ್ರಾಂಶುಪಾಲರಾಗಿದ್ದ ಎಸ್.ಜಿ.ಮೇಳಕುಂದಿ ಅವರ ನಡೆ ಬಂಡೆ ಅವರಲ್ಲಿ ನಾಯಕತ್ವ ಗುಣಗಳು ಬೆಳೆಯಲು ಸಹಕಾರಿಯಾಗಿತ್ತು ಎಂದು ನೆನಪಿಸಿಕೊಳ್ಳುತ್ತಾರೆ ಸ್ನೇಹಿತರು. ೧೯೯೨ ಆಗ ದೇಶದಲ್ಲಿ ರಾಮಜನ್ಮಭೂಮಿ ಗಲಾಟೆ. ಈ ಸಂದರ್ಭದಲ್ಲಿ ಗುಲ್ಬರ್ಗಾ ವಿವಿಯ ಯುವಜನೋತ್ಸವದಲ್ಲಿ ಏಕತೆ ಸಂದೇಶ ಸಾರುವ ನಾಟಕವನ್ನು ಎಸ್.ಬಿ.ಕಾಲೇಜಿನಿಂದ ಪ್ರದರ್ಶಿಸಲಾಗಿತ್ತು. ಬಂಡೆ ಸರ್ದಾರ್ಜೀ ಪಾತ್ರದಲ್ಲಿ ಮಿಂಚಿದ್ದರು. ಚರ್ಚಾ ವಿಶಯಗಳಲ್ಲಿ ಯಾವಾಗಲು ಅವರದ್ದೇ ಪಾರಮ್ಯ, ಎಂದು ಸ್ಮರಿಸುತ್ತಾರೆ ಸ್ನೇಹಿತ ಉಪನ್ಯಾಸಕ ಶರಣಗೌಡ.ವಿವಿದೆಡೆ ನಡೆಯುವ ಸಾಂಸ್ಕ್ರತಿಕ ಕಾರ್ಯಕ್ರಮಗಳಲ್ಲಿ ಚರ್ಚಾ,ಪ್ರಬಂಧ ಸ್ಪರ್ದೆಗಳಲ್ಲಿ ಮಾತ್ರ ಮಿಂಚುತ್ತಿದ್ದ ಎಸ್.ಬಿ.ಕಾಲೇಜು, ನಮ್ಮ ತಂಡದಿಂದ ಸಾಂಸ್ಕ್ರತಿಕ ಕಾರ್ಯಕ್ರಮಗಳಲ್ಲಿ ಮಿಂಚುವಂತಾಯಿತು. ಅದು ಇಂದಿಗೂ ಮುಂದುವರೆದಿದೆ. ಇದಕ್ಕೆ ಬಂಡೆ ನೇತೃತ್ವದ ನಮ್ಮ ಸ್ನೇಹಿತರ ಗುಂಪು ಕಾರಣ, ಎಂದು ಗೆಳೆಯರು ತಮ್ಮ ಅನಿಸಿಕೆಗಳನ್ನು ಬಿಚ್ಚಿಟ್ಟರು.'''
ಬೆಂಗಳೂರು ಅರಮನೆ

ಬೆಂಗಳೂರು ಅರಮನೆಯು ಸದಾಶಿವನಗರ ಮತ್ತು ಜಯಮಹಲ್ ಮಧ್ಯದ, ನಗರದ ಹೃದಯ ಭಾಗವಾದ ಪ್ಯಾಲೇಸ್ ಗಾರ್ಡನನಲ್ಲಿದೆ. ಈ ಕಟ್ಟಡ ನಿರ್ಮಾಣದ ಹಿಂದಿನ ಉದ್ದೇಶವು, ಇದನ್ನು ಇಂಗ್ಲೆಂಡಿನ ವಿನ್ಸರ ಕ್ಯಾಸಲನ ಹಾಗೆ ನಿರ್ಮಿಸಬೇಕೆಂದಿದ್ದು, ಇದರ ಕಾಮಗಾರಿಯು 1862 ರಲ್ಲಿ ರೆವ್.ಗಾರೆಟ್ ಅವರಿಂದ ಪ್ರಾರಂಭವಾಯಿತು. ನಂತರ 1884 ರಲ್ಲಿ ಒಡೆಯರ್ ರಾಜವಂಶಸ್ಥರಾದ ಚಾಮರಾಜ ಒಡೆಯರ್ ಅವರಿಂದ ಇದು ಖರೀದಿಸಲ್ಪಟ್ಟಿತು.

## ಇತಿಹಾಸ 
ರೆವ್ ಜೆ ಗ್ಯಾರೆಟ್, ಸೆಂಟ್ರಲ್ ಹೈ ಸ್ಕೂಲ್ ನ ಮೊದಲ ಮುಖ್ಯೋಪಾದ್ಯರಾಗಿದ್ದರು, 45,000 ಚದರ ಅಡಿ (4200 ಮೀಟರ್) ಒಂದು ಮಹಡಿ ಪ್ರದೇಶದೊಂದಿಗೆ ಈ ಅರಮನೆಯನ್ನು ಕಟ್ಟಿದರು. ಅರಮನೆ ಮತ್ತು ಸುತ್ತಮುತ್ತಲಿನ ಮೈದಾನಗಳಲ್ಲಿ 454 ಎಕರೆ (183 ಹೆ) ಅಷ್ಟು ಭೂಮಿ ಹೊಂದಿದೆ. ಈ  ನವೀಕರಿಸುವಿಕೆ, ವಿಶೇಷವಾಗಿ ಇಂಗ್ಲೆಂಡ್ ಆಮದು ಮಾಡಿಕೊಂಡ ಬಣ್ಣದ ಗಾಜು ಮತ್ತು ಕನ್ನಡಿಗಳು ಅಳವಡಿಕೆ,  ಜನರಲ್ ಎಲೆಕ್ಟ್ರಿಕ್ ಒಂದು ಕೈಪಿಡಿ ಲಿಫ್ಟ್ ಮತ್ತು ಮರದ ಪಂಖಗಳ ಖರ್ಚನ್ನು ಒಳಗೊಂಡಿತ್ತು. 1970 ರಲ್ಲಿ, ಎಚ್ ಜಯಚಾಮರಾಜೇಂದ್ರ ಒಡೆಯರ್ ಅವರು,ಎರಡು ವಿದ್ಯುತ್ ಕಂಪನಿಗಳಿಗೆ ಅಂದಿನ ಗುತ್ತಿಗೆದಾರ ಚಾಮರಾಜು ಎಂಬುವವರ ಹೆಳಿಕೆಯಮೇಲೆ ಆಸ್ತಿ ಸ್ವಾಧೀನವನ್ನು ವರ್ಗಾಯಿಸಿಕೊಟ್ಟಿದ್ದರೆಂದು ಹೇಳಲಾಗುತ್ತದೆ. ಈ ಕಂಪನಿಗಳು ಚಾಮುಂಡಿ ಹೊಟೇಲ್ (ಪಿ) ಲಿಮಿಟೆಡ್ (110 ಎಕರೆ) ಮತ್ತು ಶ್ರೀ ವೆಂಕಟೇಶ್ವರ ವಸತಿ ಎಂಟರ್ಪ್ರೈಸಸ್ (ಪಿ) ಲಿಮಿಟೆಡ್ (344 ಎಕರೆ) ಎಂದು ಕರೆಯಲಾಗುತ್ತಿತ್ತು. ಆದರೆ ನಮೂದಿಸಿರುವ ದಿನಾಂಕದಲ್ಲಿ  ಕಂಪನಿಗಳು ಇನ್ನೂ ಒಂದುಗೂಡಿಸಬೇಕಾಗಿದ್ದು ಮತ್ತು ಯಾವುದೇ ಮಾರಾಟ ಪತ್ರ ಯಾವುದು ಸಿಕ್ಕಿಲ್ಲ. ಇದು ಒಂದು ಮೋಸದ ವಹಿವಾಟು ಆಗಿತ್ತು. ಮಹಾರಾಜರ ಏಕೈಕ ಪುತ್ರ ಶ್ರೀಕಂಠ ದತ್ತ ನರಸಿಂಹರಾಜ ಒಡೆಯರ್ ಈ ಒಪ್ಪಂದದ ವಿರುದ್ಧ ಸಿವಿಲ್ ದಾವೆ ಹೂಡಿದ್ದರು. ಆದರೆ ಮಹಾರಾಜ ಎಚ್ ಎಚ್ ಜಯಚಾಮರಾಜೇಂದ್ರ ಒಡೆಯರ್ 1974 ರಲ್ಲಿ ನಿಧನರಾದರು ಆದರೂ ಕಾನೂನು ಹೋರಾಟ ಮುಂದುವರಿಸಿದರು ಮತ್ತು ಸರಾಸರಿ ಸಮಯದಲ್ಲಿ ಶ್ರೀಕಂಠ ದತ್ತ ನರಸಿಂಹರಾಜ ಒಡೆಯರ್ 1983 ರಲ್ಲಿ ತನ್ನ ಐದು ಸಹೋದರಿಯರಿಗೆ ರಮಣ ಮಹರ್ಷಿ ರಸ್ತೆಯಲ್ಲಿ ತಲ 28 ಎಕರೆ ನೀಡಿದರು (110,000 ಮೀ 2) ಅವರುಗಳ ಹೆಸರು ಇಂತಿವೆ, ಲೇಟ್ ಗಾಯತ್ರಿ ದೇವಿ, ಮೀನಾಕ್ಷಿ ದೇವಿ, ಕಾಮಾಕ್ಷಿ ದೇವಿ, ಇನ್ದ್ರಾಕ್ಷಿ ದೇವಿ ಮತ್ತು ವಿಶಾಲಾಕ್ಷಿ ದೇವಿಯವರು.ಶ್ರೀಕಂಠ ದತ್ತ ನರಸಿಂಹ ರಾಜ ಒಡೆಯರ್ ಅಂತಿಮವಾಗಿ 1990 ಮತ್ತು 1994 ರಲ್ಲಿ ಚಾಮರಾಜು  ಗ್ರೂಪ್ ಅವರೊಂದಿಗೆ ರಾಜಿ ಮಾಡಿಕೊಂಡು, 45 ಎಕರೆ (180,000 ಮೀ 2) ಭೂಮಿಯನ್ನು ಜಯಮಹಲ್ ರಸ್ತೆಯಲ್ಲಿ ಹೊರತುಪಡಿಸಿ ಮುಖ್ಯ ಅರಮನೆ ಸೇರಿದಂತೆ ಎಲ್ಲಾ ಆಸ್ತಿಯನ್ನು ತನ್ನ ಭಾಗವಾಗಿ ಮರಳಿ ಪಡೆದರು.

## ಉಲ್ಲೇಖಗಳು
ವರ್ಗ:ಬೆಂಗಳೂರಿನ ಇತಿಹಾಸ
ವರ್ಗ:ಬೆಂಗಳೂರು
ವರ್ಗ:ವಾಸ್ತು ಶಿಲ್ಪ
ಮೊರ್ಗನ್ ಫ಼್ರೀಮನ್

ಮೋರ್ಗನ್ ಫ಼್ರೀಮನ್ (ಜನನ ಜೂನ್ ೦೧ ೧೯೩೭) ಓರ್ವ ಅಮೆರಿಕನ್ ನಟ, ನಿರ್ದೇಶಕ ಹಾಗು ಕಥಾ ನಿರೂಪಕ. ೨೦೦೫ರಲ್ಲಿ 'ಮಿಲ್ಲಿಯನ್ ಡಾಲರ್ ಬೆಬಿ' ಸಿನಿಮಾದ ಇವರ ನಟನೆಗೆ ಅಕಾಡಮಿ ಅವಾರ್ಡ್ ಲಭಿಸಿದೆ. ಇವರಿಗೆ ಗೋಲ್ಡನ್ ಗ್ಲೋಬ್ ಅವಾರ್ಡ್ ಹಾಗು ಸ್ಕ್ರೀನ್ ಅಕ್ಟರ್ಸ್ ಗಿಲ್ಡ್ ಅವಾರ್ಡ್ ಲಭಿಸಿದೆ. ಇವರು ಬಹಳಷ್ಟು ಜನಪ್ರಿಯ ಸಿನಿಮಾಗಳಲ್ಲಿ ನಟಿಸಿದ್ದಾರೆ. ಅವುಗಳಲ್ಲಿ ಕೆಲವು ಅನ್ಫ಼ರ್ಗಿವನ್, ಗ್ಲೋರಿ, ರಾಬಿನ್ ಹುಡ್: ಪ್ರಿನ್ಸ್ ಆಫ಼್ ಥೀವ್ಸ್, ಸೆವೆನ್, ಡೀಪ್ ಇಮ್ಪಾಕ್ಟ್, ಬ್ರೂಸ್ ಆಲ್ಮೈಟಿ, ದ ಡಾರ್ಕ್ ನೈಟ್ ಟ್ರೈಲಜಿ ಹಾಗು ಡಾಲ್ಫ಼ಿನ್ ಟೇಲ್. ಇವರು ತಮ್ಮ ಧ್ವನಿಗಾಗಿ ಪ್ರಸಿದ್ಧರಾಗಿದ್ದಾರೆ.

## ಬಾಲ್ಯ ಜೀವನ
ಮೋರ್ಗನ್ ಫ಼್ರೀಮನ್ ಜನಿಸಿದ್ದು ಜೂನ್ ೧, ೧೯೩೭ ದಕ್ಷಿಣ ಅಮೇರಿಕಾದ ಟೆನೆಸ್ಸೀ ರಾಜ್ಯದ ಮೆಮ್ಫ಼ಿಸ್ ಎಂಬಲ್ಲಿ. ಇವರ ತಾಯಿ ಮೇಮ್ ಎಡ್ನಾ ಶಿಕ್ಷಕಿಯಾಗಿದ್ದು, ತನ್ದೆ ಮೋರ್ಗನ್ ಪಾರ್ಟರ್ ಫ಼್ರೀಮನ್ ಕ್ಷೌರಿಕನಾಗಿದ್ದರು. ಇವರ ತಂದೆ ಏಪ್ರಿಲ್ ೨೭, ೧೯೬೧ರನ್ದು ವಿಧಿವಶರಾದರು. ಇವರಿಗೆ ಮೂರು ಜನ ಅಣ್ಣಂದಿರಿದ್ದಾರೆ. ಈವರು ಶಿಶುವಾಗಿದ್ದಗ ತಮ್ಮ ಅಜ್ಜಿಯ ಜೊತೆ ವಾಸಿಸುತಿದ್ದರು.

ಫ಼್ರೀಮನ್ರವರು ಪ್ರಪ್ರಥಮವಾಗಿ ತಮ್ಮ ಶಾಲೆಯ ನಾಟಕದ ನಾಯಕನಾಗಿ ನಟಿಸಿದಾಗ ಅವರ ವಯಸ್ಸು  ೯ ವರ್ಷ. ಆನಂತರ ಪ್ರೌಢ ಶಿಕ್ಷಣವನ್ನು ಮಿಸ್ಸಿಸ್ಸಿಪಿಯ ಗ್ರೀನ್ವುಡ್ನ ಬ್ರಾಡ್ ಸ್ಟ್ರೀಟ್ ಹೈಸ್ಕೂಲ್ನಲ್ಲಿ ಮುಗಿಸಿದರು. ೧೨ ನೇ ವಯಸ್ಸಿನಲ್ಲಿ ಅವರು ರಾಜ್ಯಾದ್ಯಂತ ನಾಟಕ ಸ್ಪರ್ಧೆಯನ್ನು ಗೆದ್ದರು, ಮತ್ತು ಇನ್ನೂ ಬ್ರಾಡ್ ಸ್ಟ್ರೀಟ್ ಪ್ರೌಢಶಾಲೆಯಲ್ಲಿ ಇರುವಾಗಲೇ ರೇಡಿಯೊ ಕಾರ್ಯಕ್ರಮದಲ್ಲಿ ಪ್ರದರ್ಶನ ನೀಡಿದರು. ೧೯೫೫ ರಲ್ಲಿ, ಅವರು ಬ್ರಾಡ್ ಸ್ಟ್ರೀಟ್ ಕಾಲೇಜಿನಿಂದ ಪದವಿ ಪಡೆದರು. ನಂತರ ಜಾಕ್ಸನ್ ರಾಜ್ಯ ವಿಶ್ವವಿದ್ಯಾಲಯದಿಂದ ವಿದ್ಯಾರ್ಥಿವೇತನ ದೊರಕಿದರೂ ಅದನ್ನು ಪಡೆಯದೇ  ಯುನೈಟೆಡ್ ಸ್ಟೇಟ್ಸ್ ವಾಯುಪಡೆಯ ರಾಡಾರ್ ತಾಂತ್ರಿಕ ಕಾರ್ಯನಿರ್ವಹಿಸಲು ಸೇರಿದರು.

ಫ್ರೀಮನ್ ತರುವಾಯ ಪಸದೇನ ಪ್ಲೇಹೌಸ್ನಲ್ಲಿ  ನಟನೆಯನ್ನು ಮತ್ತು ಸ್ಯಾನ್ ಫ್ರಾನ್ಸಿಸ್ಕೋದಲ್ಲಿ ನೃತ್ಯ ಕಲಿಯಲು ಶುರು ಮಾಡಿದರು. ಹಾಗೆಯೇ ಲಾಸ್ ಏಂಜಲೀಸ್ ಸಿಟಿ ಕಾಲೇಜಿನಲ್ಲಿ ಪ್ರತಿಲಿಪಿಯ ಗುಮಾಸ್ತರಾಗಿ ಕೆಲಸ ಮಾಡಿದರು.

## ಉಲ್ಲೇಖಗಳು
ಉತ್ತರ ಕರ್ನಾಟಕದ ವೈಶಿಷ್ಟ್ಯತೆಗಳು

ಉತ್ತರ ಕರ್ನಾಟಕದಲ್ಲಿ ೧೨-೧೪ ಜಿಲ್ಲೆಗಳಿಲಿ ಒಳಪಡುತ್ತವೆ ಈ ಸ್ಥಳಗಳಲ್ಲಿ ದಕ್ಷಿಣ ಕಾರ್ನಾಟಕಕ್ಕಿಂತ ವಿಶಿಷ್ಟ,ವಿವಿಧಮಯವಾದ ವಾತಾವರಣ,ಸಂಸ್ಕೃತಿ, ಭಾಷೆ ಮುಂತಾದ ವರ್ಗಳಲ್ಲಿ ವಿವಿಧತೆಯನ್ನು ಕಾಣಬಹುದಾಗಿದೆ.ಉತ್ತರದಲ್ಲಿರುವ ಬಹುತೇಶ ಸ್ಥಳಗಳು ಸರ್ಕಾರದ ಅಲಕ್ಷತೆಯಿಂದ ಮೂಲ ಸೌಕರ್ಯಗಳನ್ನು ಪಡೆದುಕೊಳ್ಳದೇ ಬಳಲುತ್ತಿದೆ.ಇನ್ನು ಗಡಿಜಿಲ್ಲೆಗಳಲ್ಲಂತೂ ಮರಾಠಿ,ತೆಲುಗು ಭಾಷೆಗಳು ಕನ್ನಡವನ್ನು ಹತ್ತಿರುತ್ತಿವೆ.ನಮ್ಮ ಸರ್ಕಾರದ ಬಹುತೇಕ ಶಿಫಾರಸುಗಳು,ಯೋಜನೆಗಳು ಬೆಂಗಳೂರಿಗೆ ಮಾತ್ರ ಸೀಮಿತವಾಗಿದ್ದು ಹಾಗು ಅದರಂತೆ.ಅಕ್ಕಪಕ್ಕದ ಜಿಲ್ಲೆಗಳಿಗೂ ಹಂಚಿ ಹೋಗಿದೆ.ಇವೆಲ್ಲ  ಉತ್ತರ ಕರ್ನಾಟಕದ ಮೇಲೆ ಕರ್ನಾಟಕ ಸರ್ಕಾರ ಮಾಡಿರುವ ಅಥವಾ ಮಡದ ಕೆಲಸಗಳಾಗಿವೆ.ಇನ್ನು ಗಡಿಯ ಕೆಲವು ಕನ್ನಡ ಹಳ್ಳಿಗರು ತಾವು ಕರ್ನಾಟಕ್ಕೆ ಸೆರಿ ಕೊಳ್ಳುತ್ತೆವೆ ಎಂದು ಕೆಳುತಿರುವುದು.ಕರ್ನಾಟಕ ಸರ್ಕಾರದ ವಿಪರ್ಯಸವೆ ಸರಿ.ಗಡಿ ಜಿಲ್ಲೆಗಳಲ್ಲಿ ಒಂದಾದೆ ಬೆಳಗಾವಿಯನ್ನು ಶಬಳಿಸಲು ಹಲವು ದಶರಗಳ್ಂದ ಹೊಂಚುತಾ ಯಿರುತ್ತಿರುವ ಮಹಾರಾಷ್ಟ್ರ ಇದೀಗ ದಾಖಲೆಗಳನ್ನು ಸಂಗ್ರಹಿಸಲು ಪ್ರಯತ್ನಿಸುತ್ತಿದೆ.ಆದರೆ ನಮ್ಮ ಗಡಿನಡ ಕನ್ನಡ  ಸ್ಂಘ ಬ್ರೀಟೀಷರ ಕಾಲದಲ್ಲೇ ಬೆಳಗಾವಿಯನಲ್ಲಿ ಕನ್ನಡ ಬಳತೆಯಲ್ಲಿತ್ತು ಎಂದು ವುವಾವೆಯ ಸಮೇತ ಕೇಂದ್ರ ಸಾರ್ಕಾರ ಸುಪ್ರೀಮ್ ಕೋರ್ಟ್ಗೆ ಕೊಟ್ಟಿರುವುದಕ್ಕಾಗಿ ಮಹಾರಾಷ್ತ್ರ ಏಕಿಕರಣ ಸಮಿತಿಯವರು ಸುಮ್ಮನಾದರು.ಉತ್ತರ ಕರ್ನಾಟಕದ ಸುಃಖ ದುಃಖ ಗಳನ್ನು ಸ್ಪಂದಿಸಲು ಬಿಜೆಪಿ ಸರ್ಕಾರ ಬೆಳಗಾವಿಯಲ್ಲಿ ಸುವರ್ಣಸೌಧ ನಿರ್ಮಿಸಿದ್ದಾದರು ಮಂತ್ರಿಗಳು ವರ್ಷದಲ್ಲಿ ಕೇವಲ `ಎರಡು ಬಾರಿ ಮಾತ್ರ ಈ ಸುವರ್ಣಸೌಧದ ಉಪಯೋಗ ಮಾಡಿಕೊಲ್ಲುತ್ತಿದೆ. ಆದರೆ ಸುವರ್ಣಸೌಧ ಅಲಿಂತಾರ,ಅಭಿವ್ರಿಧ್ಹಿ ಇನೀತರ ಕಾರ್ಯಗಳಿಗಾಗಿ ಆಂಗಳಿಗೆ ೩ಕೋಟಿ ರೂ ವೆಚ್ಚ ಬರಿಸುತ್ತಿದೆ.ಉತ್ತರ ಕರ್ನಾಟಕದ ಜನತೆಯ ತುಂದು ತೊರತೆಗಳನ್ನು ವರ್ಷದಲ್ಲಿ ಬರೀ ಎರಡೆ ಸಲ ವಿಚಾರಿಸುತ್ತಿರುವುದು ಆದ್ದರಿಂದ ಉತ್ತರ ಕರ್ನಾಟಕವು ಅಭಿವ್ರುದ್ದಿಯಗಿದೇ ಸೊರಗುತ್ತಿರುವುದು.ಅದ್ದರಿಂದ ಸರ್ಕಾರ ಕೇವಲ ಬೆಂಗಳೂರಿನಲ್ಲಿ ಅಷ್ಟೆ ಗುರಿಯಾಗಿಟ್ಟುಕೊಳ್ಳದೆ.ಉತ್ತರದ ತೆಡೆ ತೋಚತ್ತು ಗಮನ ಹರಿಸಬೇಕಾಗಿದೆ.ಇಲ್ಲದಿದ್ದ್ದರೆ ಶಾಸಕ ಉಮೆಶ ಶತ್ತಿಯವರು ಮಾತಿನರಿತೆ.  ಉತ್ತರ ಕರ್ನಾಟಕ,ಗೋವಾ ಮತ್ತು ದಕ್ಷಿಣ ಮಹಾರಾಷ್ತ್ರದ ಕೆಲವು ಜಿಲ್ಲೆಗಳನ್ನು ಒಂದುದೂಡಿಸಿ ಹೊಸ ರಾಜ್ಯ ರಚನೆಯ ವಿಚಾರವು ನಿಜವಾಗುತ್ತದೆ.ಉತ್ತರ ಕರ್ನಾಟಕವು ಕೆಲವು ಸಂಸ್ಕ್ರಿತಿ,ಭಾಷೆ,ಊಟ,ಮುಂತಾದವುಗಳಲ್ಲಿ ದಕ್ಷಿಣಕ್ಕಿಂತ ಸ್ವಲ್ಪ ವೈವಿದ್ಯಮಯವಾಗಿದೆ.
'"ಭಾಷೆ'"
ಮೂಲ ಭಾಷೆ ಕನ್ನಡವೇ ಆದರೂ ಒಂದಷ್ಟು ಶಬ್ದಗಳು ಬೇರೆ ಮತ್ತು ಇನ್ನು ಒಂದಷ್ಟು  ಶಬ್ದಗಳು ಮರಾಠಿ ಭಾಷೆಯಿಂದ ಬಂದಿವೆ ಕನ್ನಡಕ್ಕೆ ವಿಲೀನವಾಗಿದೆ.ಅವೆನಂದರೆ ಸೂಟಿ(ರಜೆ),ಹುಕುಂ,ಕೆಲವು ತೆಲುಗು ಭಾಷೆಯಿಂದ ಬಂದಿವೆ.ಇನ್ನ್ನು ಕರ್ನಾಟಕ ತದಿಯಿಲ್ಲರುವ ಜಿಲ್ಲಯ ಭಾಷೆಗಳು ಮಿಶ್ರಣ  ಮಾಡಿ ಒಂದು ಹೊಸ ಭಾಷೆಯನ್ನು ಮಾತನಾಡುತ್ತಾರೆ.ಭಾಷೆ ಸ್ವಲ್ಪ  ಒರಟಾದರು ಜನರು ಒಳ್ಳೆಯ ಸ್ವಭಾ,ಹಾಗು ಗುಣವಂತರು ಎಂದು ಹೇಳಬಹುದು.ಬೈಗುಳಗಳು ಜಾಸ್ತಿಯಿದ್ದರು,ಬೈದೇ ಮಾತನಾಡಿಸುವ ರೂಡಿ ಅಥವಾ ಹವ್ಯಾಸವಿದೆ'
'"ಊಟ'"
ಕರ್ನಾಟಕ ಪ್ರತಿಯೊಂದು ಮಾರೆ ಮೂಲೆಯಲ್ಲಿ ವಿವಿಧ ತೆರೆನಾದ ಊಟೋಪಚಾರದ ಪದ್ದತಿಗಳಿವೆ ಹಾಗೆಯೇ ಉತ್ತರ ಕರ್ನಾಟಕದಲಯೂ ತಮ್ಮದೇ ಆದ ಊಟದ ಶೈಲಿಯಿದೆ.ಅದರಲ್ಲಿ ಮುಖ್ಯವಾದವೆಂದರೆ ಜೋಳದರೊಟ್ಟಿ ಪಲ್ಯ,ಶೆಂಗಾ ಚಟ್ನಿ, ಸಜ್ಜಿರೋಟ್ಟಿ ಮುಂತಾದವು.ಇದರಲ್ಲಿ ರೊಟ್ಟಿಗಳು ಸುಮಾರು ೨-೩ ತಿಂಗಳು ಗಟ್ಟಲೆ ಮನೆಯಲ್ಲೆ ಶೆಖರಿಸಿಟ್ಟು  ತಿನ್ನಬಹುದು.ಹಾಗೆಯೇ ಎಲ್ಲ ಕಡೆ ಇರುವ ಅನ್ನ ಸಾರು ಸಾಮಾನ್ಯವಾಗಿ ಮಾಡುತ್ತಾರೆ.ನಂತರ ರಾಗಿಯ ಅಂಬಲಿಯು,ಗಂಜಿಯನ್ನು ವಿಷೇಶವಾಗಿ ಬೇಸಿಗೆಯಲ್ಲಿ ಸೇವಿಸುವುತ್ತಾರೆ.ಜೋಳದ ರೊಟ್ಟಿ -ಬದನೆಕಾಯಿ ಪಲ್ಯ ವಿಶೇಷವಾದ ಊಟವಾದರೆ.ಅನ್ನ-ಸಾಂಬಾರು ಇದರ ಜೊತೆಗೆ ಸಾಮಾನ್ಯವಾಗಿದೆ.ಹಾಗೆಯೆ ವಿವಿಧ ಹಬ್ಬ ಹರಿದಿನಗಳಲ್ಲಿ ವಿಶೇಷ ಅಡಿಗೆಗಳನ್ನು ಮಾಡುವುದು ವಾಡಿಶೆ.
'"ಉಡುಪು'"
ಸಾಮಾನ್ಯವಾಗಿ ಎಲ್ಲ ಕಡೆ ದರಿಸುವ ಉಡುಪುಗಳನ್ನು ಧರಿಸುತ್ತಾರೆ ಯಾದರು ಕೂಡ ಅಜ್ಜ್ಜ್ಜಿ-ಅಜ್ಜರ ಉಡುಪಿಗೆ ತೊಡುಗೆಗಳನ್ನು ವೈವಿಧ್ಯತೆಯನ್ನು ಕಾಣಬಹುದಾಗಿದೆ.ಅಜ್ಜರು ದಿನಾಲು ದೋತಿ,ಶರ್ಟು,ತಲೆಮೇಲೆ ಪೇಟ.ಅಥವ ಗಾಂಧಿ ಟೋಪಿ ಧರಿಸುತ್ತ್ತಾರೆ.ಹಾಗೆಯೆ ಪ್ರಮುಖ ನಗರಗಳಲ್ಲಿ ಸ್ಟೈಲೀಷ್ ಆಗಿರುವ ಉಡುಪುಗಳನ್ನು ಹಾಕುತ್ತಾರೆ.

ವರ್ಗ:ಕರ್ನಾಟಕ
ಸಾಸಲು ಶಿವರುದ್ರಯ್ಯ ಮರುಲಯ್ಯ

**ಸಾ.ಶಿ.ಮರುಳಯ್ಯ** ಅವರು ವೃತ್ತಿಯಲ್ಲಿ ಶಿಕ್ಷಕರು. ಅವರು ಕವನಗಳು, ಸಣ್ಣ ಕಥೆಗಳು ನಾಟಕಗಳೊಂದಿಗೆ ಸುಮಾರು ಎಪ್ಪತ್ತೈದು ಕೃತಿಗಳನ್ನೂ ಬರೆದಿದ್ದಾರೆ. ತಮ್ಮ ಬರಹಗಳಲ್ಲಿ ಅವರು ಪ್ರಕೃತಿಯ ಪ್ರೀತಿ, ಸಮಾಜದ ಭಕ್ತಿ ಮತ್ತು ಕುಟುಂಬಕ್ಕೆ ಪ್ರಾಮುಖ್ಯತೆ ನೀಡಿದ್ದಾರೆ. ಇವರನ್ನು "ಕೃತಿ ವಿಭೂತಿ ಪುರುಷ" ರೆಂದು ಅನೇಕರು ಕರೆಯತ್ತಾರೆ.

## ಜನನ, ಜೀವನ
**ಸಾಸಲು ಶಿವರುದ್ರಯ್ಯ ಮರುಳಯ್ಯ**  ೧೯೩೧ ಜನವರಿ ೨೮ರಂದು ತುಮಕೂರು ಜಿಲ್ಲೆಯ ಚಿಕ್ಕನಾಯಕನ ಹಳ್ಳಿ ತಾಲೂಕಿನ 'ಸಾಸಲು' ಗ್ರಾಮದಲ್ಲಿ ಜನಿಸಿದರು. ಇವರ ತಂದೆ ಶಿವರುದ್ರಯ್ಯ, ತಾಯಿ ಸಿದ್ದಮ್ಮ. ಪ್ರಾಥಮಿಕ ವಿದ್ಯಾಭ್ಯಾಸ ನಡೆದದ್ದು ಸಾಸಲು ಗ್ರಾಮದಲ್ಲಿ. ಅವರು ಮೈಸೂರು ವಿಶ್ವವಿದ್ಯಾನಿಲಯದಲ್ಲಿ ಬಿಎ ಆನರ್ಸ್ ಮತ್ತು ಎಂ.ಎ. ಮಾಡಿದರು. ೧೯೭೧ ರಲ್ಲಿ ಅವರು ಧಾರವಾಡ ವಿಶ್ವವಿದ್ಯಾಲಯದಿಂದ ಪಿಎಚ್. ಡಿ ಪದವಿ ಸಿಕ್ಕಿತು. ಅವರು ವೃತ್ತಿಯಲ್ಲಿ ಶಿಕ್ಷಕರು. ಹಾಗಾಗಿ ಅನೇಕ ವಿದ್ಯಾರ್ಥಿಗಳಿಗೆ ಅವರು ಕನ್ನಡ ಹೇಳಿಕೊಟ್ಟರು. ಕೆಲವು ಬಾರಿ ಅವರು ಮಂಗಳೂರು ಸರ್ಕಾರಿ ಕಾಲೇಜು ಮತ್ತು  ಚನ್ನಪಟ್ಟಣ ಕಾಲೇಜಿನಲ್ಲಿ ಕೆಲಸ ಮಾಡಿದರು. ಕುವೆಂಪು, ಎಸ್.ವಿ. ರಂಗಣ್ಣ ಮತ್ತು ಮುಂತಾದವರು ಇವರಿಗೆ ಶಿಕ್ಷಕರು. ಅವರು ಕವನಗಳು, ಸಣ್ಣ ಕಥೆಗಳು ನಾಟಕಗಳೊಂದಿಗೆ ಸುಮಾರು ಎಪ್ಪತ್ತೈದು ಕೃತಿಗಳನ್ನೂ ಬರೆದಿದ್ದಾ ರೆ. ಇವರು ೭ ನಾಟಕಗಳನ್ನು, ಅನೇಕ ಹಾಡುಗಳನ್ನು ಬರೆದಿದ್ದಾರೆ. ಅವರ ಹಾಡುಗಳು ಸರಳ ಮತ್ತು ಸುಂದರ. ತನ್ನ ಬರಹಗಳಲ್ಲಿ ಅವರು ಪ್ರಕೃತಿ, ಪ್ರೀತಿ, ಸಮಾಜ ಮುಖಿ ಆಲೋಚನೆ, ಭಕ್ತಿ ಮತ್ತು ತಮ್ಮ ಕುಟುಂಬಕ್ಕೆ ಪ್ರಾಮುಖ್ಯತೆ ನೀಡಿದ್ದಾರೆ. ಡಾ.ರಾಜ್ ಕುಮಾರ್ ಅವರ ಹಾಡುಗಳನ್ನು ಹಾಡಿದ್ದಾರೆ. ಗಾಂಧಿ, ಅಕ್ಕಮಹಾದೇವಿ ಮೊದಲಾದವರ ಕವಿತೆಗಳನ್ನು ಬರೆದಿದ್ದಾರೆ.

## ಪ್ರಮುಖ ಕೃತಿಗಳು
### ಕವನ ಸಂಕಲನ
#ಶಿವತಾಂಡವ
#ಕೆಂಗನಕಲ್ಲು
#ಬೃಂದಾವನ ಲೀಲೆ
#ರೂಪಸಿ
#ರಾಸಲೀಲೆ
#ಸುರಭಿ- ಮುಂತಾದವು ಇವರ ಕವನ ಸಂಕಲನ.
ಕೆಂಗನಕಲ್ಲು ೬೫ ಸಾಲುಗಳು ಕೃತಿ. ರಾಸಲೀಲೆಯಲ್ಲಿ ಭಕ್ತಿ ಗೀತೆಗಳಿವೆ. ಬೃಂದಾವನ ಲೀಲೆ ಆಕಾಶವಾಣಿ ಮತ್ತು ದೂರದರ್ಶನದಲ್ಲಿ ಜನಪ್ರಿಯವಾಗಿದೆ.

### ಕಥಾ ಸಂಕಲನ
#ನೆಲದ ಸೊಗಡು
#ಪುರುಷ ಸಿಂಹ
#ಹೇಮಕೂಟ

### ಆಧ್ಯಾತ್ಮಿಕ ಕಾದಂಬರಿ
#ಸಾಮರಸ್ಯದ ಶಿಲ್ಪಿ
#ಮಹಾ ಪ್ರಸಾದಿ

### ಜೀವನ ಚರಿತ್ರೆಗಳು
#ಭಾರತರತ್ನ ನೆಹರು
#ಶಿವಮೂರ್ತಿಶಾಸ್ತ್ರೀಗಳು
#ದೇವುಡು

### ರೂಪಕಗಳು
#ಅಂಬೆ
#ನಾಟ್ಯಾಂಜಲೀ

### ನೃತ್ಯ ರೂಪಕಗಳು
#ಧ್ರುವತಾರೆಯಾಗುವೆನು
#ಭಕ್ತಿ ಭಾವುಕಿ

### ನಾಟಕಗಳು
#ವಿಜಯವಾತಾಪಿ
#ಮರೀಬೇಡಿ
# ಶ್ರೀ ರೇಣುಕ ಪರಂಜ್ಯೋತಿ
# ಸ್ನೋ ವೈಟ್ ಬಹಳ ಮುಖ್ಯ ನಾಟಕ. ಸ್ನೋ ವೈಟ್ ಒಂದು ನೃತ್ಯ ನಾಟಕ. ಇದನ್ನು ಅನೇಕ ಜನರು ಇಷ್ಟಪಟ್ಟಿದ್ದಾರೆ.

### ವಚನ ವೈಭವ ಕೃತಿಗಳು
#ಶೂನ್ಯ ಸಂಪಾದನೆಗೊಂದು ಮುನ್ನುಡಿ
#ಅಭಿವ್ಯಕ್ತಿ
#ಅವಸ್ಥಾ

### ಇತರ ಗ್ರಂಥಗಳು
#ರಜತ ಕರಂಡಿ
#ಮರುಳ ಸಿದ್ಧಾ
#ಭಾಸನ ಸ್ವಪ್ನವಾಸವದತ್ತ ಸಂಸ್ಕೃತ ನಾಟಕವನ್ನು  ಅನುವಾದಿಸಿದಾರೆ.
#"ಮನಿಷ" ಇವರ ಪ್ರಬಂಧ.

### ವ್ಯಕ್ತಿ ಚಿತ್ರಗಳು
# 'ಕನ್ನಡದ ಮೂವರು ಕಟ್ಟಾಳುಗಳು',
# ಹನುಮಂತಯ್ಯ ಮತ್ತು 
# ರಾಜ್ ಕುಮಾರ್ 
*ಗ್ರೀಮ್ ಸಹೋದರರ ಕಥೆಯನ್ನು ಆಧರಿಸಿದ ನಾಟಕ ಧರ್ಮಸ್ಥಳದಲ್ಲಿ ಪ್ರದರ್ಶನಗೊಂಡು ವೀರೇಂದ್ರ ಹೆಗ್ಗಡೆಯವರಿಂದ ಮೆಚ್ಚಿಗೆ ಪಡೆಯಿತು.

## ಪ್ರಶಸ್ತಿ, ಗೌರವಗಳು
#ಕೆಂಗನಕಲ್ಲು, ಭಾಸನ ಮಕ್ಕಳು  ಕೃತಿಗಳಿಗೆ ಬಹುಮಾನ ಬಂದಿದೆ. 
#ಮನು.ಶ್ರೀ ಸಾಹಿತ್ಯ ಪ್ರಶಸ್ತಿ ದೊರಕಿದೆ. 
#ಕನ್ನಡ ಸಾಹಿತ್ಯ ಪರಿಷತಲ್ಲಿ ಅದ್ಯಕ್ಷರಾಗಿ ಸೇವೆ ಸಲ್ಲಿಸಿದಾರೆ.
# ಚೆನ್ನಪಟ್ಟಣ ಕಾಲೇಜಿನ ಪ್ರಿನ್ಸಿಪಾಲ್ ಆಗಿದ್ದರು. 
# ಕೆಲವು ದಿನದ ಹಿಂದೆ ನಗರ ಜಿಲ್ಲಾ ಕನ್ನಡ ಸಾಹಿತ್ಯ ಪರಿಷತ್ ಹಿರಿಯ ಸಾಹಿತಿ ಹಾಗೂ ಕನ್ನಡ ಸಾಹಿತ್ಯ ಪರಿಷತ್ ಮಾಜಿ ಅಧ್ಯಕ್ಷ.
#ಡಾ. ಸಾ. ಶಿ. ಮರುಳಯ್ಯ ಅವರ ಹುಟ್ಟುಹಬ್ಬವನ್ನು ಸಾಹಿತಿ ಸುದಿನ ಕಾರ್ಯಕ್ರಮದಡಿ ಜನವರಿ ೨೮ರಂದು ಆಚರಿಸಲು ನಿರ್ಧರಿಸಿತು.

ವರ್ಗ:ಸಾಹಿತಿಗಳು
ವರ್ಗ:ಕನ್ನಡ ಸಾಹಿತ್ಯ ಪರಿಷತ್ ಮಾಜಿ ಅಧ್ಯಕ್ಷ.
ಮಧುಬನಿ ಕಲೆ

ಮಧುಬನಿಕಲೆ ಅಥವ ಮಿಥಿಲ ಚಿತ್ರಕಲೆ ಭಾರತದ ಚಿತ್ರ್ಕಲೆ ಶೈಲಿಗಳಲ್ಲಿ ಒಂದಾಗಿದೆ. ಬಿಹಾರ್ ರಜ್ಯದ ಮಿಥಿಲ ಪ್ರದೇಶದಲ್ಲಿ, ಭಾರತದ ಪಕ್ಕದಲ್ಲಿರು ನೆಪಾಲಿನ ತೆರಾಯಿನಲ್ಲಿ ಈ ಕಲೆ ಕಂಡು ಬರುತ್ತದ. ಚಿತ್ರಗಳನ್ನು ನೈಸರ್ಗಿಕ ವರ್ಣಗಳು ಮತ್ತು ವರ್ಣದ್ರವ್ಯಗಳನ್ನು ಬಳಸಿ, ಬೆರಳುಗಳು, ಕೊಂಬೆಗಳನ್ನು, ಕುಂಚ, ಮುಳ್ಳು-ಪೆನ್ನುಗಳು, ಮತ್ತು ಬೆಂಕಿ ಪೊಟ್ನತ್ದ  ಕಡ್ಡಿಯನ್ನು ಉಪಯೊಗಿಸಿ ಮಾಡಲಾಗುತ್ತದೆ. ಅಕರ್ಶಕವಾದ ರೇಖಾಗಣಿತದ ಗುಣಲಕ್ಷಣಗಳನ್ನು ಕೂಡಿರುವ ಕಲೆಯಾಗಿ ತೊರುತ್ತದೆ. ಪ್ರತಿ ಆಚರಣೆ ಮತ್ತು ಹಬ್ಬ ವಿವರಿಸುವುದಕ್ಕೆ ಚಿತ್ರಗಲಿವೆ, ಅದು ಹೊಲಿ, ಕಾಳಿ ಪೂಜೆ,ಸೂರ್ಯ ಶಸ್ತಿ, ಅಥವ ಹುಟ್ಟ ಹಬ್ಬವಿರಬಹುದು ಸಂಗತಿಯಾಗಲಿ ಅದಕ್ಕೆ ಚಿತ್ರವಿದೆ.
## ಉಗಮ
ಮಧುಬನಿ ಚಿತ್ರಕಲೆ ಅಥವಾ ಮಿಥಿಲಾ ಚಿತ್ರಕಲೆ (ಮಧುಬನಿ ವಾಚ್ಯಾರ್ಥ ಅರ್ಥವು ಜೇನು ಅರಣ್ಯಗಳು) ಮೂಲಗಳು ಪ್ರಾಚೀನತೆ ಮತ್ತು ಪುರಾಣದಲ್ಲಿ ಮುಚ್ಚಿಹೋದಗಿದೆ.ಸಾಂಪ್ರದಾಯಿಕವಾಗಿ ಮಧುಬನಿ ಪ್ರಸ್ತುತವಾದ ದರ್ಭಾಂಗ ಪಟ್ಟಣ  ಮತ್ತು ಮಿಥಿಲಾ ಇತರ ಪ್ರದೇಶಗಳಲ್ಲಿ ಸುಮಾರು ಹಳ್ಳಿಗಳ ಮಹಿಳೆಯರು ಮಡುತಾರೆ.ಈ ಚಿತ್ರಕಲೆ ಮುಂಚೆ ಹೊಸದಾಗಿ ಸುಣ್ಣ ಹಾಕಿರುವ ಮಣ್ಣಿನ ಗೋಡೆಗಳು ಮತ್ತು ಗುಡಿಸಲುಗಳ ನೆಲದ ಮೇಲೆ ಮಾಡಲಾಯಿತು, ಆದರೆ ಈಗ ಅವರು ಬಟ್ಟೆ, ಕರಕುಶಲ ಕಾಗದ ಮತ್ತು ಕ್ಯಾನ್ವಾಸ್ ಮೇಲೆ ಮಾಡುತ್ತಾರೆ. ಚಿತ್ರ ಮಾಡಲು ಅಕ್ಕಿಯ ಗಂಜಿ ಬಳಸಲಾಗುತ್ತದೆ.ಮಧುಬನಿ ಚಿತ್ರಕಲೆ ಒಂದು ಸಾಂದ್ರ ಭೌಗೋಳಿಕ ಪ್ರದೇಶಕ್ಕೆ ಸೀಮಿತವಾಗಿ ಉಳಿದಿದೆ.  ಮಿಥಿಲ ಕೌಶಲವನ್ನು ಶತಮಾನಗಳಿಂದ  ಪೀಳಿಗೆಯ ಮೂಲಕ ವರ್ಗಾಯಿಸಲ್ಪಟ್ಟಿ ದೆ. ಈ ಕಲೆಯ ವಿಷಯ ಮತ್ತು ಶೈಲಿಯು ಹೆಚ್ಚಾಗಿ ಹಾಗೆ ಉಳಿದಿದೆ. ಇದರಿಂದ ಮಧುಬನಿ ಕಲೆಗೆ ಅಸ್ಕರವಾದ್ ಜಿ.ಐ (Geographical Indication) ಸ್ಥಾನಮಾನ ಪಡೆದಿದೆ. ಚಿತ್ರಗಳಲ್ಲಿ ಎರಡು ಆಯಾಮವನ್ನು ಬಳಸಲಾಗಿದೆ. ಬಣ್ಣ್ಗಗಳನ್ನು ಸಸ್ಯಗಳಿಂದ ಪಡೆಯುತ್ತಾರೆ. ಕಾವಿಮಣ್ಣು ಬಣ್ಣ  ಮತ್ತು ದೀಪದ ಮಸಿ ಬಣ್ಣ,ಅನುಕ್ರಮವಾಗಿ, ಕಂದು ಮತ್ತು ಕಪ್ಪನ್ನು  ವ್ಯಕ್ತಪಡಿಸಲ್ಪಡುತ್ತದೆ.

ಹೆಚ್ಚಾಗಿ ಮನುಷ್ಯ ಮತ್ತು ಪ್ರಕೃತಿಯ ಒಡನಾಟವನ್ನು  ಅಥವ ಮಹಾಕಾವ್ಯಗಳಲ್ಲಿರುವ ದೇವತೆಗಳ್ನ್ನು ಬಿಂಬಿಸುತ್ತವೆ.ಸ್ವಾಭಾವಿಕ ವಸ್ತುಗಳಾಅದ ಸೂರ್ಯ, ಚಂದ್ರ ಮತ್ತು ತುಳಸಿ ನಂತಹ ಧಾರ್ಮಿಕ ಗಿಡಗಳು ಜೊತೆಗೆ ರಾಯಲ್ ಕೋರ್ಟ್ ಮತ್ತು ಮದುವೆ ಮುಂತಾದ ಸಾಮಾಜಿಕ ಘಟನೆಗಳ ದೃಶ್ಯಗಳನ್ನು ಚಿತ್ರಿಸಲಾಗುತ್ತದೆ.ಸಾಮಾನ್ಯವಾಗಿ ಯಾವುದೇ ಜಾಗವನ್ನು ಖಾಲಿ ಬಿಡುವುದಿಲ್ಲ ; ಅಂತರದಲ್ಲಿ ಹೂಗಳು, ಪ್ರಾಣಿಗಳು, ಪಕ್ಷಿಗಳು, ಮತ್ತು ಜ್ಯಾಮಿತೀಯ ವಿನ್ಯಾಸಗಳ ವರ್ಣಚಿತ್ರಗಳಿಂದ ತುಂಬಿರುತ್ತವೆ. Kohbar ಘರಿನ(ಹೊಸತಾಗಿ ಮದುವೆಯಾದ ದಂಪತಿಗಳು ತಮ್ಮ ಮೊದಲ ರಾತ್ರಿ ಪರಸ್ಪರ ನೋಡುವ ಕೋಣೆ) ಗೋಡೆಗಳ ಮೇಲೆ ಬಿಡಿಸಿರುವ ಚಿತ್ರಗಳು ಲೈಂಗಿಕ ಸಂತೋಷದ ಸಂಕೇತಗಳಾಗಿವೆ.
ಸಾಂಪ್ರದಾಯಿಕವಾಗಿ ಈಚಿತ್ರಕಲೆ ಮುಖ್ಯವಾಗಿ  ಮಿಥಿಲಾ ಪ್ರದೇಶದ ಮಹಿಳೆಯರು ತಮ್ಮ ಕುಟುಂಬಗಳ ಪೀಳಿಗೆಯಿಂದ ಪೀಳಿಗೆಗೆ ಬಳುವಳಿಯಾಗಿ ಬರುವ ಕೌಶಲಗಳಲ್ಲಿ ಒಂದು.

## ಕಲಾವಿದರು ಮತ್ತು ಪ್ರಶಸ್ತಿಗಳನ್ನು
ಭಾರತದ ಅಧ್ಯಕ್ಷ ಮಧುಬನಿ ಬಳಿ ಇರುವ ಜಿತ್ಬರ್ಪುರ್ ಗ್ರಾಮದ, ಜಗ್ದಮ್ಬ ದೇವಿಯವರಿಗೆ ಪ್ರಶಸ್ತಿ ನೀಡಿದಾಗ ಮಧುಬನಿ ಚಿತ್ರಕಲೆ, 1970 ರಲ್ಲಿ ಅಧಿಕೃತ ಮನ್ನಣೆ ಪಡೆಯಿತು. ವರ್ಣಚಿತ್ರಕಾರರು, ಮಹಾಸುನ್ದ್ರಿ ದೇವಿ,ಸೀತಾ ದೇವಿ, ಗೋದಾವರಿ ದತ್, ಭಾರ್ತಿ ದಯಾಳ್ ಮತ್ತು ಬುವಾ ದೇವಿ ಕೂಡ ​​ಈ ರಾಷ್ಟ್ರೀಯ ಪ್ರಶಸ್ತಿ ನೀಡಲಾಯಿತು. ಶ್ರೀಮತಿ ಭಾರತಿ ದಯಾಳ್ ೨೦೦೧ ವರ್ಷದ AIFAC ರಿಂದ ಮಿಲೇನಿಯಮ್ ಕಲೆ ಸ್ಪರ್ಧೆ ಅಗ್ರ ಪ್ರಶಸ್ತಿ ಪಡೆದುಕೊಂಡಿದ್ದಾರೆ ಐವತ್ತು ಸ್ವತಂತ್ರ ಭಾರತದಲ್ಲಿ ಕಲೆಯ ವರ್ಷಗಳ ಮತ್ತು ಮಿಥಿಲಾ ಚಿತ್ರಕಲೆ ಮತ್ತು ತನ್ನ ಚಿತ್ರಕಲೆ "ಎಟರ್ನಲ್ ಸಂಗೀತ" ನಲ್ಲಿ ಕಲಾಂಕರಿ ರಾಜ್ಯ ಪ್ರಶಸ್ತಿಯನ್ನು ಅಖಿಲ ಭಾರತ ಫೈನ್ ಆರ್ಟ್ಸ್ ಮತ್ತು ಕ್ರಾಫ್ಟ್ಸ್ ಒಂದು ಪ್ರಶಸ್ತಿ..ಶ್ರೀಮತಿ ಭಾರತಿ ದಯಾಳ್ ಕೂಡ ಬಿಹಾರದ ೧೦೦ ವರ್ಷ ನೆನಪಿಗಾಗಿ ಹಬ್ಬಗಳ ಮಧ್ಯೆ ವಿಶಿಷ್ಟ್ ಬಿಹಾರಿ ಸಮ್ಮಾನ್ ಮನ್ನಣೆ ಇದೆ.ಅವರು ಜಾಗತಿಕವಾಗಿ, ಮಧುಬನಿ ಕಲೆಯಲ್ಲಿ ತನ್ನ ಅಸಾಧಾರಣ ಕೆಲಸಕ್ಕಗಿ ಇಂದಿರಾ ಗಾಂಧಿ ಪ್ರಿಯದರ್ಶಿನಿ ಪ್ರಶಸ್ತಿ ೨೦೧೩ರಲ್ಲಿ ಅಭಿನಂದಿಸಲಾಯಿತು.
## ಉಲ್ಲೇಖಗಳು
https://en.wikipedia.org/wiki/Madhubani_art

ವರ್ಗ:ಕಲೆ
ಸೆಂಟರ್ ಫಾರ್ ಸೊಷಿಯಲ್ ಆಕ್ಷನ್

ಈ ಸ೦ಸ್ಥೆಯು ೧೯೯9 ರಲ್ಲಿ ಪ್ರಾರ೦ಭವಾಯಿತು.ಇದನ್ನು ಪ್ರಾರ೦ಭಿಸಿದವರು ಪ್ರೊ.ಜಾನಿ ಜೊಸೆಫರವರು.ಇವರು ಮಕ್ಕಳಿಗೆ ಉಚಿತ ಶಿಕ್ಷಣ ನೀಡಲೆ೦ದು ಈ ಸ೦ಸ್ಥೆಯನ್ನು ಪ್ರಾರ೦ಭಿಸಿದರು..ಕ್ರೆಸ್ತ್ ಯುನಿವರ್ಸಿಟಿಯ ವಿದ್ಯಾರ್ಥಿಗಳಿ೦ದ ನಡೆಯಲ್ಪಡುವ ಈ ಸ್೦ಸ್ಥೆಯು ಸ್ವಯ೦ ಸೇವಾ ಸ್೦ಘವಾಗಿದೆ.ಇದನ್ನು ಸಿ.ಎಸ್.ಎ ಎಂದು ಕರೆಯಾಲಾಗುತ್ತದೆ.ಸಿ.ಎಸ್.ಎ ಯಲ್ಲಿ ಮೂರು ವಿಭಾಗಗಳಿವೆ.
೧.ಆಕ್ಟಿವಿಟಿ ಸೆ೦ಟರ್
೨.ದ್ರಿಷ್ಟೀ
೩.ಮೀಡಿಯಾ & ಕಮ್ಯುನಿಕೆಶನ್

೧.ಆಕ್ಟಿವಿಟಿ ಸೆ೦ಟರ್:ಈ ವಿಭಾಗದಲ್ಲಿ ಯುನಿವರ್ಸಿಟಿಯ ವಿದ್ಯಾರ್ಥಿಗಳು ಪ್ರಾಜೆಕ್ಟ್  ಪ್ರದೇಶಗಳಿಗೆ ಹೋಗಿ ಮಕ್ಕಳಿಗೆ ಪಾಟಾ ಮಾಡುತ್ತಾರೆ.ಹಾಗು ಅವರಿಗೆ ಮೂಲ ಶಿಕ್ಶಣವನ್ನು ಕೊಡುತ್ತಾರೆ,ಜೀವನ ಕೊಶಲ್ಯವನ್ನು ಹೇಳಿ ಕೊಡುತ್ತಾರೆ.ಆ ಪ್ರದೇಶದ ಮಕ್ಕಳಿಗೆ  ಹೊರಗಿನ ಜೀವನದ ಬಗ್ಗೆ ಹೇಳಿ ಕೊಡುತ್ತಾರೆ.
೨.ದ್ರಿಷ್ಟೀ:ಇದು ಸಿ.ಎಸ್.ಎ ಯ ಬೀದಿ ನಾಟಕದ ವಿಭಾಗ ಈ ವಿಭಾಗವನ್ನು ೨೦೦೦ನೇ ಇಸವಿಯಲ್ಲಿ ಆನ೦ದ್ ಎ೦ಬುವವರು ಪ್ರಾರ೦ಭಿಸಿದರು.ಅ೦ದಿನಿ೦ದ ಇ೦ದಿನವರೆಗು ಈ ವಿಭಾಗವು ತು೦ಬಾ ವ್ಯವಸ್ಥಿತದಿ೦ದ ನಡೆದುಕೊ೦ಡು ಬ೦ದಿದೆ.ಒಂದು ವರ್ಷ್ ದಲ್ಲಿ ಕಡಿಮೆ ಎ೦ದರೆ ೨೪ ಬೀದಿ ನಾಟಕಗಳನ್ನು ಬೆಂಗಳೂರು ಹಾಗು ಸುತ್ತ ಮುತ್ತಲಿನ ಊರುಗಳಲ್ಲಿ ಮಾಡುತ್ತಾರೆ.ಈ ಭಾಗವು ಅತ್ಯ೦ತ ಹಳೆಯ ವಿಭಾಗ.
 ೩.ಮೀಡಿಯಾ & ಕಮ್ಯುನಿಕೆಷನ್:ಈ ಭಾಗವು ಸಿ.ಎಸ್.ಎ ಮಾಡುವ ಪ್ರತಿಯೊ೦ದು ಕೆಲಸವನ್ನು ಹಾಳೆಯ ಮೇಲೆ ತರುತ್ತದೆ.

ವಿದ್ಯಾರ್ಥಿ ಸಮುದಾಯಗಳ ಬಡ ಮತ್ತು ಸಮಾಜದ ಕೆಳವರ್ಗಕ್ಕೂ ಬಾಧಿಸುವ ವಿವಿಧ ಸಮಸ್ಯೆಗಳನ್ನು ಕುರಿತಂತೆ ಅರಿವು ಮೂಡಿಸುವುದು ಅಲ್ಲಿ 'ಒಂದು ಮಾನವೀಯ ಮತ್ತು ಕೇವಲ ಸೊಸೈಟಿ ವಿದ್ಯಾರ್ಥಿಗಳು ಚಳವಳಿ' ಆಗಿದೆ. 1999 ರಲ್ಲಿ ಸ್ಥಾಪಿಸಲಾಯಿತು, ಸಿಎಸ್ಎ ವಿದ್ಯಾರ್ಥಿ ಸಮುದಾಯದ ನಡುವೆ ಸಾಮಾಜಿಕ ಹೊಣೆಗಾರಿಕೆ ಮೌಲ್ಯವನ್ನು ಪ್ರಚಾರ ಕಡೆಗೆ ಕೆಲಸ. ಸ್ವಯಂಸೇವಕರು, ಬೋಧನಾ ವಿಭಾಗ ಮತ್ತು ಪೂರ್ಣ ಸಮಯ ಅಭಿವೃದ್ಧಿ ವೃತ್ತಿಪರರು ಬೆಂಬಲದಿಂದಾಗಿ ಸಿಎಸ್ಎ ಬಲವಾಗಿ ಮಕ್ಕಳ ಹಕ್ಕುಗಳ, ಮಹಿಳೆಯರು, ಯುವಕರ ಮತ್ತು ರೈತರು, ಜೀವನಾಧಾರ, ಸಮುದಾಯ ಕ್ರೋಢೀಕರಣ ಮತ್ತು ಪರಿಸರ / ಹವಾಮಾನ ಬದಲಾವಣೆ ಸಮಸ್ಯೆಗಳ ಸಾಮಾಜಿಕ ಆರ್ಥಿಕ ಅಭಿವೃದ್ಧಿಗೆ ಸಂಬಂಧಿತ ಸಮಸ್ಯೆಗಳನ್ನು ತೊಡಗಿಸಿಕೊ0ಡಿದೆ.
ಇದು ರಾಷ್ಟ್ರೀಯ ಸೇವಾ ಯೋಜನೆ ಒಂದು ಮಗ್ಗುಲು ಮಾಹಿತಿ, ನಿರ್ವಹಣೆ, ಸಿಬ್ಬಂದಿ ಮತ್ತು ವಿಶ್ವವಿದ್ಯಾಲಯದ ವಿದ್ಯಾರ್ಥಿಗಳು 1999 ರಲ್ಲಿ ಸ್ಥಾಪಿಸಲಾಯಿತು. ಇದು ಮೌಲ್ಯಗಳು, ವಿಷನ್ ಮತ್ತು ಕ್ರೈಸ್ಟ್ ವಿಶ್ವವಿದ್ಯಾಲಯ ಮಿಷನ್ ರೂಪಿಸಿದ, ಸಾಮಾಜಿಕ ಜವಾಬ್ದಾರಿ ಮೌಲ್ಯಗಳನ್ನು ಕುಡಿಯುವುದನ್ನು ವಿದ್ಯಾರ್ಥಿ ಸಮುದಾಯದ ಅನುವು ಉದ್ದೇಶದಿಂದ ಆರಂಭಿಸಲಾಯಿತು.

ಇಂದು ಎದುರಿಸುತ್ತಿರುವ ದೇಶದ, ಸಿಎಸ್ಎ ಧನಾತ್ಮಕ ಬದಲಾವಣೆಯನ್ನು ತರುವಲ್ಲಿ ವಿದ್ಯಾರ್ಥಿ ಸಮುದಾಯದ ಶಕ್ತಿ ನಂಬಿಕೆ ಅನೇಕ ಸಾಮಾಜಿಕ ಆರ್ಥಿಕ ಮತ್ತು ಪರಿಸರ ಸಮಸ್ಯೆಗಳನ್ನು ಹೊ0ದಿರುವ. ಈ ಕೇ0ದ್ರದ ಸ್ಥಾಪನೆಗೆ ಪ್ರೇರಕ ಪಡೆಗಳು ಒಂದಾಗಿದೆ, ಮತ್ತು ವಿವಿಧ ಅಭಿವೃದ್ಧಿ ಯೋಜನೆಗಳು ಮತ್ತು ಸಾಮಾಜಿಕ ಸಂವೇದನೆಯ ಕಾರ್ಯಕ್ರಮಗಳಲ್ಲಿ ಅದರ ಸಕ್ರಿಯ ಭಾಗವಹಿಸುವಿಕೆ ಪ್ರೇರಣೆ ಉಳಿದಿದೆ. ಹೀಗಾಗಿ, ಸಿಎಸ್ಎ ಸಮಾಜಕ್ಕೆ ಫಾರ್ ಕಂಟೆಂಟ್ ಕೆಲಸ ಮಾಡುವ ಪರಾನುಭೂತಿ ಶಕ್ತಿಯುಳ್ಳ ವಿದ್ಯಾರ್ಥಿಗಳು ಸಮುದಾಯ ರಚಿಸಲು ಉದ್ದೇಶಿಸಿದೆ.

ಸಿಎಸ್ಎ ತನ್ನ ಕಾರ್ಯಕ್ರಮಗಳನ್ನು ಕೇ0ದ್ರೀಕರಿಸುತ್ತದೆ ಗುಂಪುಗಳು ಮಕ್ಕಳು, ಮಹಿಳೆಯರು, ಯುವ ಮತ್ತು ವಿದ್ಯಾರ್ಥಿ ಸಮುದಾಯದ ನಗರ ಕೊಳಚೆ, ಗ್ರಾಮೀಣ ಮತ್ತು ಬುಡಕಟ್ಟು ಹಳ್ಳಿಗಳಲ್ಲಿ ಮತ್ತು ಶೈಕ್ಷಣಿಕ ಸಂಸ್ಥೆಗಳು ಇವೆ.
ಉದ್ದೇಶಗಳು

ಸಾಮಾಜಿಕ ಆಕ್ಷನ್ ಅವುಗಳನ್ನು ಒಳಗೊ0ಡ ಮೂಲಕ ವಿದ್ಯಾರ್ಥಿಗಳು ಸಮಗ್ರ ಅಭಿವೃದ್ಧಿ ಪ್ರೋತ್ಸಾಹಿಸಲು
ಯುನಿವರ್ಸಿಟಿ ಸಮಾಜದ ಸವಲತ್ತುಗಳನ್ನು ವಿಭಾಗಗಳ ಜೀವನಮಟ್ಟ ರಲ್ಲಿ ಸ್ಪಷ್ಟವಾದ ಸುಧಾರಣೆ ಪಡೆಯಬಹುದೆಂದು ಮೂಲಕ ಸಾಧನವಾಗಿ ಸಹಾಯ
ವಿಶ್ವವಿದ್ಯಾನಿಲಯ ಸಮುದಾಯದ ಸಂಬಂಧಗಳನ್ನು ಬಲಪಡಿಸುವ ನವೀನ ಅಭ್ಯಾಸಗಳು ಸುಗಮಗೊಳಿಸಲು

ಸಿಎಸ್ಎ ಎಲ್ಲಾ ಚಟುವಟಿಕೆಗಳನ್ನು ಅದರ ದೃಷ್ಟಿ ಮತ್ತು ಮಿಷನ್ ತಮ್ಮ ಶಕ್ತಿ ಪಡೆಯುತ್ತವೆ. ಅವರು ಚೌಕಟ್ಟನ್ನು ಮತ್ತು ಚಟುವಟಿಕೆ ಅನುಷ್ಠಾನ ಆಧಾರವನ್ನು.

ದೃಷ್ಟಿಕೋನ

" ಪ್ರತಿ ವಿದ್ಯಾರ್ಥಿ, ಅರಿವು ಸೂಕ್ಷ್ಮ, ಪರಾನುಭೂತಿ ಶಕ್ತಿಯುಳ್ಳ ಮತ್ತು ಸಮಾಜದಲ್ಲಿ ಸಮರ್ಥನೀಯ ಬದಲಾವಣೆಗಳನ್ನು ಕೊಡುಗೆ ಇದೆ "

ಮಿಷನ್

" ಸಿಎಸ್ಎ ಸ್ವಯಂಸೇವಕ ಪ್ರಚಾರ ಮತ್ತು ಅಭಿವೃದ್ಧಿ ಕಾರ್ಯಗಳ ಮೂಲಕ ಸಾಮಾಜಿಕವಾಗಿ ಜವಾಬ್ದಾರಿಯುತ ನಾಗರಿಕರ ಅಭಿವೃದ್ಧಿ ವಿದ್ಯಾರ್ಥಿಗಳು ಅನುವು ಕೇ0ದ್ರವಾಗಿದೆ "
ಕೆ. ಪ್ರವೀಣ್ ನಾಯಕ್

**ಕೆ. ಪ್ರವೀಣ್ ನಾಯಕ್** (ಜನನ ೧೯೬೨) ಒಬ್ಬ ಭಾರತೀಯ ಕನ್ನಡ ಚಲನಚಿತ್ರ ನಿರ್ದೇಶಕ.
 
## ವೈಯಕ್ತಿಕ ಜೀವನ
ಕೆ. ಪ್ರವೀಣ್ ನಾಯಕ್ ಅವರು ೧೯೬೨ ರಲ್ಲಿ ಕೆ. ಕೃಷ್ಣಾ ನಾಯಕ್ ಮತ್ತು ಕೆ. ರಾಧಾ ನಾಯಕ್ ದಂಪತಿಗೆ ಕರ್ನಾಟಕದ ಮಂಗಳೂರಿನಲ್ಲಿ ಜನಿಸಿದರು.
## ವೃತ್ತಿ
ಪ್ರವೀಣ್ ಅವರು ಛಾಯಾಗ್ರಹಣದಲ್ಲಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ನಂತರ ಶೀಘ್ರದಲ್ಲೇ ನಿರ್ದೇಶನಕ್ಕೆ ತೆರಳಿದರು, ಅನೇಕ ಕನ್ನಡ ಚಲನಚಿತ್ರಗಳನ್ನು ನಿರ್ದೇಶಿಸಿದರು. ಇತ್ತೀಚೆಗಷ್ಟೇ (೨೦೨೪) ಅವರು ಟ್ವಿಟರ್ ಲೋಕ ಎಂಬ ಕಿರುಚಿತ್ರವನ್ನು ನಿರ್ದೇಶಿಸಿದ್ದಾರೆ.

## ಪುಸ್ತಕಗಳು
ಕೆ. ಪ್ರವೀಣ್ ನಾಯಕ್ ಅವರು ನಟ ಡಾ. ರಾಜ್‌ಕುಮಾರ್ ಅವರ ನಿಕಟ ಸಹಾಯವನ್ನು ಹೊಂದಿದ್ದರು. ಅವರು "*ರಾಜ್‌ಕುಮಾರ್: ಒಂದು ಬೆಳಕು*" ಎಂಬ ದಂತಕಥೆಯ ಪುಸ್ತಕವನ್ನು ಬರೆದಿದ್ದಾರೆ. ಅವರು ಪುಸ್ತಕದ ಸಾಂದ್ರೀಕೃತ ಆವೃತ್ತಿಯನ್ನು "*ರಾಜಕುಮಾರ್: ಒಂದು ಬೆಳಕು*" ಎಂದು ಪ್ರಕಟಿಸಿದರು.  ಹಿರಿಯ ನಟರಾದ ಡಾ. ರಾಜ್‌ಕುಮಾರ ಅವರ ಕುರಿತಾದ "ರಾಜ್‌ಕುಮಾರ್: ಎ ಜರ್ನಿ ವಿಥ್ ದಿ ಲೆಜೆಂಡ್"  ಎಂಬ ಇಂಗ್ಲಿಷ್‌ ಭಾಷೆಯ ಮತ್ತೊಂದು ಪುಸ್ತಕವನ್ನು ಪ್ರವೀಣ್ ಬರೆದಿದ್ದಾರೆ. *ದೇವರು, ಧರ್ಮ - ಏನಿದರ ಮರ್ಮ?* ಇವರು ರಚಿಸಿದ ವೈಚಾರಿಕ ಕೃತಿ.

## ದೂರದರ್ಶನ
ಪ್ರವೀಣ್ ದೂರದರ್ಶನದಲ್ಲಿ ನಿರೂಪಕರಾಗಿದ್ದರು. ಅವರು ದೂರದರ್ಶನದಲ್ಲಿ ಪ್ರಸಾರವಾದ ಜನಪ್ರಿಯ ಧಾರಾವಾಹಿ *ಶ್ರೀ ರಾಮಕೃಷ್ಣ ಪರಹಂಸ*ವನ್ನು ಸಹ ನಿರ್ದೇಶಿಸಿದ್ದಾರೆ. ಈ ಧಾರಾವಾಹಿಯಲ್ಲಿ ಪ್ರವೀಣ್ ರಾಮಕೃಷ್ಣನಾಗಿಯೂ ನಟಿಸಿದ್ದಾರೆ.

## ಚಿತ್ರಕಥೆ
### ನಟನೆ
### ನಿರ್ದೇಶನ
## ಇತರೆ ವಿಷಯ
ಇವರು ಶಿವಮಣಿ ನಿರ್ದೇಶಿಸಿ ಅಭಿನಯಿಸಿದ *ಲವ್ ಯು* ಹಾಗೂ ಧ್ಯಾನ್ ಅಭಿನಯಿಸಿದ *ಜಾಕ್‍ಪಾಟ್* ಚಿತ್ರಗಳಿಗೆ ಚಿತ್ರಕಥೆ ಹಾಗೂ ಸಂಭಾಷಣೆ ರಚನೆ ಮಾಡಿದ್ದಾರೆ. ಇವರು ಐದನೇ ತರಗತಿಯಲ್ಲಿದ್ದಾಗಲೇ *ಅಲೆಕ್ಸಾಂಡರ್* ಎಂಬ ಕನ್ನಡ ನಾಟಕವನ್ನು ರಚಿಸಿ ನಿರ್ದೇಶಿಸಿದ್ದರು. ಒಂಭತ್ತನೇ ತರಗತಿಯಲ್ಲಿದ್ದಾಗಲೇ ವ್ಯಂಗ್ಯಚಿತ್ರಕಾರನಾಗಿ ರೂಪುಗೊಂಡ ಇವರ ವ್ಯಂಗ್ಯಚಿತ್ರಗಳು ಅಂದಿನ ಸುಧಾ, ಪ್ರಜಾಮತ, ಮಯೂರ, ಕಸ್ತೂರಿ ಮುಂತಾದ ಖ್ಯಾತ ಪತ್ರಿಕೆಗಳಲ್ಲಿ ಪ್ರಕಟಗೊಳ್ಳುತ್ತಿದ್ದವು. ಕನ್ನಡದಲ್ಲಷ್ಟೇ ಅಲ್ಲದೇ ತಮಿಳಿನ *ಆನಂದ ವಿಕಟನ್* ಪತ್ರಿಕೆಯೂ ಇವರ ವ್ಯಂಗ್ಯಚಿತ್ರಗಳನ್ನು ಪ್ರಕಟಿಸುತ್ತಿತ್ತು. ಅತ್ಯಂತ ಕಿರಿಯ ವ್ಯಂಗ್ಯಚಿತ್ರಕಲಾವಿದ ಎಂಬ ಪುರಸ್ಕಾರ ರಂಗಚಿತ್ರಬಳಗದಿಂದ ಇವರಿಗೆ ದೊರೆತಿತ್ತು. *ಸ್ಟಾರ್ ಡಸ್ಟ್*, *ಸೊಸೈಟಿ*, *ಟೈಮ್ಸ್ ಆಫ್ ಇಂಡಿಯಾ* ಮುಂತಾದ ಇಂಗ್ಲಿಷ್ ಪತ್ರಿಕೆಗಳಲ್ಲಿ  ಇವರು ಕಾರ್ಯ ನಿರ್ವಹಿಸಿದ್ದಾರೆ. 
## ಪ್ರಶಸ್ತಿ
೨೦೧೨ ರಲ್ಲಿ *ರಾಜ್ ಕುಮಾರ್: ಒಂದು ಬೆಳಕು* ಪುಸ್ತಕಕ್ಕೆ ಕರ್ನಾಟಕ ರಾಜ್ಯ ಪ್ರಶಸ್ತಿಯಾದ *ಅತ್ಯುತ್ತಮ ಪುಸ್ತಕ* ಎಂಬ ಪ್ರಶಸ್ತಿ ಲಭಿಸಿದೆ.

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಕನ್ನಡ ಚಲನಚಿತ್ರ ಛಾಯಗ್ರಾಹಕರು
ವರ್ಗ:ಕನ್ನಡ ಚಲನಚಿತ್ರ ನಿರ್ದೇಶಕರು
ವರ್ಗ:ಕನ್ನಡ ಚಿತ್ರರಂಗದ ನಟರು
ಮೋಸೆಸ್

ಹೀಬ್ರೂ ಬೈಬಲ್, ಕುರಾನ್, ಮತ್ತು ಬಹಾಯಿ ಧರ್ಮ ಗ್ರಂಥಗಳ ಪ್ರಕಾರ **ಮೋಸೆಸ್** ಎಂಬುವವರು ಧಾರ್ಮಿಕ ಮುಖಂಡ, ನ್ಯಾಯವಿಧಾಯಕ, ಮತ್ತು ಪ್ರವಾದಿ. ಅವರು ಜುದಾಯಿಸಂ ಪ್ರಮುಖ ಪ್ರವಾದಿ; ಅವರು  ಕ್ರಿಶ್ಚಿಯನ್ ಧರ್ಮ ಮತ್ತು ಇಸ್ಲಾಂ ಧರ್ಮದ ಪ್ರಮುಖ ಪ್ರವಾದಿ, ಹಾಗೆಯೇ ಇತರ ಧರ್ಮಗಳಲ್ಲಿಯೂ ಪ್ರಮುಖವಾಗಿದ್ದಾರೆ. ಮೋಸೆಸ್ ಅಸ್ತಿತ್ವವನ್ನು ಹಾಗೂ ಎಕ್ಸೋಡಸ್ ಕಥೆ ನಿಖರತೆಯು ಪುರಾತತ್ತ್ವಜ್ಞರು ಮತ್ತು ಈಜಿಪ್ತ್ ಅಧ್ಯಯನಕಾರರ ನಡುವೆ ವಿವಾದಕ್ಕೆ.ಕಾರಣವಾಗಿತ್ತು. ಇತಿಹಾಸಕಾರರು ಬಯಾಗ್ರಫಿಕಲ್ ವಿವರಗಳು ಮತ್ತು ಈಜಿಪ್ಟಿನ ಹಿನ್ನೆಲೆಯನ್ನಾಗಿಟ್ಟುಕೊಂಡು  ಕಂಚಿನ ಯುಗದ ಅಂತ್ಯದಲ್ಲಿ ಕೆನನ್ ಹೀಬ್ರೂ ಬುಡಕಟ್ಟು ಜನಗಳ ಐತಿಹಾಸಿಕ, ರಾಜಕೀಯ ಮತ್ತು ಧಾರ್ಮಿಕ ಮುಖಂಡನಾಗಿ ಮೊಸೆಸ್ ಅವರ ಅಸ್ತಿತ್ವವನ್ನು ಸೂಚಿಸುತ್ತದೆ. 
ಬುಕ್ ಆಫ್ ಎಕ್ಸೋಡಸ್ ಪ್ರಕಾರ,ಇಸ್ರಾಯೇಲ್ ಮಕ್ಕಳ ಸಂಖ್ಯೆ ಹೆಚ್ಚುತ್ತಿದೆ ಸಂದರ್ಭದಲ್ಲಿ ಮೋಸೆಸ್ ಜನಿಸಿದರು.  ಈಜಿಪ್ಟ್ನ ಫೇರೋ ಅವರು ಇಸ್ರಾಯೇಲ್ ಮಕ್ಕಳ ಸಂಖ್ಯೆ ಹೆಚ್ಚುವ ಕಾರಣದಿಂದ ಈಜಿಪ್ಟಿನ ಶತ್ರುಗಳಿಗೆ ಸಹಾಯವಾಗಬಹುದು ಎಂದು ಚಿಂತಿತರಾಗಿದ್ದರು. ಫರೋಹನ  ಆದೇಶ ಪ್ರಕಾರ ಎಲ್ಲಾ ನವಜಾತ ಹೀಬ್ರೂ ಹುಡುಗರು ಕೊಲ್ಲಬೇಕೆಂದು ಬಂದಾಗ ಮೋಶೆಯ ಹೀಬ್ರೂ ತಾಯಿ ಮೊಸೆಸ್ ಅವರನ್ನು ಮರೆಯಾಗಿರಿಸಿತು ಒಂದು ಬುಟ್ಟಿಯಲ್ಲಿ ಹಾಕಿ ನದಿಯಲ್ಲಿ ತೇಲಲು ಬಿಟ್ಟರು. ಈಜಿಪ್ಟ್ನ ಫೇರೋನ ಮಗಳು ಮೀಯಲು ಬಂದಾಗ ಈ ಬುಟ್ಟಿಯಿಂದ ಮಗುವನ್ನು ತನ್ನ ರಾಜ ವಂಶಕ್ಕೆ ದತ್ತುಕೊಂಡಲು. ಈಜಿಪ್ಟ್ ಗುಲಾಮ ಯಜಮಾನನನ್ನು ಕೊಂದ ನಂತರ, ಕೆಂಪು ಸಮುದ್ರದಿಂದ ಅಡ್ಡಲಾಗಿ ಪಲಾಯನ ಮಾಡಿ ಮಿದ್ಯಾನಿನಲ್ಲಿ "ಬರೆಯುವ ಪೊದೆ" ರೂಪದಲ್ಲಿ ಇಸ್ರಾಯೇಲಿನ ದೇವರಾದ ಎದುರಿಸಿದರು.
ದೇವರ ಇಸ್ರೇಲ್ ಜನರ ಬಿಡುಗಡೆ ಮನವಿ ಮಾಡಲು ಮೋಸೆಸ್ನನ್ನು ಈಜಿಪ್ಟಿಗೆ ಮತ್ತೆ  ಕಳುಹಿಸಿದರು. ಹಲವಾರು ಕದನದ ನಂತರ ಮೊಸೆಸ್ ಇಸ್ರೇಲ್ ಜನರನ್ನು  ಈಜಿಪ್ಟ್ನ  ದೇಶದ ಹೊರಗೆ ತಂದರು
ಹೀಬ್ರೂ ಬೈಬಲಿನಲ್ಲಿ, ಮೋಸೆಸ್ಸಿನ ನಿರೂಪಣೆಗಳು ಎಕ್ಸೋಡಸ್, ಲೆವಿಟಿಕಸ್, ಸಂಖ್ಯೆಗಳು ಮತ್ತು ಡಿಯೂಟರೋನಮಿ ಇವೆ.ಬುಕ್ ಆಫ್ ಎಕ್ಸೋಡಸ್ ಪ್ರಕಾರ, ಮೋಸೆಸ್ ಅಂರಾಮನ ಮಗ. ಇಸ್ರೇಲ್ ಲೇವಿಯನಾದ ಅಂರಾಮ  ಪಂಗಡದ ಸದಸ್ಯ,. ಜಾಕೋಬ್ ವಂಶಸ್ಥರು. ಅವರ ಪತ್ನಿ, ಜೊಛೀಬೆಡ್ ಮೋಸೆಸಿಗೆ ಒಂದು ಅಕ್ಕ, ಮಿರಿಯಮ್ ಮತ್ತು ಒಂದು ಅಣ್ಣ, ಆರನ್      ಜೆನೆಸಿಸ್ 46:11 ಪ್ರಕಾರ, ಅಂರಾಮನ ತಂದೆ ಕೆಹಥ್  ಈಜಿಪ್ಟ್ ವಲಸೆ  ಬಂದರು ಈ ಅವಧಿಯಲ್ಲಿ ಜನಿಸಿದ ಮೋಸೆಸ್ ಇಸ್ರೇಲಿಗಳ ಎರಡನೇ ಪೀಳಿಗೆಯ  ಭಾಗವಾಗಿದ್ದರು. ಈ ಎಕ್ಸೋಡಸ್ ಖಾತೆಯಲ್ಲಿ  ಮೋಶೆಯ ಜನನದ ಸಮಯದಲ್ಲಿ  ಅನಾಮಧೇಯ ಈಜಿಪ್ಟ್ನ ಫೇರೋ  ಜನಿಸಿದ ಎಲ್ಲಾ ಪುರುಷ ಹೀಬ್ರೂ ಮಕ್ಕಳು ನದಿ ನೈಲ್ ನಲ್ಲಿ ಕೊಲ್ಲಲು ಎಂದು ಆಜ್ಞಾಪಿಸಿದ
ಜೊಛೀಬೆಡ್, ಲೇವಿಯನಾದ ಅಂರಾಮ್ ಪತ್ನಿ, ಜನಿಸಿದ ಮಗನನ್ನು ಮೂರು ತಿಂಗಳು ಮರೆಮಾಚುವಾಗಿ ಇಟ್ಟ ಳು. ಅವಳು ಇನ್ನು ಮುಂದೆ ಮರೆಮಾಡಲು ಸಾದ್ಯವಾಗದೆ  ತನ್ನ ಮಗನನ್ನು ಕೊಲ್ಲುವವರಿಂದದ ಕಾಪಾಡಿ ಉಳಿಸಿಕೊಳ್ಳಲು ಒಂದು ಬುಟ್ಟಿಯಲ್ಲಿ     ಹಾಕಿ ನೈಲ್ ನದಿಯಲ್ಲಿ ತೇಲಿ ಬಿಟ್ಟಳು. ಮೋಸೆಸ್ 'ಸಹೋದರಿ ಮಿರಿಯಮ್ ಆ ಬುಟ್ಟಿ ಹಿಂದೆ ಹೋಗಿ ನೋಡಿದಾಗ, ಫರೋಹನ ಮಗಳು ಥೆರಮೆಥುಸ್ ತನ್ನ ಸೇವಕಿಯರೊಂದಿಗೆ ಸ್ನಾನ ಮಾಡಲು ಅಲ್ಲಿಗೆ ಬಂದಳು. ಆ ನಂತರ  ಆ ಬುಟ್ಟಿಯಲ್ಲಿ ಮಗುವನ್ನು ನೋಡಿ ತನ್ನ ರಾಜ ವಂಶಕ್ಕೆ ದತ್ತು ತೆಗೆದುಕೊಳ್ಳುತ್ತಾಳೆ  ಮಿರಿಯಮ್ ಮುಂದೆ ಬಂದು  ಒಂದು ಹೀಬ್ರೂ ಮಹಿಳೆಯನ್ನು  ಆ ಮಗುವಿನ ಲಾಲನೆ ಮಾಡುವುದಕ್ಕೆ ಬಯಸುತ್ತೀರ ಎಂಬುದನ್ನು ಫರೋಹನ ಮಗಳಿಗೆ ಕೇಳಿದಾಗ  ಜೊಛೀಬೆಡ್ ಮಗುವಿನ ದಾದಿಯಾಗಿ ನೇಮಿಸಲಾಯಿತು.
ಮೋಸೆಸ್ ಬೆಳೆದು ಫರೋಹನ ಮಗಳು ತರಲಾಯಿತು ಅವನನ್ನು ತನ್ನ ಮಗನಾಗಿ ಮತ್ತು ಈಜಿಪ್ಟ್ ಭವಿಷ್ಯದ ಫರೋನ ಸಹೋದರನಾದ. ಮೋಸೆಸ್ ಫೇರೋ ಆಗಲು ಸಾಧ್ಯವಿಲ್ಲ ಏಕೆಂದರೆ  ಕಿರಿಯನು ಹಾಗು ಫೇರೋನ ರಕತ್ ಸಂಭಂದದವನಲ್ಲ. ಮೋಸೆಸ್ ಪ್ರೌಢಾವಸ್ಥೆಯಲ್ಲಿ ತಲುಪಿದ ನಂತರ, ಈಜಿಪ್ಟರು ಹೀಬ್ರೂ ಜನರನ್ನು ಕಾಡಿಸುವುದನ್ನು ಕಂಡರು. ಮೋಸೆಸ್ ಈಜಿಪ್ಟಿನ ಒಬ್ಬರನ್ನು ಕೊಂದು ಮರಳಿನಲ್ಲಿ ತನ್ನ ದೇಹವನ್ನು ಸಮಾಧಿ  ಮಾಡಿದರು.
ಮೋಸೆಸ್ ಶೀಘ್ರದಲ್ಲೇ ಇದನ್ನು ಫರೋನು ಕಂಡುಹಿಡಿದು ತನ್ನ  ಸಾವಿಗೆ ಗುರಿಯಾಗಬಹುದು ಎಂದು ತಿಳಿದು  ಈಜಿಪ್ಟ್  ದೇಶದಿಂದ ಓಡಿಹೋಗುತ್ತಾನೆ

ವರ್ಗ:ಇತಿಹಾಸ
ಭಾವಗೀತೆಗಳಲ್ಲಿ ವಿವಿಧತೆ

### ಶತಕಗಳಲ್ಲಿ ಭಾವಗೀತೆ
ಶುದ್ಧ ಭಾವಗೀತೆಯಾಗಿ ನಿಲ್ಲುವ ಶಕ್ತಿಯನ್ನೂ ಅವಕಾಶ ವೈಫಲ್ಯವನ್ನು ಪಡೆದುಕೊಂಡ ಮತ್ತೊಂದು ಸಾಹಿತ್ಯ ರೂಪ ಶತಕ.ಭಕ್ತಿಯ ಸಾಧನೆ ಬೊಧನೆಗಳ ನಿವ೯ಹಣೆಯಲ್ಲಿ ವಚನಗಳು ವಹಿಸಿದ ಪಾತ್ರವನ್ನೇ ಶತಕಗಳು ವಹಿಸಿವೆ.ಅನೇಕ ಪದ್ಯಗಳಲ್ಲಿ ತಮ್ಮ ಮನಸ್ಸಿನ ಭಾವನೆಗಳನ್ನು ಅಭಿವ್ಯಕ್ತಗೊಳಿಸುವುದೋ,ಯಾವುದಾದರ ವಿಷಯಗಳನ್ನು ಬೊಧಿಸುವುದೋ ಶತಕ ಸಾಹಿತ್ಯದ ಸಾಮಾನ್ಯ ಗುಣಗಳು.ಕವಿ ತ್ನ್ನ ಮನಸ್ಸಿನ ವಿವಿಧ ಭಾವನೆಗಳಿಗೆ ಕಾವ್ಯಮಯವಾದ ಅಭಿವ್ಯಕ್ತಿಯನ್ನು ನೀಡಿದಾಗ ಅಲ್ಲಿ ನಾವು ಸಾಹಿತ್ಯವನ್ನು ಕಾಣುತ್ತೇವೆ.ಕನ್ನಡದಲ್ಲಿ ಅತ್ಯಂತ ಉತ್ತಮವಾದ ಕೃತಿಗಳನ್ನು ಶತಕದಲ್ಲಿ ರಚಿಸಿರುವ ಕೀತಿ೯ ಹಂಪೆಯ ಹರಿಹರನಿಗೆ ಸಲ್ಲುತ್ತದೆ.ಅವನ ಶತಕಗಳಿಗೆ ಅತ್ಯಂತ ಮಹತ್ವವಿದೆ.ಅದು ಅವನ ತುದಿನಾಲಿಗೆಯಿಂದ ಬಂದಿದ್ದಲ್ಲ,ಅದು ಅವನ ಅಂತರಾತ್ಮದ ವಾಣಿ. ಈ ರೀತಿಯ ಭಾವನೆಗಳು ಅವನ ಮನಸ್ಸಿನ ನೋವು,ನಲಿವುಗಳ ಅನುಭವಗಳಿಂದ ಭಾವಗೀತೆಯಾಗಿ ಹೊರಬಂದಿದೆ.
### ಹಂಪೆಯ ಹರಿಹರ
ರಗಳೆಗಳಲ್ಲಿ ಭಾವಗೀತೆ ಕಾವ್ಯವನ್ನು ಸಂಪೂಣ೯ವಾಗಿ ರಗಳೆಯ ಛಂಧಸ್ಸಿನಲ್ಲಿ ಯಶಸ್ವಿಯಾಗಿ ನಿವ೯ಹಿಸಿದ ಕವಿ ಹಂಪೆಯ ಹರಿಹರ.ಅನೇಕ ಶಿವಶರಣರ ಕಥೆಯನ್ನೂ ಎದೆ ತುಂಬಿ ಹಾಡಿದ್ದಾರೆ.ಹರಿಹರನ ಪ್ರಮುಕವಾದ ಶಕ್ತಿ ಭಕ್ತಿ. ಈ ಸಹಜ ಕವಿಯ ಹೃದಯ ನೂರಾರು ಭಕ್ತರ ಜೀವನದ ರೋಮಾಂಚಕರವಾದ ಘಟನೆಗಳನ್ನು ಪುನರನುಭವವನ್ನು ಯಥಾವತ್ತಾಗಿ ಪಡೆದಿದೆ.ಇವನ ಒಂದೊಂದು ರಗಳೆಯೂ ಭಾವದೀಪ್ತವಾದ ಒಂದೊಂದು ಕಥನ ಕವನ ರೂಪವಾಗಿ ಮೂಡಿಬಂದಿದೆ.'ಪುಷ್ಪಾರಗಳೆ' ಅವನ ಜೀವನದ ಭಕ್ತಿ ಸಾಧನೆಯನ್ನು ರಸಪೂಣ೯ವಾಗಿ ಚಿತ್ರಿಸಿದ್ದಾರೆ.
### ಜಾನಪದ ಸಾಹಿತ್ಯ
ಜಾನಪದ ಭಾವಗೀತೆಗಳು ತನ್ನ ದೈನಂದಿನ ಸಮಾನ್ಯ ಭೂಮಿಕೆಯಲ್ಲಿ ಸಹಸ್ರಾರು ಹೃದಯಗಳ ಅನುಭವವಾಗಿ,ಸಹಸ್ರಾರು ಕಂಠಗಳ ಮೂಲಕ ಬಿಂದುರೂಪದಲ್ಲಿಯೂ ಚಿಮ್ಮುತ್ತದೆ.ಸತ್ಯದ ಸಾಧನೆ,ಸೌಂದಯ೯ದ ಅನುಭೂತಿ.ಈ ಪದ್ಯಗಳಲ್ಲಿ ಸುಷ್ಟಿಯ ಸತ್ಯ,ಸೌಂದಯ೯ಗಳನ್ನು,ಹಾಗೇಯೇ ಸಾಂಸಾರಿಕ ಜೀವನದ ದೈನಂದಿನ ಅನುಭವಗಳು ನುಡಿಯ ಪರಿಪೂಣ೯ತೆಯನ್ನು ಮುಟ್ಟಿಯೋ ಮುಟ್ಟದಯೋ ಇರಬಹುದಾದ ಕಲೆ ಅಸಂಖ್ಯಾತವಾದ ರೂಪದಲ್ಲಿ ಸಾಮಾನ್ಯ ಜನರ ನಡುವೆ ಕಾವ್ಯರೂಪವನ್ನು ತಳೆದು ಉಳಿದಿದೆ.ಇದನ್ನೇ ನಾವು ಜಾನಪದ ಸಾಹಿತ್ಯ ಎಂದು ಕರೆಯುತ್ತೇವೆ.
### ಹೊಸಗನ್ನಡದ ಭಾವಗೀತೆಗಳು
ಹೊಸಗನ್ನಡದ ಭಾವಗೀತೆಗಳು ಶತಮಾನಗಳ ಹಳೆಯತನವನ್ನು ಕಿತ್ತೂಗೆಯಲು ಅಂತರಂಗದಲ್ಲಿಯೂ ಮಹಾಕ್ರಾಂತಿ ನಡೆಯುತ್ತಿತ್ತು. ಕಾವ್ಯ-ಭಾವಗೀತೆಗಳ ಕನ್ನಡ ಸಾಹಿತ್ಯ ಲೋಕಕ್ಕೆ ಕಾಣಿಕೆಯಾಗಿ ಬಿ.ಎಂ ಶ್ರೀಕಂಠಯ್ಯನವರು.ಅವರ "ಇಂಗೀಷ್ ಗೀತಗಳು" ಆಧುನಿಕ ಕನ್ನಡ ಕಾವ್ಯಪ್ರಪಂಚಕ್ಕೆ ಹೊಸದೊಂದು ಹೆದ್ದಾರಿಯನ್ನು ತೆರೆದು ಚಿರಂಜೀವಿಯಾಗವ ಸತ್ವವನ್ನು ತೆಳೆದಿರುವ ಕೃತಿ.
## ಉಲ್ಲೇಖಗಳು

ವರ್ಗ:ಕನ್ನಡ ಸಾಹಿತ್ಯ
ವಿಕಾಸ್ ಖನ್ನಾ

ಶೆಫ್ **ವಿಕಾಸ್ ಖನ್ನ** ಅವರು ೧೪ನೇ ನವಂಬರ್ ೧೯೭೧ರಂದು,ಪಂಜಾಬ್ ರಾಜ್ಯ ದ ಅಮೃತ್ಸ ರ್ ನಲ್ಲಿ ಜನಿಸಿದ್ದರು. ಆನವರು ಪ್ರಪಂಚದ ಪ್ರಸಿದ್ದ ಬಾಣಸಿಗರಲ್ಲಿ ಒಬ್ಬರಾಗಿದ್ದರು. ಅವರಿಗೆ ತಮ್ಮ ಅಜ್ಜಿ  ಸ್ಫೂತಿ೯ಯಾಗಿದರು. ಖನ್ನಾ ಅವರು ೧೭ ನೇ ವಯಸ್ಸಿ ನಲ್ಲಿ ತನ್ನ ಸ್ವತ ಮಾಲೀಕತ್ವದ ಕಂಪನಿಯನ್ನು ಆರಂಬಿಸಿದ್ದರು ಇದನು  *ಲಾರೆಸ್ಸ್  ಗಾರ್ಡನ್* ಎಂದು ಕರೆಯಲಾಗುತ್ತದೆ.ಇವರು ೧೯೯೧ ರಲ್ಲಿ  *ವೆಲ್ ಕಮ್ ಗ್ರೂಪ್ ಗ್ರ್ಯಾಜುಯೇಟ್ ಸ್ಕೂಲ್ ಆಫ್  ಹೋಟೆಲ್ ಆಡ್ಮಿನಿಸ್ಟ್ರೇಶನ್* ಮಣಿಪಾಲ್ ನಲ್ಲಿ ಪದವಿಯನ್ನು ಪಡೆದುಕೊಂಡರು. ನಂತರ ಅವರು *ಕಾರ್ನೆಲ್, ನ್ಯೂ ಯೋರ್ಕ್  ವಿಶ್ವ ವಿದ್ಯಾ ಲಯ.* ಮತ್ತು 
*ಕ್ಯೂಲಿನರೀ ಇನ್ಸ್ಟಿಟ್ಯೂಟ್ ಆಫ್* ಅಮೆರಿಕಾದಲ್ಲಿ ಅದ್ಯಯನ ಮಾಡಿದ್ದರು.
ಖನ್ನಾ  ಅವರನ್ನು "*ಅಮೇರಿಕದ ಹಾಟೆಸ್ಟ್   ಶೆಫ್* " ಎಂದು ಕರೆಯಲಾಗುತ್ತದೆ.ಇವರು *ಶೆರೇಟನ್  ಹೊಟೆಲ್ಸ್, ವೆಲ್‌ಕಮ್ ಗ್ರೂಪ್ ಆಫ್ ಹೊಟೆಲ್ಸ್, ತಾಜ್ ಗ್ರೂಪ್ ಆಫ್ ಹೊಟೆಲ್ಸ್, ಒಬೇರೊಇ ಗ್ರೂಪ್, ಲೀಲಾ ಕೆಂಪಿನಸ್ಕೀ ಹೊಟೆಲ್ಸ್, ಕೇಟರ್ ಟು ಕೇಟರ್ ಅಂಡ್ ಎಸೆಕ್ಸ್ ಬ್ಯಾಂಕ್ವೆಟ್ಸ್* ಗಳಲ್ಲಿ ಕಲಸವನ್ನು ಮಾಡಿದರು. ಪ್ರಸ್ತುತ ಅವರು '**ಫಾಕ್ಸ್ ಟ್ರ್ಯಾವೆಲರ್**'  ವಾಹಿನಿಯಲ್ಲಿ  " *ಟ್ವಿಸ್ಟ್ ಆಫ್ ಟೇಸ್ಟ್* "ಎಂಬ ಕಾಯ೯ಕ್ರಮವನ್ನು ಮಾಡುತ್ತಿರುವರು.
## ಹೋಲೀ ಕಿಚನ್
ಈ ಸಾಕ್ಷ್ಯಚಿತ್ರ ಸರಣಿಯನ್ನು ವಿಕಾಸ್ ಖನ್ನಾ ಅವರು ಸ್ಫಾಪಿಸಿದರು. ಈ   ಸರಣಿಯಲ್ಲಿ  ಆಹಾರ  ಮತ್ತು ಧರ್ಮವನ್ನು  ಸಂಪಕ೯ಸುತ್ತದೆ  ಮತ್ತು ಆದ್ಯಾತಿಕ ಸನ್ನಿವೇಶದ್ನಲ್ಲಿ ಆಹಾರವನ್ನು ಹಂಚಿಕೊಳ್ಳು ವ ಅನುಭವವನ್ನು  ಪರಿಶೋದಿಸುತ್ತದೆ .  '* ಟ್ರೂ  ಬಿಸ್ನೆಸ್* ',ಸಿಖ್ ಧಮ೯ದ ಬಗ್ಗೆ ಮಾತನಾಡುತ್ತದೆ. 
ಈ ಸರಣಿಯಲ್ಲಿ   '*ಟ್ರೂ  ಬಿಸ್ನೆಸ್* ' ಮೊದಲ ಚಿತ್ರವಾಗಿದೆ. ಹೋಲೀ ಕಿಚನ್ ಸರಣಿಯಲ್ಲಿ ವಿವಿಧ ಧರ್ಮಗಳ ಆಡಿಗೆಗಳನ್ನು ಆಧರಿಸಿದೆ. *"ಕರ್ಮ ಟು ನಿರ್ವಾಣ","ಮೂನ್ ಟೊ ಈದ್","ಲಾರ್ಡ್ಸ್ ಸಪ್ಪರ್",ಸೆಲೆಬ್ರೇಟಿಂಗ್ ನೌರಾಜ಼್",* ಇವುಗಳು ಈ ಸರಣಿಯ ಇತರ ಚಿತ್ರಗಳು.

## ಸಾಕಿವ್
*ಸೌತ್ ಏಶಿಯನ್ ಕಿಡ್ಸ್ ಇನ್ಫಿನಿಟ್ ವಿಷನ್* (ಸಾಕಿವ್). ಇದನು ವಿಕಾಸ್ ಖನ್ನ ಅವರು ೨೦೦೧ರಲ್ಲಿ ಸ್ತಾಪಿಸಿದಾರೆ. ಖನ್ನಾ ಅವರು ದಕ್ಷಿಣ ಏಷ್ಯಾದಲ್ಲಿರುವ  ಕುರುಡು ಮಕ್ಕಳಿಗಾಗಿ ಈ ಆಧರಾವನ್ನು  ಸ್ತಾಪಿಸಿದಾರೆ.ಇಲ್ಲಿ ಎಲ್ಲ ವಿದ್ಯಾರ್ಥಿಗಳು ಒಂದು ಸಮಯದಲ್ಲಿ ಒಂದೇ ಮಸಾಲೆ ಅಥವಾ ಮೂಲಿಕೆಗಳ ರುಚಿಯನ್ನು ಸಿಹಿ,ಖಾರ, ಬಿಸಿ, ಮಸಾಲೆಯುಕ್ತ, ರಿಫ್ರೆಶ್, ಶೀತ, ಸಾಂತ್ವನ, ವುಡಿ, ಸುಗಂಧ, ಲೈಕೋರೈಸ್, ಪರಿಮಳಯುಕ್ತ ಇತ್ಯಾದಿ ಪದಗಳನ್ನು  ಉಪಯೋಗಿಸಿ ಹೇಳುತ್ತಾರೆ.ಈ ಕಾರ್ಯಾಗಾರಗಳು ಬೆಳೆದ ಎಲ್ಲಾ ಹಣವನ್ನು  "ಆಂಡ್ರ್ಯೂ  ಹೆಇಸ್ಕೆಲ್ಲ್ಬ್ರೈ ಆಂಡ್ ಟಾಕಿಂಗ್ ಬುಕ್ ಲೈಬ್ರರಿ" ದಾನ ಮಾಡಲಾಗುತ್ತದೆ.
**"ಕುಕಿಂಗ್ ಫಾರ್ ಲೈಫ್  "ಮತ್ತು"ವಿಷನ್ ಆಫ್ ಪ್ಯಾಲೇಟ್ಸ್" **ಇವು ಸಾಕಿವ್ ವಿನ ಪ್ರಮುಖ ಧರ್ಮಾರ್ಥವಾಗಿದೆ.
## ಪುಸ್ತಕಗಳು
*ಮಾಡರ್ನ್ ಇಂಡಿಯನ್ ಕುಕಿಂಗ್
*ಆಯುರ್ವೇದ - ದ ಸೈನ್ಸ್ ಆಫ್ ಫುಡ್ ಅಂಡ್ ಲೈಫ್
*ದ ಸ್ಪೈಸ್ ಸ್ಟೋರೀ ಆಫ್ ಇಂಡಿಯಾ
*ದ ಕ್ವಿಸೀನ್ ಆಫ್ ಗಾಂಧಿ
*ಫ್ಲವೋರ್ಸ್ ಫರ್ಸ್ಟ್
*ಮೈ ಗ್ರೇಟ್ ಇಂಡಿಯಾ ಕುಕ್‌ಬುಕ್
*ನ್ಯೂ ಯೋರ್ಕ್ ಶೆಫ್ಸ್ ಕುಕಿಂಗ್ ಫಾರ್ ಲೈಫ್ - ಕುಕ್‌ಬುಕ್
*ಖನ್ನಾ ಸೂತ್ರ: ಫುಡ್ ಲೆಸನ್ಸ್ ಇನ್ ಲವ್
*ಎವೆರಿವನ್ ಕ್ಯಾನ್ ಕುಕ್
*ಸವೋರ್ ಮುಂಬಯಿ
*ಯಂಗ್ ಶೆಫ್ಸ್
*ರಿಟರ್ನ್ ಟು ರಿವರ್ಸ್*
## ಪ್ರಶಸ್ತಿಗಳು
ಖನ್ನ ಅವರು ತಮ್ಮ ಹೋಟೆಲ್ ಜುನೂನ್ಗಾಗಿ ***"ಮಿಶೆಲ್ಫ್ನ್  ಸ್ಟಾರ್*** "ಪ್ರಶಸ್ತಿಯನ್ನು ಪಡೆದಿದಾರೆ.
೨೦೧೧ರಲ್ಲಿ ಅವರು  *"ರೈಸಿಂಗ್ ಸ್ಟಾರ್ ಶೆಫ್*"ಪ್ರಶಸ್ತಿ  ಪಡೆದಿದಾರೆ.ಅವರು  *ಜೀ ಕ್ಯೂ   "ಇಂಡಿಯನ್ ಮ್ಯಾನ್ ಆಫ್ ದ ಯಿಯರ್* ೨೦೧೨" ಪ್ರಶಸ್ತಿ ಪಡೆದಿದಾರೆ*."ಆಕ್ಸೆಸ್ ತೋ ಫ್ರೀಡಮ್ ಅವಾರ್ಡ್"*ಹಾಗು *"ಶೈನಿಂಗ್ ಸ್ಟಾರ್ ಅವಾರ್ಡ್"''ಅವರು ಪಡೆದಿದಾರೆ.
## ಉಲ್ಲೇಖಗಳು